
Sfânta Cuvioasă Parascheva 


Sfânta Cuvioasă Parascheva 


— o chemare a lui Hristos adresată oamenilor 


An de an, la 14 octombrie, Iașul îmbracă haină duhovnicească de 
sărbătoare în cinstea Sfintei Cuvioase Parascheva. Pelerinii din toate 
colţurile țării și ale lumii se îndreaptă cu nădejde sfântă și recunoș- 
tință sinceră spre Sfânta Cuvioasă, pentru a fi ajutați în multitudinea 
de probleme din existenţa lor efemeră. 

Un şir impresionant de credincioși va brăzda orașul ca un furnicar, 
până la catafalcul din curtea Catedralei Mitropolitane, pe care vor fi 
așezate Sfintele Moaşte. Se creează o imagine biblică a drumului omului 
către Împărăția cerurilor ca o expresie a dorinței oamenilor prezenţi 
de a atinge pe cea care este deja în Împărăţia cerurilor, pentru ca şi 
ei, după viaţa aceasta, să fie cu Sfânta în această împărăție celestă. 

În acest urcuș spre Sfânta Parascheva, pelerinii se întâlnesc de 
fapt cu Hristos Care sălășluiește în ea, deoarece Sfânta L-a câștigat, 
încă din această viaţă trecătoare, prin împlinirea poruncilor Lui. Ei 
simt o mângâiere inefabilă a harului Sfântului Duh, existent în Sfânta 
Parascheva, care nu poate fi substituit cu nici o bucurie și cu nici o 
plăcere din această lume. Ei simt că, fără acest har, dobândit încă din 
această viaţă, moartea sufletului este iminentă, iar prin primirea lui vor 
mosșteni viața veşnică, îmbelșugată și aleasă, pregătită de Hristos, 
încă de la întemeierea lumii. 

Astfel, Sfânta Parascheva este un pedagog al sfințeniei pentru 
cei care, cu evlavie, îi sărută cinstitele moaște. Este un pedagog care 
îi conduce pe închinători la Hristos, singurul Dumnezeu adevărat, 
Care îi poate vindeca de toată boala și neputința, în vederea îndum- 
nezeirii lor. 

Ea nu acceptă pasivitatea pelerinilor, ci, ca o soră preabună ce 
viețuiește în rai, ne îndeamnă să-i actualizăm modelul său duhovnicesc, 
deoarece sfințirea și sfințenia nu exclud, ci dimpotrivă implică și 
efortul personal de curățire. 

În același timp, pelerinii constată că Sfânta Parascheva este mult- 
milostivă, deoarece, ea face totul pentru ei, dăruind puterea supremă 
dumnezeiască a lui Hristos Care sălășluiește în ea. Minunile ei sunt 
ale iubirii atotcuprinzătoare pe care sfinţii le pot manifesta, cu ajutorul 
harului dumnezeiesc prezent și lucrător în ei. 

Hristos a vieţuit în Sfânta Parascheva încă de pe pământ, deoarece 
ea a trăit o viaţă a lui Hristos și în Hristos, așa cum vorbește despre 
sine Sfântul Apostol Pavel: „Și eu nu mai trăiesc, ci Hristos trăiește 
în mine. Și viaţa mea de acum, în trup, o trăiesc în credinţa în Fiul lui 
Dumnezeu, Care m-a iubit şi S-a dat pe Sine Însuși pentru mine” 
(Galateni 2, 20). 

De aceea, cel care viețuieşte în Hristos pe pământ, va viețui deplin 
în Hristos și după moarte, EI fiind Același eri și astăzi și mâine: „Hristos 
va fi preaslăvit în trupul meu, fie prin viață, fie prin moarte; căci mie 
a vietui este Hristos și a muri, câștig” (Filipeni 1, 20-21) 

Sfântul Apostol Pavel este conștient că numai după moarte Îl va 
avea pe deplin pe Hristos în el: „De toate acestea m-am păgubit și le 
privesc drept gunoaie, ca pe Hristos să dobândesc; şi să mă aflu întru 
El... ca să-L cunosc pe EI și puterea Învierii Lui și să fiu primit părtaş 
la pătimirile Lui și asemănându-mă cu moartea Lui, să pot ajunge la 
învierea cea din morţi” (Filipeni 3, 8-11). 

Viaţa creștinului în acest scurt pelerinaj pământesc şi mai cu 
seamă a sfântului este o dobândire a lui Hristos şi o alergare continuă 
spre Hristos. După apusul acestei vieți, viaţa creștinului este o odihnă 
a lui Hristos în el și a lui în Hristos. 

De la editarea primului volum, în anul 2011 la Editura Doxologia, 
intitulat Binefacerile Sfintei Cuvioase Parascheva. Mărturii ale închi- 
nătorilor, în urna din Catedrala Mitropolitană moldavă s-au așezat, 
până anul acesta, mărturii ale pelerinilor despre lucrarea și minunile 
Sfintei Parascheva în viaţa lor. 


9 


CR 
8 


Binefăcerile Sfintei Cuvioase Parascheva 


Aceste mărturii au fost adunate anul acesta, 2014, cu binecuvân- 
tarea Înaltpreasfințitului Părinte Mitropolit Teofan, într-un al doilea 
volum închinat Sfintei Parascheva, ca expresii ale lucrărilor ei 
tămăduitoare şi mântuitoare în viața pelerinilor. 

Desigur, aceste mărturii nu se vor sfârși deoarece lucrarea vie a 
harului divin în Sfânta Parascheva este inepuizabilă devenind activă 
pentru toţi cei care doresc mântuirea sufletului lor. 

Scopul principal al acestui volum este acela de a actualiza în 
viața pelerinilor și a tuturor cititorilor, modelul Sfintei Parascheva, 
care este vie pe pământ și în cer și care ne dorește şi pe noi mai 
alături de ea, în Împărăția cerurilor. 

Se vor edita, ulterior, și alte volume, ca o chemare adresată de Hristos 
oamenilor, prin Sfânta Cuvioasă Parascheva, la trăirea bucuriei vieții 
celei veşnice. 


Protosinghel Valerian Radu 


Viaţa şi petrecerea Cuvioasei Maicii noastre 


Parascheva cea nouă, cea din Epivate, 


scrisă de Matei smeritul, Mitropolitul Mirelor 


1. Nimic nu este atât de folositor și mântuitor pentru suflet și mai 
necesar decât orice alt lucru lăudat, cât a istorisi faptele iubitoare de 
Dumnezeu ale sfinților bărbaţi, viețile și isprăvile lor care stârnesc și 
întărâtă pe lucrătorii virtuţii și pe cei dispuși cu osârdie spre făptuire 
la încă și mai mare sârguință, la și mai mare râvnă, iar pe cei trândavi 
și nepăsători îi scoală, ca dintr-un somn și ca dintr-o beție, la trezvia 
sufletului și îi îndeamnă să lepede moleșeala ușurătății și să se înalțe 
către piscul virtuților. Dar când sunt istorisite cu amănunțime cele 
mai bune dintre isprăvile din viața unei femei sfinte, sau [se descrie] 
schimbarea slăbiciunii femeiești în bărbăţie sau lupta ei și biruința 
împotriva demonilor, cu cât mai mult aceste isprăvi nu îi trezesc și îi 
îndreaptă pe toți spre mai mare râvnă? Așa este și viaţa și petrecerea 
fecioarei Parascheva, acum lăudată, și așa este dumnezeiasca dra- 
goste și laudă a noastră faţă de ea, care, fiind tălmăcită cu osteneală 
din graiul bulgăresc pe limba grecească și dăruită vouă, iubitorilor de 
Dumnezeu, ca un dar de mult preț, cred că va desfăta sufletul iubitor 
de Dumnezeu al oricui o citeşte. 

2. Așadar, această maică mireasă a lui Dumnezeu a avut ca patrie 
Epivatele, un ținut la o depărtare cale de o zi de Constantinopol. A 
avut părinți iubitori de Dumnezeu și evlavioși, umblând în toate căile 


"Viata Sfintei Cuvioase Parascheva după versiunea greacă a lui Matei, Mi- 
tropolitul Mirelor, traducere, introducere și note de Laura Enache, Editura 
Doxologia, lași, 2012. 

Domnului și împodobindu-și viaţa cu tot felul de virtuţi și milostenii. 
Și după ce au hrănit pe această fiică a lor și frumoasă fecioară cu 
învățătura și legea Domnului și după ce au crescut-o, au plecat la 
Domnul, schimbând cele stricăcioase cu cele nestricăcioase și moș- 
tenind sălașurile veșnice, lăsând toate lucrurile și averea lor cuvioasei 
și unicului lor fiu, cu numele de Eftimie. Aceștia, după plecarea pă- 
rinţilor lor la Domnul, voia cea bună voind, au ales mai curând să fie 
lepădaţi în casa lui Dumnezeu decât să locuiască în locașurile păcă- 
toşilor și să lase grijile cele lumești al căror sfârșit este pierzania. Toate 
ale lor le-au împărțit săracilor și betegilor, lor nelăsându-și nimic. Ci 
toată grija lor şi trupurile, şi sufletele lor punându-le înaintea lui 
Dumnezeu, l-au urmat Lui, îmbrățişând viața singuratică, și unul a 
ajuns la o mănăstire de călugări, iar ea la o mănăstire de maici. Și 
tunzându-și părul, au lepădat lumea și au răstignit lumii trupul cu pa- 
timile și poftele lui, arătând ascultare neșovăitoare starețului, făcându-se 
pe ei înșiși praf și cenușă tuturor. 

3. Și Eftimie, strălucit fiind cu virtuțile și luminându-și mintea 
prin cugetarea Scripturilor, înălțându-se la dumnezeiasca dragoste, 
s-a făcut vestit tuturor și multora povăţuitor spre mântuire. Căci venea 
la el la mănăstire mulțime multă nu numai dintre cei de aproape, ci și 
dintre cei de departe. Auzind preadulcile lui cuvinte, care-i împodo- 
beau virtuțile, toți rodeau mântuire. Pentru aceasta, când Episcopul 
de atunci al Madytelor a adormit întru Domnul, sfeșnicul avea nevoie 
de lumină și se cuvenea ca lumina să urce în sfeșnic, „că nu poate o 
cetate aflată pe vârt de munte să se ascundă” potrivit cuvântului celui 
sfânt. Ci mulțimea din eparhie și întregul sobor de preoți l-au hirotonit 
episcop [pe Eftimie], împotriva voii lui. Iar el luând vrednicia arhieriei, 
se nevoia să sporească talantul şi se sârguia cu râvnă să-l înmul- 
țească, și adăugând osteneală la osteneală, virtuți la virtuţi, împlinea 
mai mult decât era dator. Adăugând lacrimi la lacrimi și milostenii la 
milostenii, și turma bine păstorind-o în dreaptă credință, a plecat la 
Domnul și a lucrat multe minuni după moarte. 


'Mt. 5, 14. 

4. lar această mireasă a lui Dumnezeu, după ce a dobândit multe 
și felurite virtuți în mănăstire, a ieşit din mănăstire şi s-a sălășluit în 
pustie, vorbind numai cu Dumnezeu și rugându-se cu stăruință: „Pe 
Tine, Mirele meu te doresc și pe Tine, căutându-Te, mă nevoiesc” și 
„pentru Tine am îmbrățișat pustiul acesta, locuind împreună cu fiarele 
cele veninoase, ca să calc în picioare capul diavolului celui ucigaș de 
oameni și ţepușele veninoase ale scorpiilor cele aducătoare de moarte 
care picură otravă. Întru Tine dar, Împărate ceresc, îmi pun toată 
nădejdea mea, Cela ce poți să legi pe cel tare și uneltirile lui să le 
smulgi și până în sfârşit să le pierzi şi să le nimiceşti, ca să nu se 
laude și să nu se oștească el împotriva noastră, a robilor tăi. Și la 
picioarele Tale mă arunc, rugându-mă și cerându-i să mă păzești pe 
mine neatinsă de batjocurile acestor dușmani”. Acestea și multe altele 
erau cuvintele ei către Stăpânul, iar faptele cele făcute de dânsa, 
adică ostenelile ei cele bineplăcute lui Dumnezeu și de suflet mântu- 
itoare, posturile și privegherile, laudele de toată noaptea, cântările și 
lacrimile, cine dintre muritori le-ar putea spune? Căci le știu pe acestea 
numai lucrătorii virtuților, cei care au lepădat toate ale lumii și care 
au luat crucea ca pe un jug și au urmat lui Hristos, nevoindu-se într-o 
viaţă neînjugată. Căci nu avea în pustie nici un alt ajutor afară numai 
pe Stăpânul Hristos, cu EI grăind, de EI desfătându-se, pe EI avându-L 
suflare, și jug, și povăţuitor, și mântuitor, și binefăcător, și izbăvitor, 
și Mire, Lui aducându-l înainte candela fecioriei plină de strălucirile 
virtuților, așteptând ca odată să plece la nunta cea de la miezul nopţii 
și nădăjduind să intre înlăuntrul cămării de nuntă celei împodobite. 

5. Râvnind vieții lui Ilie, călătorul la cer, și lui loan, celui odrăslit 
în sterpiciune, s-a sălășluit în pustie. Fără hrană, fără apă, fără somn, 
răbda toate zilele săptămânii. O singură dată se împărtășea de hrană, 
sâmbăta și duminica, de puțină pâine și apă. Pat îi erau pietrele, iar 
îmbrăcămintea trupului, o mantie ruptă și zdrențuită. Ochii ei erau 
izvor de lacrimi, iar gura cu buzele, vas de miruri, revărsând laudă 
neîncetată, umplând văzduhul de bună mireasmă duhovnicească. 
Rugăciunea ei era stăruitoare şi încordată, și starea ei, de continuă 

priveghere. Și toate celelalte fapte ale virtuţilor îi erau hrană și bău- 
tură, răbdare și odihnă. Luminare, îi era ceasul morții, a doua venire 
a Dreptului Hristos, tribunalul cel nemitarnic, judecata fără milă, 
dreapta sentinţă împotriva păcătoşilor, şi toate celelalte câte se vor 
vedea plinindu-se la vremea aceea. Acestea cugetându-le, se întrista 
adânc până la moarte, dar iarăși se bucura de așteptarea celor nădăj- 
duite și nevăzute „căci nădejdea care se vede nu mai e nădejde”, 
zicea împreună cu propovăduitorul?, „căci pentru ce ar mai nădăjdui 
cineva ceea ce vede? Iar dacă nădăjduim ceea ce nu vedem, așteptăm 
prin răbdare'5. Aștepta, deci, și ea nădejdea celor nădăjduite, precum 
se spune, bucurarea de bunătăţi, odihna drepţilor, și toate bunătățile 
cele făgăduite sfinților, cele pe care ochii nu le-au văzut și urechile 
nu le-au auzit și la inima omului nu s-au suit”. De aceste bunătăți 
veșnice se desfăta și nu de pâinile din făină albă și de mâncărurile 
gustoase şi stricăcioase. „Căci nu numai cu pâine, zice, va trăi omul, 
ci cu tot cuvântul lui Dumnezeu'*. 

6. Pentru aceea, lepădând slăbiciunea cea femeiască şi încingând 
tăria de la Dumnezeu cel din înălțime, a stătut în linie de bătaie 
împotriva pierzătorului. Și acesta o înspăimânta cu slăbiciuni şi cu 
închipuiri neputincioase, căci uneori o înfricoșa cu arătări de șerpi 
veninoși Și scorpii, alteori cu lei și cu urși și pisici sălbatice și cu alte 
fiare, dintre cele mai fioroase, altădată cu cele mai scârbavnice dintre 
fiare, cu broaște și țestoase. lar ea pe toate acestea cu semnul crucii 
le făcea nevăzute și le risipea ca pe o pânză de păianjen și își râdea de 
el, de meșteșugirile și de închipuirile lui, iar la sfârșit, ca un David 
înțelegător, dobora la pământ pe Goliat, cu puterea Celui răstignit, și 
cufunda în adâncul pierzaniei pe Faraon cel înţelegător cu toată oștirea 
lui. A cărui cursă o zdrobea prin curgerile lacrimilor sale, cu osteneli 


? Adică Sfântul Pavel, autorul acestui citat. 
3Rom. 8, 24-25. 

+1 Cor. 2,9. 

5Mt. 4, 4; Le. 4,4. 

și rugăciuni și astfel se izbăvea din cursa vânătorilor, ca o pasăre sin- 
guratică pe acoperiș. Încă şi de vederi slăvite de îngeri şi vorbiri cu ei 
învrednicindu-se, a disprețuit toate lucrurile stricăcioase și vremel- 
nice și a devenit sălaș împărătesc, încât „a pofitit Împăratul veacurilor 
frumuseţea ei”, precum este scris. Într-una din nopti se îndeletnicea 
după obicei cu rugăciunea și, tinzându-și mâinile către cer, a văzut 
minunată vedenie. Un tânăr luminos și slăvit, cu înfățișare strălucită 
și cu limpede glas arătându-se ei, i-a spus cu blândețe: „O, preabună 
fecioară, Cel ce pentru mântuirea oamenilor S-a răstignit, murind și 
înviind, Dumnezeul îngerilor și Domnul oamenilor, lisus Hristos, îţi 
poruncește ție, celeia ce te-ai răstignit lumii, murind și înviind prin 
lucrările virtuților, să ieși din pustiul acesta și să te întorci în patria ta 
și acolo să te săvârșești și să pleci la EI, ca să fii împreună cu EL”. 
Acestea spunându-i-le îngerul, s-a făcut nevăzut, iar ea, uimită fiind 
de neașteptata arătare, pe de o parte, se minuna de frumuseţea vederii, 
iar pe de altă parte, se tulbura pentru plecarea din dulcea pustie. Căci 
nimic nu strălucește atât sufletul, nimic nu curăţă atât mintea și nimic 
nu te face să vezi cele cerești, cât viaţa pustnicească și liniștită. Dar 
iarăși se bucura de despărțirea de trup și de odihna și izbăvirea din 
trudele și ostenelile și sudorile cele după viața singuratică și de a fi 
cu Hristos, desăvârşita frumuseţe, cea cu adevărat vrednică de toată 
dorirea. 

7. Pentru aceea, încrezându-se cuvintelor îngerului pe care îl 
văzuse, a plecat către cetatea care împărățea peste celelalte, întru 
care a petrecut la fel ca în pustie prin tăria rugăciunii și prin nevo- 
ințele cele după Dumnezeu. Și nu au putut tumulturile, și tulburările, 
și zgomotele cetății să zdruncine tăria cugetului ei. Și a venit mai întâi 
la vestita și slăvita Biserică a Sfintei Înțelepciuni a lui Dumnezeu 
(Sfânta Sofia), apoi vizitând toate mănăstirile și așezările de fecioare 
și locașurile sfinte, cu postiri și privegheri și rugăciuni, ÎL slujea pe 
Hristos, Împăratul ceresc. Şi cinstindu-i pe toți sfinţii, aduna, ca o 


“Ps. 44, 12. 

albină însuflețită, virtuțile tuturor monahilor care trăiesc după Dum- 
nezeu şi le strângea pe toate cu înţelepciune în comoara sufletului ei. 
A ajuns astfel și la Biserica din Vlaherne, acolo unde era slăvita 
icoană făcătoare de minuni a Preasfintei Născătoare de Dumnezeu, 
pe care, de cum a văzut-o cu ochii, îndată s-a aruncat înaintea ei, 
grăindu-i cu lacrimi: „Întru tine îmi pun toată nădejdea mea, Stăpâna 
și Doamna întregii lumi, ceea ce ești mai cuprinzătoare decât cerurile, 
mai cinstită și mai slăvită decât fiinţele cele de foc, nu mă lepăda pe 
mine, roaba ta, care din tinerețile mele am urmat și am slujit Fiului 
tău și Dumnezeu. Nu am altă nădejde, nu am alt acoperământ. Tu ești 
nădejdea şi acoperământul meu, tu ești povățuitoarea și ocrotitoarea 
mea, păzitoarea vieții mele și turn neclintit. Cât timp am locuit în 
pustie, pe tine, Doamnă, te-am avut însoţitoare, iar acum sunt în lume. 
Ce alt ajutor voi avea, afară de tine, Preanevinovată Stăpână? Fii mie, 
smeritei, împreună călătoare și cârmuitoare, călăuză și scăpare și întărire”. 

8. Aceste rugăciuni aducându-le din suflet Născătoarei de Dum- 
nezeu și punându-și toată nădejdea în ea, s-a întors în patria ei și a 
locuit acolo ca o străină și întru totul necunoscută. Căci se tăinuia pe 
sine, ca să nu fie cunoscută de cineva. Trecând mult timp și locuind 
în Epivate, a împlinit toate nevoinţele cele după Dumnezeu și faptele 
bune, post peste post, înfrânare peste înfrânare și virtute peste virtute 
neobosit adunând. Nu a fost trecută cu vederea, ca să nu cunoască 
mai dinainte şi plecarea ei la Domnul. Căci i s-a arătat ei iar tânărul 
acela luminos și strălucit care i se arătase și mai înainte, vestindu-i 
urcarea ei la ceruri și încredințând-o că va fi împreună călător cu 
dânsa. Și arătându-i acestea, încurajând și dând îndrăznire sfântului 
ei suflet, iarăși s-a făcut nevăzut. lar ea, aţintindu-și ochii sufletului 
și ai trupului către ceruri, Îl cheamă pe Hristos, Stăpânul ei: „Lubi- 
torule de oameni, Stăpâne, zicea, nu trece cu vederea pe roaba Ta, 
care pentru numele Tău cel sfânt a lăsat toate și a urmat ie, ci trimite 
înger de pace, ca să ia în tihnă sufletul meu și să nu fie stăpânit la 
ieşirea lui de duhurile cele viclene și necurate, şi învrednicește-l să 
stea cu îndrăznire înaintea înfricoșătorului Tău scaun de judecată, că 
binecuvântat eşti în vecii vecilor. Amin”. 

9. Acestea rugându-se slăvita fecioară, a încredințat sufletul ei 
lui Dumnezeu, iar fericitul ei cort, unii iubitori de Dumnezeu, predându-l 
mormântului, l-au pus împreună cu străinii. Căci nu s-au vestit nimănui 
cele despre ea până la sfârșit. Dar Dumnezeu, voind să o proslă- 
vească așa cum se cuvenea, nu a îngăduit să fie acoperite de uitare 
cele ale ei, ci a rânduit să fie aflate moaștele ei întregi, și numele, și 
cine era, și din ce țară era, și cum a luptat lupta cea bună după 
Dumnezeu, ca să fie învrednicită de toată cinstea cuvenită. Așadar, 
un oarecare cuvios stâlpnic, care îşi săvârşea pe un stâlp lupta cea 
după Dumnezeu, își ducea liniștit viaţa numai lui Dumnezeu slujindu-I, 
și numai cu EI grăind, și de EI desfătându-se, cu EI petrecând ru- 
gându-se ziua şi noaptea. Dar un corăbier, molipsindu-se pe drumul 
călătoriei lui de boala ciumei, a murit şi, fiind aruncat în mare de 
tovarășii lui, zăcea neîngropat, fără grija cuvenită îngropării, nu 
departe de stâlpul pe care locuia mai sus pomenitul stâlpnic. Dar 
când acesta s-a umflat și s-a umplut de duhoare, nu numai pe cei din 
împrejurimi, ci pe însuși stâlpnicul acela l-a silit să se coboare de pe 
stâlp. Așa de mare era puterea împuţiciunii. A ridicat atunci glasul 
stâlpnicul de pe stâlp către oamenii care se întâmplau pe acolo, și 
purtând grijă ce să facă în privinţa trupului aceluia prea împuţit, a 
zis: „Groapă prea adâncă săpaţi și aruncaţi-l acolo pe acesta și apoi 
acoperiţi-l și astfel vă veți izbăvi și pe voi de duhoare și pe mine mă 
veți cruța a mă cobori de pe stâlp”. Crezând, așadar, acestuia și săpând 
groapă la mare adâncime, au dat de preasfintele moaște ale Cuvioasei, 
izvorând atâta bună mireasmă, încât a covârșit nesfârșită duhoarea 
aceea care ieșea de la corăbierul acela mort, iar mirosul mirului s-a 
răspândit în văzduh, încât s-au uimit toți de acea bună mireasmă care 
pe neașteptate s-a vărsat cu îmbelșugare și i-a făcut pe toți să strige 
„Doamne, miluiește”! Toţi s-au bucurat de aflarea moaştelor, dar cei 
mai mulți s-au mâhnit că nu ştiau cine este. 

10. Dar și acum Dumnezeu a lucrat descoperirea moaștelor întru 
acest chip. Un anume Gheorghe, unul dintre bărbaţii care au săpat 
groapa, fiind om evlavios și iubitor de Hristos, sporit în petrecerea 

cea după Dumnezeu, pe când își săvârșea doxologia de seară și mul- 
țumirea și pe când se ruga după obicei pentru toată casa lui, a fost 
prins puțin de somn. La miezul nopţii a văzut în vis o Împărăteasă 
slăvită și preastrălucită, sezând pe un tron slăvit și preastrălucit și în 
jurul ei stând roată bărbați purtători de lumină. Pe care văzându-i 
Gheorghe, fiind cuprins de multă frică, a căzut cu fața la picioarele 
lor și se ruga pentru viața lui, căci nu era în stare să rabde arătarea 
aceea nemaivăzută. Unul dintre acei purtători de lumină, întinzând 
dreapta lui, l-a ridicat zicându-i: „Gheorghe, nu te teme, ci scoală și 
mâine dimineaţă la sinaxă vestește tuturor să pună în raclă moaștele 
Cuvioasei Parascheva, pe care le-au găsit acum, căci ea s-a născut și 
a crescut în acest ținut al Epivatelor, și a arătat toate nevoinţele cele 
după Dumnezeu, și a fost învrednicită de starea pe care o vezi acum 
și de împărăție, și este din aceeași cetate cu voi şi de același neam, și 
înalță stăruitor către Dumnezeu rugăciuni pentru fiecare dintre voi”. 
Și acestea le-a spus acela, iar Împărăteasa aceea a spus că Gheorghe 
este apropiat ei și a zis către el: „Eu sunt din acest pământ în care voi 
locuiţi acum, odraslă a lui, fiind numită Parascheva de la dumnezeiescul 
botez. Sârguiți dar acum să cinstiți cortul meu, iar eu voi cere de la 
Dumnezeu să vă izbăvească pe voi din pătimiri și din primejdii”. 
Aceleași lucruri văzându-le și o femeie iubitoare de Dumnezeu se 
minuna întru sine. lar Gheorghe, trezindu-se din somn, se minuna și 
el întru sine și se tot gândea la înfricoșata vedenie. Şi pe când cugeta 
el acestea, mai sus pomenita Eftimia, fiind prietenă cu Gheorghe și 
locuind în apropiere, a venit la el și i-a povestit vedenia. Auzind el 
acestea zise: „Pe sfânta pronie de sus, și eu am văzut acestea toate în 
vis în noaptea aceasta și numai la ele mă gândesc”. Așadar, ieșind, 
au vestit poporului cele văzute de ei amândoi în vis. Și adunându-se 
sobor de preoţi și întregul popor de obște, cu lumânări și tămâieri, au 
petrecut multnevoitorul cort al Cuvioasei și l-au mutat ca pe o comoară 
de mult preț în Biserica Sfinților Apostoli, în care l-au așezat la loc 
de cinste. Și era a vedea racla cu trupul întreg, izvorând multe 
tămăduiri. Şi acestea s-au întâmplat în Epivate, în patria cuvioasei. 

11. Dar cum a fost strămutată în Bulgaria, trebuie să povestim pe 
scurt, iar apoi trebuie să trecem la arătarea celor făptuite mai pe 
urmă. Sceptrele Împărăției Romeilor” trecuseră în stăpânirea fran- 
cilor, întocmai cum boala ciumei mănâncă toate cele bune și apoi 
dispare. Căci despuind Biserica Sfintei Sofia de moaștele sfinților şi 
de tâmplele ei și de vasele şi odoarele cele de mult preţ pe care le 
avea, prădând toate locașurile sfinte și mănăstirile și golind și vistie- 
riile împărătești, le-au trimis mai înainte pe toate în Italia. Și numai 
cetatea lui Constantin o stăpâneau goală și pedepseau pe popor și îl 
sileau spre slujirea papei. Pentru aceea numai lacrimi și întristări și 
supărări erau la tot poporul lui Dumnezeu. În vremea aceea, domnea 
în Bulgaria loan Asan;, fiul împăratului Asan celui bătrân, care, prin 
puterea Celui ce poate toate, supunând toată Macedonia și Tracia, 
Dalmația, Moesia, și Albania, a cucerit și Serrionul și Tesalia toată 
împreună cu Tesalonicul şi cu Muntele cel cu sfânt nume al Athonului 
până la Dratza. Și în aceste cetăţi a hirotonit mitropoliți și episcopi, 
care fuseseră toți izgoniți din pricina cugetului latinesc [care domnea 
în Constantinopol], căci cetatea lui Constantin fusese cucerită, iar 
arhiereii care rămăseseră în ea și cei ce îi ascultau s-au plecat dog- 
melor acelora. Căci este obicei la papistași să nu se liniștească, ci 
mereu ei să înceapă și să stârnească lupte cu bisericile și să rătăcească 
poporul cel numit cu numele lui Hristos și să afle toate câte sunt 
vrednice de partea cea de-a stânga. Le vei găsi pe toate acestea 
expuse pe larg în hrisovul lui care este în Lavră și în Protaton. Împotriva 
acestora, Asan a cucerit și cetatea lui Adrian, luând toată cetatea și 
toată țara, până și cetatea lui Constantin, pe care o stăpâneau atunci 
francii, la sfârșit au făgăduit să o predea, socotind că nu merită osteneala 
să lupte pentru ea. Pe când se întâmplau acestea, faima raclei Sfintei 
răsuna pretutindeni și făcea multe minuni celor de departe şi celor de 
aproape. 


7i.e., Imperiului Bizantin. 
* Este vorba de țarul vlaho-bulgar loan Asan al II-lea, 1218-1241. 


Binefăcerile Sfintei Cuvioase Parascheva 


12. A auzit despre ea şi mai sus pomenitul împărat al bulgarilor, 
loan Asan, care, cu poftă poftind și trimițând soli la cei din cetatea 
lui Constantin, a cerut sfânta raclă cu moaștele, |încredințându-i] că 
îi va scuti de plata birurilor pe care făgăduiseră să le plătească și că 
nu va face război împotriva lor, nici nu se va lupta cu ei și astfel vor 
avea pace. Dar francii i-au răspuns împotrivă și, nevoind să dea 
moaștele, l-au stârnit pe el la război. Căci acela zicea întru sine: „Ce-mi 
este mie bogăţia, ce-mi este mie slava şi mulțimea mărgăritarelor și a 
pietrelor scumpe? Acestea nu sunt atât de vrednice de împărăția mea, 
pe cât este cortul preasfânt al Cuvioasei”. Acestea le cugeta împă- 
ratul din multa evlavie şi credință ce avea. Pentru aceea, trimițând, 
cu multă mânie, pentru a doua oară” soli, i-a amenințat iarăși încă și 
mai mult: „Dacă nu împliniți degrabă și cu osârdie voia mea, pe 
sfânta pronie de sus și pe sceptrul nebiruit al împărăției mele, mă voi 
scula la război împotriva voastră cu norod fără număr și încercat în 
toată lupta, iar cetatea voastră o voi pustii și trupurile voastre le voi 
da mâncare câinilor”. Cei din cetate, auzind acestea și neputând să-l 
înfrunte și să se ia cu el la luptă, s-au supus cuvintelor lui și au făgă- 
duit să-i dea racla. 

13. Așadar, solii, venind la rege, i-au vestit această făgăduință, pe 
care împăratul, primindu-i cu bucurie și cu multă cinste, i-a răsplătit 
cu daruri și cu binefaceri. Iar în ziua următoare", chemând pe Mitropolitul 
Marcu al Preslavei, împreună cu alții din cler, l-a trimis pentru mutarea 


? Această a doua intervenție a țarului pentru obținerea moaștelor nu este 
menţionată în Viața... scrisă de Sfântul Eftimie al Târnovului. 

19 Nu se cunoaște cu precizie data la care a avut loc strămutarea moaștelor la 
Târnovo, unii istorici presupun că ar fi vorba de anul 1231, îndată după victoria 
lui loan Assan al II-lea de la Klokotnitsa. Cf. Dan loan Mureșan, „4utour de 
l'element politique du culte de sainte Parascve la Jeune en Moldavie”, în 
L'empereur hagiographe. Culte des saints et monarchie byzantine et post- 
byzantine, Actes des colloques internationaux „L"empereur hagiographe” (13-14 
mars 2000) et „Reliques et miracles” (1-2 novembre 2000) tenus au New Europe 
College. Textes reunis et presentes par Petre Guran avec la collaboration de 
Bernard Flusin, p. 255. 

moasștelor și îndată cetatea lui Constantin l-a primit pe Marcu și pe 
cei dimpreună cu dânsul, pe care francii i-au primit cum se cuvenea 
și, încredințându-le moaștele și multe daruri, i-au trimis înapoi cu 
pace, cerându-le iertăciune pentru neascultare. Au ajuns deci cu pace 
până la graniţele Bulgariei, iar împăratul, aflând de sosirea lor pe care o 
dorea mai presus decât aurul și topazul, adunând în-treaga armată și 
toată curtea, a ieșit în întâmpinarea lor, împreună cu Împărăteasa 
Elena, mama lui, și cu Împărăteasa Ana, soția lui. Împreună cu aceștia, 
și Patriarhul Târnovului cu preasfântul cler a ieșit întru întâmpinare 
cu toată rânduiala cuvenită. Împăratul, căzând la pământ înaintea 
moaștelor, le-a sărutat cu evlavie și cu credinţă, bucurându-se și mul- 
țumind Împăratului cerului și Dumnezeu, Care l-a învrednicit pe el și 
să vadă, şi să se închine la preasfintele moaște așa cum dorise. Asemenea 
și împărătesele și toată curtea și Patriarhul au sărutat toți cu evlavie 
moaștele și le-au însoțit cu rugăciuni, lumânări aprinse și tămâieri 
până la biserica împărătească, cea de la palat, și le-au așezat la loc de 
cinste spre slava lui Hristos, Dumnezeul nostru. 

14. Acestea Patriarhul Eftimie al Târnovului le-a scris după aceea 
în limba bulgară, încheind aici cuvântul pe care noi l-am tradus cu 
grijă în limba greacă!!. Iar parte din cele ce au urmat mai departe le-am 
scris din amintiri!?. Și a fost așa. După ce sfintele moaște au fost aşezate 


!! Aici se oprește practic traducerea adaptată după textul Sfântului Eftimie al 
Târnovului, Matei renunțând la epilogul retoric din originalul bulgar. Relatarea 
ulterioară a evenimentelor aparține în întregime lui Matei, Episcopul Mirelor şi 
cuprinde două părți, una istorisind evenimentele care au avut loc după cucerirea 
Orientului de către turci şi înfrângerea bulgarilor, prilej cu care moaştele sunt 
strămutate din Târnovo în Serbia, și a doua parte, scrisă din propriile „amintiri”, 
ma 6edeEnc E Tv DnouvnuăTrev ovveypoawyăneBa, de fapt, după cum 
susțin unii istorici, din cele auzite de la alţii, mai mult sau mai puţin informaţi. 

!2 Se referă la evenimentele cuprinse între 1584-1586. Aceste însemnări „din 
amintiri” ale Episcopului Mirelor, Matei, reprezintă un izvor preţios pentru 
istorie, pentru că ni se dau unele amănunte care lipsesc din Cronograful lui Dorotei 
al Monembasiei, singurul izvor cunoscut până acum pentru acest capitol al pa- 
triarhatului ecumenic constantinopolitan. Majoritatea istoricilor nu înțeleg 

la loc de cinste, cum s-a spus, trecând puțină vreme, cele ale crești- 
nilor au slăbit și au decăzut, după judecăţile pe care numai Dum- 
nezeu le știe, iar Ismael s-a întărit și a covârșit pe creștini. Și prădând 
și supunând cu putere tot ținutul Răsăritului, a luptat şi împotriva 
bulgarilor și i-a biruit, iar ținuturile lor și cetățile le-a distrus și pe 
însuși împăratul de atunci al bulgarilor l-a făcut fugar de la Târnovo'* 
în Serbia și Poznan, unde a și strămutat de mai înainte preasfintele 
moaște spre păzire în orașul Belgrad!“, acolo unde și-a mutat și curtea!” 
din Târnovo, din pricina neîncetatelor atacuri ale ismailitenilor. Dar 


EK TOOV VNOUVNUA Tov. ca referindu-se la propriile amintiri ale autorului, ci le 
traduc prin izvoare istorice, datorită unor fapte relatate de Matei care nu au fost 
însă confirmate istoric. De aici şi prin confruntarea datelor furnizate de această 
Viaţă a lui Matei şi Cronograful alcătuit de Dorotei al Monembasiei, care s-a 
inspirat de la lerotei al Monembasiei (acesta fiind nu doar un martor, ci un parti- 
cipant direct la evenimentele relatate), cei mai mulți istorici consideră impo-sibil 
ca Matei să-și fi scris istorisirea din propriile amintiri. Astfel, înţeleg că Matei se 
referă, prin folosirea termenului de V7ouvnuă Tov nu la propriile amintiri, ci la 
unele surse, de altfel îndoielnice, nefiind informate exact asupra evenimentelor. V. 
Iulian Ștefănescu, Viața Sfintei Parascheva cea nouă de Matei al Mirelor, studiu 
istoric, Extras din „Revista istorică Română”, vol. III (1933) fasc. 4, Imprimeria 
Naţională, București, 1934, pp. 371-373, 

15 Cucerirea otomană a Târnovului a avut loc în anul 1393. 

'4 În privința strămutării moaștelor Sfintei Parascheva de la Târnovo la Belgrad 
şi a împrejurărilor istorice în care s-a făcut, autorul vieţii greceşti este rău informat. 
Astfel, afirmaţia sa că moaștele au fost trimise de-a dreptul de la Târnovo la 
Belgrad, înainte de cucerirea Târnovului, trimise mai dinainte acolo de însuși 
țarul de atunci al bulgarilor nu corespunde realității. Căci un scriitor contem- 
poran, martor al acelor evenimente, Grigorie amblac care se afla tocmai atunci în 
Serbia ne spune că moaștele au fost transportate mai întâi la Vidin (unde au 
rămas până în 1398), după cucerirea Târnovului — şi nu mai înainte —, şi nu sub 
îngrijirea țarului bulgar, ci dăruite de cuceritorul turc domnitorului oraşului 
dunărean. Și apoi au fost duse de la Vidin la Belgrad, după ce căzuseră iarăși 
pradă turcilor şi fuseseră dăruite tot de cuceritor văduvei cneazului Lazăr al 
Serbiei. Vezi I. Ștefănescu, op. cit., pp. 367-369. 

'5 Încă o eroare a lui Matei. Nici un tar bulgar nu și-a mutat vreodată reședința 
de la Târnovo în Serbia. Ultimul ţar bulgar, Șișman al III-lea (1365-1393), a 
rezidat la Târnovo până la cucerirea Bulgariei de către turci, când, după izvoarele 
istorice, a fost prins la Nicopol şi ucis în 1395. Vezi I. Ştefănescu, op. cit., p. 369. 

nici acolo nu a scăpat din mâinile dușmanilor lui, nevoind Dum- 
nezeu să ajute, căci din pricina păcatelor noastre şi Bosnia și întreaga 
Serbie au fost cucerite cu toate hotarele lor şi cu toate cetățile, afară 
numai de Belgrad, şi cei ce se numesc la ei cneji și cei mai înalți 
demnitari şi ighemonii, împreună cu generalii şi cu căpeteniile 
armatei, toți au pierit până la unul de sabia ismailiteană. lar după ce 
și cetatea lui Constantin a fost cucerită, după succesiunea a cinci 
împărați, a domnit sultanul Suleiman'€, bărbat foarte viteaz și cu 
suflet mare, care prin minte și stare morală i-a întrecut pe toți cei de 
dinaintea lui și de după el. Pe lângă acestea, și faţă de noi, creștinii — mă 
refer la cei supuși lui!” -, era dispus cu bunăvoință. Acesta, mișcându-se 
și oștindu-se împotriva ungurilor, a distrus Belgradul!' și alte cetăţi și 
tinuturi. Şi auzind despre moaște, s-a întrebat ce ar putea fi, căci și 
acolo cortul acela sfânt a făcut minuni și semne dumnezeiești, încât 
l-au convins şi pe împăratul să nu ascundă cele cu privire la moaște, 
ci să întrebe. Dar auzind de la unii că este loc de închinare pentru 
creştini, prin puterea lui Dumnezeu, prin lucrarea și mijlocirea cu- 


[9 


vioasei le-a trimis de la Belgrad la Constantinopol * și le-a așezat în 


'* Sultanul Suleiman Magnificul a domnit între anii 1521-1566. 

"7 Adică la creștinii care plăteau tribut turcilor. 

'În 1521 Suleiman a cucerit Belgradul și a făcut din Serbia un pașalâc turcesc. 

'* Datele pe care Matei ni le dă despre strămutarea moaștelor Cuvioasei de la 
Belgrad la Constantinopol sunt în parte adevărate. Fiindcă, din punct de vedere 
istoric, se confirmă tot ceea ce spune Matei despre campania lui Suleiman împo- 
triva Belgradului și transportarea moaștelor. Cât priveşte bunăvoința sultanului 
față de creştini, la care se referă Matei, ea este infirmată de unele izvoare, care 
susțin că Suleiman, la începutul domniei lui, voia să îi extermine pe toți creștinii. 
Cf. Dorotei al Monembasiei, BA4tov 1070p1xK0v, p. 578. Discutabilă este și 
generozitatea cu care ar fi dăruit moaștele Patriarhiei din Constantinopol, pe care 
unele izvoare istorice nu o confirmă. Sunt istorici care afirmă că sultanul, după 
întoarcerea în capitală a vândut moaștele Patriarhiei pentru 12.000 de ducați, 
după ce pusese în vedere Patriarhului că dacă nu le cumpără le va arunca în mare, 
iar pe drum, până a ajunge la Constantinopol, le-a expus spre închinare credin- 
cioșilor pe bani. Cf. Baronii Annalium ecclesiasticarum continuatio per Henricum 
Spondanum, tom. 2, Lyon, 1678, p. 343, în |. Ştefănescu, op. cit., p. 370. 

nefericita patriarhie, în Biserica Mariei Pammakaristos, care acum este 
moschee, din pricina neorânduielii unora dintre arhierei și clericii necuvioși. 

15. Dar trebuind să istorisim puţin despre aceasta, nu bucurie, ci 
întristare voi arunca în sufletele voastre, fiind silit a povesti smin- 
telile și cumplitele neorânduieli din biserică, fiindcă, odată cu împărăția, 
am pierdut și rânduiala bisericească și starea bunelor năravuri”. Pe 
când era patriarh Ieremia, bărbat înţelept și cinstit, cele ale Bisericii 
erau în multă bună rânduială. Dar s-a întâmplat atunci că Sultanul 
Murad, din pricina clevetelilor mincinoase ale unor arhierei, s-a 
mâniat împotriva lui şi l-a trimis pe el legat, în surghiun în insula 
Rodos”. Iar după el a fost patriarh Pahomie”, cel numit și Batestas, 
care era cu totul nepărtaș și străin și de învăţătură, și de petrecerea 
cea singuratică”, şi de toate cele câte sunt bune în om și în legătură 
cu omul și cu totul lipsit de orice vedere [duhovnicească], de cuvânt 
și de însuși glasul. Dar în uneltiri și răzvrătiri ale poporului era 
preaîncercat. Timp de doi ani a stăpânit ca un tiran tronul patriarhal. 
În acest răstimp, a adus numai neorânduială și haos și tulburări și cea 
mai grea datorie Bisericii lui Dumnezeu, întru care a dus până la 
culme căderea lui Simon Magul, încât au ajuns arhiereii să neguțăto- 
rească prin vânzări și cumpărări harul Duhului şi să se mute din eparhie 
în eparhie, adeseori întâmplându-se să fie şi câte doi sau trei arhierei 
într-o singură eparhie, mâncându-se între ei și ocărându-se. De atunci 
și până astăzi nenorocita noastră Biserică se luptă cu aceste fărădelegi, 
plină fiind de erezia lui Simon Magul. 

16. Dar s-au adunat atunci arhiereii care se aflau acolo, în frunte 


cu Teolipt** al Filipopolei, împreună cu Nichifor Dascălul, ca să îl 


% Adică starea morală. 

”! Jeremia al II-lea, exilat în 1584. 

” A ţinut samavolnic scaunul patriarhal din martie 1584 până în februarie 1585. 
% Adică de viața călugărească. 

 Teolipt al II-lea, depus în 1586. 

scoată din scaun pe mai sus pomenitul Pahomie, ca pe unul care 
şedea pe tronul patriarhal în chip fărădelege și împotriva canoanelor 
și fără hotărârea Sfântului Sinod și să îl cheme din exil pe Ieremia, 
dar nu au putut, din pricina faptului că capugaia” împăratului” purta 
de grijă să fie alături de el ajutor și sprijin. Pentru aceea multe chel- 
tuieli s-au făcut: trudindu-se toţi, dând în stânga și în dreapta, chel- 
tuind, și așa, de cum l-au dat pe acesta jos din scaun, l-au și trimis 
prizonier în Vlahia. Dar după ce l-au scos pe Pahomie, a urcat pe 
tron Teolipt, disprețuind toate legămintele și jurămintele. Căci se 
învoiseră cu toţii, jurându-se unul altuia, ca nici unul dintre ei să nu 
mai ceară pentru sine scaunul patriarhal, ci, dacă ar fi cu putință, să 
cheme din surghiun pe Ieremia, adevăratul lor păstor și arhiereu. Dar 
acest Teolipt al Filipopolei era foarte viclean și foarte cu două fețe, 
veghetor spre toată uneltirea, înșelând cu cuvinte amăgitoare inimile 
multora și lingușindu-i. Căci eu cred că despre el a fost spus cuvântul 
acela profetic: „Muiatu-s-au cuvintele lor mai mult decât untdelemnul, 
dar ele sunt săgeți”. Acesta, amăgind pe arhierei și pe Nichifor 
Dascălul, a cerut pentru sine tronul patriarhal şi s-a suit în scaun. 
Pentru aceea iarăși sminteli și lupte și cheltuieli fără de număr în 
jurul Bisericii. Văzându-se așadar arhiereii înșelați de Teolipt, s-au 
sfătuit să-l scoată și pe el din scaun, dar nu au putut. Căci beglerbeg-ul, 
comandantul gărzii imperiale, prin multa dare de bani ce i se da, îi 
era lui ajutor și sprijin. Împreună cu acesta mai erau încă și mulți alți 
demnitari turci, prin care Teolipt întărindu-se, l-a trimis în surghiun 
pe Nichifor Dascălul, în Cipru, iar pe arhiereii care nu voiau cu nici 
un Chip să îl aleagă și să îl numească pe el patriarh, i-a făcut să semneze. 
S-a mai întâmplat atunci ca Patriarhul Silvestru al Alexandriei să fie 
și el prezent. Acesta avea oarece patimă omenească împotriva lui 


% Capugaia, gr. KANOYAV: ofițer în armata turcă. 
% Adică al sultanului. 
21 pg, 54, 23, 

leremia. Prin acela s-au întâmplat toate smintelile. Și tot prin el, 
Teolipt a stat împotriva tuturor, întărindu-se. Dar îndată a căzut, cum 
va arăta mai jos cuvântul. Căci prin pedeapsa lui Dumnezeu, a fost 
tăiat capul beglerbeg-ului de către sultan, și a fost iarăşi chemat din 
surghiun Nichifor, pentru nevasta sultanului și pentru toată curtea, din 
pricină că era cunoscător în știința medicală. Căci practica medicina 
cu multă iscusință și cu experiență, prin care îi îngrijea pe toți şi astfel 
și-a agonisit în scurt timp mulţi prieteni. Pentru aceea, întărindu-se 
împotriva lui Teolipt, l-a dat jos din scaun și l-a chemat pe Ieremia din 
insula Rodos. 

17. Vezi-mi acum iarăși, prin aceste neîncetate scandaluri, cât de 
grea este paguba Bisericii! Așadar, nici nu s-a întors bine Ieremia 
din exil, că Teolipt, purtându-i ură, din pricina faptului că el a căzut 
din slava și cinstea de patriarh și fiindcă socotea că este cea mai mare 
insultă adusă lui şi socotind în sine paguba, a voit să trădeze Biserica 
întru acest chip. Sultanul Murad, împăratul, voia să construiască un 
imaret, o mare moschee, adică un palat pentru religia lui, și căuta să 
găsească un loc potrivit pentru o astfel de construcţie şi nu a găsit. 
De aceea se mâhnea mult în sinea lui pentru asta şi, pe cât se pare, 
era foarte tulburat. Acestea aflându-le Teolipt, s-a întors spre trădare 
și printr-o scrisoare i-a arătat împăratului: „Dacă ai lua Patriarhia 
creștinilor, o, împărate, îţi vei împlini dorinţa și îţi vei redobândi liniștea. 
Căci locul sare în ochi și se vede de departe, acolo curg izvoare de 
apă limpede și este întru totul potrivit dorinței tale. Nu te neliniști 
pentru celelalte, ci împlinește-ți dorința și Dumnezeu va face să 
izbutească deplin încercarea”. Auzind acestea împăratul, pe loc s-a 
înveselit, și trimițând neîntârziat poruncă nenorocitei Patriarhii, i-a 
scos afară pe cei ce erau acolo, clerici și monahi, aducând în locul 
lor turci și făcând-o geamie, fiindcă nu era potrivit deloc locul acela 
pentru construirea unui imaret, după cum minţise Teolipt. Multe la- 
crimi au fost și atunci vărsate de creștini. Prin îndelunga răbdare a lui 
Dumnezeu şi prin îngăduinţa Lui, lăsând totul, fiecare a plecat acasă. 

Și luând sfintele odoare ale Bisericii și moaștele Cuvioasei, plângând 
și tânguindu-se, le-au pus în Biserica Sfântului Mare Mucenic Gheorghe“, 
cea numită de lângă Fanar, acolo unde este și astăzi Patriarhia noastră, 
a creștinilor, ai cărei vizitatori și închinători am devenit și noi, spre 
slava lui Hristos, adevăratul Dumnezeul nostru, Căruia fie slava și 
puterea în vecii vecilor. Amin. 


*% Matei este și în această privință insuficient informat. Astăzi se știe că 
Patriarhia ecumenică, împreună cu odoarele și moaștele ce se aflau în biserică, n-a 
fost mutată de-a dreptul la Sfântul Gheorghe din Fanar, ci mai întâi a trecut la Vlah 
Serai (1586), apoi la Sf. Dimitrie din Hyloporta (1597) și apoi la Sf. Gheorghe (1601). 

Baldachinul şi iconostasul Sfintei Cuvioase Parascheva 
din Catedrala Mitropolitană din ași 

Rugăciunea — înaltă smerenie 


Icoana Sfintei Cuvioase Parascheva 
sec. XVII, Muzeul 
Mănăstirii Bistrita, judetul Neamt 


Rugă pentru împlinire 


Eram copil când am venit aici cu tatăl meu rugându-ne pentru 
drumul cel bun în viață. Prin mijlocirea Sfintei Parascheva, Dumnezeu 
mi-a purtat de grijă într-un mod nemaipomenit toată perioada fa- 
cultății (...) 

Un an mai este și voi fi medic. Îl rog pe Dumnezeu să mă ajute să 
am priceperea și puterea de a-i ajuta pe oameni. 

Sfântă Parascheva, te rog să mă sprijini! Tu ştii suferinţa şi mizeria 
din sufletul meu. Roagă-te lui Dumnezeu să-mi curețe inima, să mă 
simt curată și liniștită. Tu ştii tot ce s-a-ntâmplat, vezi rostul tuturor 
lucrurilor prin înțelepciunea ta. Ajută-mă să înțeleg, să accept și să 

iert tot răul care m-a rănit! Dă-mi răbdare și învață-mă să fiu un om 
smerit! lartă-mă pentru tot ce am gândit, ce am spus și-am judecat. 
Tu știi ce este în inima mea! Ajută-mă să mă liniștesc, îmi pare rău, 
mă simt foarte vinovată. Tu știi că îl iubesc mult de tot, dar poate că 
iubirea mea nu este suficient de curată și de puternică. 

Tu știi că eu îl doresc înapoi, dar să fie voia lui Dumnezeu! 

Dă-mi răbdarea să aștept să vină și zile bune pentru mine! 

Binecuvintează-mă pentru anul care începe, să-l termin cu bine 
și să fac alegerea cea mai bună. 

Te rog, ai grijă de omul acesta, dă-i înțelepciune, fă să-i fie bine 
lângă persoana care este, ajută-l să se maturizeze! 

Facă-se voia lui Dumnezeu cu noi doi! 

Dă-le sănătate părinților mei, fratelui, alină durerea bunicii mele, 
că tare mult ne iubește și întotdeauna are grijă de noi! 


Anonimă 


Sfintele moaşte în popas pentru rugăciune 


Eram copil, când, în vara anului 1946, a fost seceta cea mare, iar 
moaștele Cuvioasei Parascheva au fost scoase în pelerinaj prin ţară, 
pentru ploaie. 

Pe șoseaua Romanului, cu vreo 2 km înainte de intrarea în pă- 
durea Dealu Mărului, în satul Poeniţa, comuna Poenari, s-a oprit ca- 
mionul cu sfintele moaște. Preoţii au cerut ajutor oamenilor, care 
deși au fost foarte mulți, n-au putut porni camionul. Au venit mese- 
riaşi care n-au găsit nici o defecțiune la motor. A stat camionul în 
mijlocul drumului toată ziua și apoi noaptea întreagă. Noi, copiii, 
eram ridicaţi de părinți spre a săruta sfintele moaște. S-au închinat 
numeroși oameni şi din satele vecine, au stat în genunchi, s-a făcut 
slujbă toată noaptea. 

A doua zi a venit Mitropolitul și mai mulți preoți, s-a făcut slujbă 
mare la care au participat foarte mulți oameni. După marea slujbă, 

camionul a plecat mai departe. Tin minte (deoarece casa noastră era 
la vreo 50 de metri de acest loc) cum vorbeau vârstnicii că acel loc 
nu era curat: s-ar fi făcut niște crime sau alte nenorociri în timpul 
războiului. 

După aceea nu s-a mai vorbit despre acest fapt sugestiv pentru 
puterea sfintelor moaște. A venit iarna grea, foametea din 1947, alun- 
garea regelui (...). Acum după vreo 65 de ani de când am plecat din 
sat, am îndrăznit să scriu această importantă mărturie spre folosul tuturor. 


Înv. A. Smaranda 


XX % 


Am ridicat nădejdea către Dumnezeu 
Ca un templu în stea călătoare 
Aici chem des să vorbească cu ea inima-mi visătoare 
Pitulește-te suflare la umbra nădejdii, 
Căci se va simţi și-n Sine 
În amurgul său se va sălășlui. 
Am ridicat nădejdea către Dumnezeu 
Și mi-a primit-o ca pe-un toiag la scaunul Său 
Prin care binele și răul răsună des din nai — 
Fereastră mică a templului ce duce înspre rai. 
Am ridicat nădejdea către Dumnezeu 
Ecoul surd al minţii ce-l răsfoiesc mereu 
E-o filă atent pictată, cavoul gândului meu. 
Ș-am ridicat nădejdea către Dumnezeu 
C-a scris în Cartea Vieţii micuţ numele tău. 
Amin! 
Cuvioasă Maică Parascheva, iartă-mă și ocrotește întreg norodul 
care se închină Preacinstitelor tale moaşte. 
Roagă-te, Cuvioasă Maică Parascheva, pentru sufletul Simonei Isabela. 
Miluieşte-mă pe mine păcătoasa! 


Ana 

Până în anul 2001 am trăit în Iași, apoi am plecat la Istanbul, 
după o prietenie de 10 ani cu o persoană de acolo. Ne-am căsătorit, 
iar bucuria mea a fost că soțul nu mă împiedică cu nimic în cele ce 
fac legate de biserică. 

Am descoperit acolo biserica românească pe care o frecventez. 

Anul trecut am avut bucuria de a mă reîntregi total: biserica de 
acolo a primit din partea Mitropoliei Moldovei icoana celor două 
surori. Așa îmi place să le spun: Maica Cuvioasă Parascheva împreună 
cu mucenița Paraschevi Romana. De atunci la rugăciuni stau lângă 
icoana lor. 

Deci, tânjind de dorul Cuvioasei Parascheva de la Iași, rugăciu- 
nile mele au dat rod. Mulţumesc lui Dumnezeu pentru tot. 


Adriana 
a a se 


Mărturisesc cu nevrednicie că simt mereu ajutorul Sfintei Paras- 
cheva. 

Odată, la închinăciune în Sfânta Catedrală, când am sărutat sfin- 
tele moaște, am simțit mâinile Cuvioasei calde, pline de viață. 

Astăzi, când eu, cel mai păcătos dintre oameni, m-am închinat 
sărutându-i sfintele mâini, mi-a dat prin gând că visul în care o făp- 
tură nu mă lăsa să-i sărut sfintele moaște a fost de la vrăjmașul care 
încearcă, pe orice cale, să mă îndepărteze de ea. 

Lăudat fie Domnul în veci! 


Dragoş 


O floare albă 


Pe 8 martie 2012 aşteptam la rând pentru a mă închina Sfintei 
Parascheva. În Mitropolie, domnul care se ocupă cu liniştea și ordi- 
nea strângea florile de la icoana Sfintei Cuvioase și, pentru că erau 
multe, le împărțea credincioşilor. 

Îmi doream și eu o floare de la ocrotitoarea mea. Când am ajuns 
la sfintele moaște, i-am spus Sfintei: „Vreau și eu o floare...”. 

În aceeaşi clipă, domnul acela mi-a dăruit o zambilă albă, fru- 
moasă, de pe racla Sfintei. M-am bucurat nespus de mult că doar 
într-o clipă mi s-a îndeplinit dorința. 

Am meditat la frumusețea și puritatea acestei flori minunate — 
Sfânta noastră Parascheva care dăruiește în orice clipă ajutor, alinare 
celor ce se roagă cu încredere și multă credință. 


Andreea 


Un gând ascuns 


Am făcut școala de şoferi în Piatra Neamţ și nu reușeam să trec 
examenul de preselecție, deși era foarte simplu. Am venit la racla 
Sfintei Parascheva, m-am rugat și am atins un pix de sfântul ei trup. 
M-am rugat pentru examenul acesta, dar am avut şi gândul de a folosi 
pixul și în alt scop... Minunea constă în faptul că, deși am pus pixul 
în geantă, nu l-am mai găsit nici în geantă, nici în haine, nici pe 
stradă în drumul de acasă până la şcoală. Dar Sfânta m-a ajutat doar 
pentru ceca ce m-am rugat. 

Acum îmi râde inima de bucurie duhovnicească, pentru că m-a 
ajutat să mă împărtăşesc cu Sfântul Trup şi Sânge al Mântuitorului. 


Alexandru Stefan, Piatra Neamţ 


Acatistul 


În ziua de 14 octombrie 2011, aflându-mă la lucru în Italia, am 
citit dimineaţa acatistul Sfintei Parascheva. După puţin timp, în casa 
în care locuiam a căzut un geam cu tot cu chenarul de lemn. S-a 
prăbușit pe scara interioară tocmai pe unde eu trecusem cu câteva 
minute înainte. Dimensiunea și poziția geamului mă fac să cred că 
acel moment mi-ar fi fost fatal. 

Cuvioasa Parascheva m-a salvat! Ce-ar fi fost dacă nu citea, 
acatistul?! 


Mihaela-Daniela (Dumbravă), Galaţi 
kk 


Tatăl meu, Mihail, a suferit mulți ani, fiind complet paralizat, iar 
în ultima vreme hrănit prin tub. 

În anul 2010 m-am hotărât să vin în pelerinaj la Sfânta Paras- 
cheva, cu un grup din Timişoara, dar fiind hramul Sfintei și la bise- 
rica din cartierul nostru, preotul a hotărât să plecăm la Iași după Sfânta 
Liturghie. În timpul Sfintei Liturghii, tatăl meu a trecut la Domnul. 
Am înţeles că, dacă s-a stins în această zi mare, Sfânta Parascheva l-a 
primit lângă ea, nu ca pe marinarul înmormântat lângă sfintele 
moaște. 


Mihai, Timişoara 
e sk a 


Fără deznădejde 


Am avut vreo doi ani de tulburare a respirației. În spital, vestea 
că am astm bronșic a căzut ca un trăsnet, pentru că pe atunci eram o 
persoană foarte activă atât la serviciu, cât și acasă. Nu puteam respira, 
oboseam foarte repede, fie zi sau noapte. 

Am început cu rugăciuni la Maica Domnului, la Sfânta Cuvioasă 
Parascheva, nu m-am îndoit niciodată de ajutorul de la Dumnezeu. 
De aceea, rugându-mă, n-am deznădăjduit, acum sunt mai bine, țin 
boala sub control. 

Doamne, ajută-ne pe noi, păcătoşii! 


Veronica, Tg. Neamţ 
e kk 


Binefăcerile Sfintei Cuvioase Parascheva 
Mai întâi rugăciunea 


La 70 de ani, mama încă avea puterea de a zugrăvi. Locuind la 
țară, lipea și văruia casa. Într-o zi, un ginere, care nu era cu Dumnezeu, 
a venit tocmai când mama grijea camerele. A întrebat-o doar ce face 
și a plecat. Imediat, mamei au început să i se umfle mâinile, de nu 
mai putea face nimic. Se înroșeau, se înfierbântau, de parcă ieșea foc 
din ele. A dat cu diferite unguente, fie de la medic, fie naturiste, fără 
nici un efect. Nu mai putea suporta fierbințeala mâinilor. 

Având mare evlavie la Sfânta Parascheva, a venit la Iași cu trenul. 
Prinsese la Mitropolie ultimele trei Sfinte Evanghelii de la Sfântul 
Maslu. Cât a stat acolo plângând și rugându-se, a simțit, dintr-odată, 
cum mâinile ei se răcoresc și se dezumflă. După asta, s-a închinat, 
mulțumind cu lacrimi. A plecat acasă bucurându-se de această mi- 
nune și de faptul că i-a crescut și mai puternic evlavia la Cuvioasa 
Parascheva. 

Într-o altă situaţie, mama s-a convins că înainte de orice trebuie 
făcută rugăciunea, apoi celelalte activități. De câte ori venea în Iași, 
la mine, la plecare, trebuia să i se întâmple câte un necaz: pierdea 
ceva, se lovea, era tulburată, pierdea trenul. Văzând așa, a hotărât ca 
înainte de toate, după coborârea din tren, să meargă la Sfânta Paras- 
cheva, să se roage în simplitatea ei, apoi să vină la mine. Mama are 
79 de ani, citeşte acatistul Sfintei cu mare evlavie și-i mulțumește că 
o mai ține încă în putere, fiind și bolnavă. 


Varvara și mama Aurica, Botoşani 


XX % 


În urmă cu vreo câțiva ani am auzit pe cineva povestind cum a 
ajutat-o Sfânta Parascheva în copilăria ei. Am început să citesc și eu 
aproape zilnic acatistul Sfintei, dar în mintea mea era gândul că de 
aceea a primit ajutor, fiindcă, de obicei, copiii sunt curaţi la suflet şi 
la trup. Nu ştiam că Sfânta împarte ajutor şi vindecări zi şi noapte 
celor care-l cer, indiferent de vârstă. 

De-abia acum îmi dau seama de ajutorul primit, pe când eu, 
păcătoasa, îmi spuneam că am noroc. 

În vara asta am primit cartea Binefacerile Sfintei Cuvioase Paras- 
cheva. Am constatat că avem aproape de noi o grabnic ajutătoare şi 
am început, după o oarecare întrerupere, să citesc Acatistul, dar altfel 
față de până acum: cu dragoste adâncă și speranța că mă va ajuta și 
pe mine ca pe toți ceilalți. Într-adevăr, așa a fost. 

Îmi doream mult să ajung la ea; să-mi cer iertare pentru trecut și 
ajutor pentru viitor, însă, acolo unde lucrez, este foarte greu de obținut 
o învoire. Totuși, Măicuţa a aranjat așa cum bine a știut și peste două 
săptămâni am ajuns la dânsa. Cu toate că-mi este foarte rău în 
mașină, tot rugându-mă, n-am avut nimic. Într-un timp mă amenința 
o gripă urâtă, am luat medicamente și tratamente naturiste, totuși, nu 
prea puteam înghiți (aveam și alte simptome). Atunci am luat ulei de 
la Sfânta, agheasmă, iar în final m-am făcut bine. 


Anonimă 


Altruism 


Am ezitat mult timp nefiind ferm convinsă că fac bine așternând 
pe hârtie ceea ce am gândit, am simțit și mi s-a întâmplat. 

De la grădiniță mi-am dorit să devin medic, care să ia cu mâna 
durerea oricărui om... N-a fost o ambiţie de copil, n-a fost o iluzie... 

Veneam la Sfânta Parascheva de câte ori treceam prin lași, mă 
rugam Sfintei, dar cu mare regret recunosc că, până a deveni stu- 
dentă, nu am citit Paraclisul Sfintei. 

Ajunsă studentă la Medicină, am avut probleme cu locul de cazare, 
cu studiul, cu influenţele din jur care mă determinau la decădere morală. 

Acum, spre sfârșitul semestrului I, în seara de 10 ianuarie 2012, 
am venit la Sfânta cu ochii plini de lacrimi, rugând-o să mă ajute să 
termin pentru a II-a zi un proiect pe care trebuia să-l definitivez în 
vacanţă. Era un proiect greu, la biofizică, pentru care, în câteva zile, 

câte 8-9 ore căutam informaţii, citeam, traduceam din engleză, dar 
parcă totul „era legat”, neajungând la final. 

M-am rugat la racla Sfintei, cam disperată, am citit pentru prima 
dată Paraclisul Sfintei, apoi am plecat cu o nouă dorință de a lua 
lucrarea de la capăt. 

Acasă am început lucrul cu laptop-ul în brațe, cu toate materialele 
adunate, alături de trei icoane aşezate în faţa mea: Icoana Maicii 
Domnului, a Sfântului Arhanghel Mihail și a Sfintei Cuvioase Parascheva. 

Am tastat continuu de seara până a doua zi aproape de ora 11%, 
fără să gust ceva, doar schimbând diferite poziții. A fost o noapte în 
care am pierdut noțiunea timpului, o noapte ca o clipă, în care n-am 
auzit nici un sunet, nimic nu era în jurul meu, n-am simţit nici o oboseală, 
eram lucidă ca şi cum aș fi dormit un somn bun de 5-6 ore. N-aveam 
cum să dorm, pentru că de la 13% aveam cursuri până seara. 

Cineva mi-a spus: „Nu te lăsa! Sfânta Parascheva să fie mâna ta 
dreaptă! Să fie prietena ta! Roagă-te ei și nu te va lăsa...!”, Aceste 
cuvinte le voi păstra mereu în mintea și în sufletul meu. La fel voi 
păstra până la ultima suflare chipul Sfintei căreia mă rog să-mi ajute 
să trec peste toate obstacolele vieţii ca în noaptea albă când Sfânta 
Parascheva mi-a întocmit referatul la biofizică... 

Îndeosebi mă rog să mă ajute să nu devin un „om fără Dumnezeu”, 
un doctor fără de suflet! Când, uneori, mi-e frică, atunci mă rog să-mi 
dea puterea de a mă jertfi oricând pentru ceilalți, oricât de greu ar fi 
și orice s-ar întâmpla în această lume... 


Studentă la Medicină 
e ke 


Muncă, rugăciune, profesionalism 


Acum 20 de ani am înălțat rugăciuni smerite la sfânta raclă a 
Cuvioasei Parascheva, pătrunsă de dorința de a face în viaţă ceva deosebit. 

Consider că mi-a ascultat ruga, deoarece sunt un medic priceput, 
cu știință acumulată prin muncă asiduă, prin care pot ajuta multă lume 
aflată în suferinţă astăzi mai mult ca oricând. 


37 


Binefăcerile Sfintei Cuvioase Parascheva 


Intotdeauna am mers la braţ cu rugăciunea atât pentru mine cât și 
pentru semenii mei suferinzi. 
Ii mulțumesc din suflet Sfintei Cuvioase Parascheva. 


Cristina-lleana 


Mărturisire 


Am ezitat mult timp, dar cu rugăciuni încărcate de amărăciune și 
lacrimi, Sfânta Parascheva m-a ajutat la Sfânta Spovedanie să măr- 
turisesc un păcat grav de care mă rușinam. 

În momentul confesiunii, mi-a dat puterea să spun acel păcat și 
să primesc dezlegare de la duhovnic. 

Mulţumim, Sfântă Parascheva, că ne-ai învrednicit şi anul acesta 
să ajungem la moaștele tale! 


Ana-Maria 
a a se 


În impas, cdutăm sprijinul divin 


Sunt căsătorită, am trei copii și ne-am stabilit în Franţa din anul 
2000. De câteva luni mi-am pus în gând să dezvălui o minune întâm- 
plată în familia noastră grație Sfintei Parascheva. 

Începând cu 2005-2006, eu și soțul meu am făcut multe credite 
în bănci pentru două mașini, mobilă, decorarea apartamentului, o 
operaţie la ochi... Îndată am ajuns să nu mai putem rambursa ratele 
lunare, adunându-se multe penalizări. Eu eram casnică, iar soțul, tot 
ce câștiga mergea pentru plata datoriilor și astfel nu plăteam chiria la 
apartament. 

În 2008 eram în totală imposibilitate de rambursare: soțul îşi pier- 
duse locul de muncă. Astfel, am ajuns în faţa tribunalului, eram dis- 
perați, încât nu dormeam nopţile și se înteţeau certurile între noi. 

Un timp, o comisie specială girată de Banca Franţei se ocupa de 
familiile foarte îndatorate, ne-a ajutat acordându-ne o perioadă pentru 

a ne pune pe picioare financiar, după care să începem rambursarea 
creditelor. Situaţia tot nu s-a schimbat, iar în 2011 am depus un nou 
dosar la Banca Franţei. O doamnă care se ocupa de cazul nostru a 
propus judecătorului de la Tribunalul de mare instanță să se șteargă 
toate datoriile. Motivul — incapacitate de rambursare. Apoi, toate băncile 
s-au ridicat împotriva acelei decizii. Personal, eram neom, căci, dacă 
judecătorul nu ne acorda ștergerea datoriilor, calvarul începea de la 
capăt. 

În 2011 am început să mă încurajez citind foarte des acatistul 
Sfintei Parascheva, rugând-o să ne salveze, fiindcă îmi doream să-mi 
cresc copiii mici în liniște și pace, fără frica zilei de mâine. 

În martie 2012 am venit în România, la părinți, și am reușit a 
doua zi să mă rog la moaștele Sfintei. Tot în acea zi, soţul mă sună 
din Franţa şi-mi spune că suntem salvaţi: judecătorul a decis ştergerea 
datoriilor fără posibilitatea de recurs din partea băncilor. 

Am spus tuturor că este o minune de la Sfânta Parascheva, 
deoarece au fost și alte cazuri de familii superîndatorate care n-au 
avut parte de o rezolvare fericită ca a noastră. 

Mulţumesc Sfintei Parascheva, făcătoarea de minuni, că a readus 
liniștea, și speranţa, și fericirea în sufletele noastre! 


Angelica T., 32 de ani 


Prima lectură 


Am „descoperit-o” pe Sfânta Cuvioasă Parascheva când aveam 
7 anişori, fiind în clasa |. Am găsit în casă Viaţa Sfintei Cuvioase 
Parascheva, cumpărată de la biserică. Am fost foarte curioasă și 
nerăbdătoare să văd ce scrie acolo. Deși abia învăţam să citesc la 
școală, am lecturat uşor, ușor cartea. Momentul acela a rămas tipărit 
în mintea mea, apoi foarte uşor am început să privesc lucrurile noi 
care mi se păreau extraordinare și m-au sprijinit să înțeleg mai bine 
obiectele de studiu din școală. 

Acum am 25 de ani și simt că Sfânta Parascheva comunică mereu 
cu oamenii ce se roagă. Ori de câte ori pot, vin să o văd, să-i vorbesc, 
să-i cer să-mi fie mereu mijlocitoare în rugăciunile mele către Sfânta 
Treime. 

Îi mulțumesc lui Dumnezeu că a permis ca Sfânta Parascheva să 
rămână pe pământul nostru mereu, să ne bucurăm de binefacerile ei. 


Anonimă, Tg. Frumos 


Vis 


În iarna 2011-2012 am fost foarte bolnavă, am luat antibiotice. 
Într-o noapte când a trebuit să iau medicamentele la ora 12, înainte 
de a mă trezi am simţit că nu mai pot respira, deoarece mă apăsa 
ceva pe piept. Cineva mi-a atins vârful degetelor de la picioare și mi-a 
zis: „Maria, trezește-te şi ia medicamentele să nu mori în somn!”. 
Când am deschis ochii, am văzut-o pe Sfânta Cuvioasă Parascheva, 
așa cum e înfățișată în sfânta icoană. După ce am zărit-o foarte clar, a 
dispărut. M-am speriat pe moment, am făcut sfânta cruce, am strigat 
la soţul meu, i-am spus ce am văzut. EI a zis că este mare puterea lui 
Dumnezeu. N-am dormit toată noaptea întrebându-ne cum de m-a 
fericit Dumnezeu cu o așa minune. 

De atunci nu este zi în care să nu mă rog și la Cuvioasa Maică 
Parascheva. Cu ajutorul Domnului am reușit astăzi să mă rog la 
sfânta ei raclă cu o bucurie imensă. Nu se știe dacă voi putea reveni, 
dar am cumpărat icoana Sfintei și ştiu că mă protejează. 


Maria, Bacău 


Puterea rugăciunii pentru suferinzi 


O vecină mi-a spus că anul trecut, când s-au scos moaștele Cu- 
vioasei Parascheva, se simţea foarte rău și neavând posibilitatea să 

vină la lași, le-a rugat pe două credincioase să ia un batic și să-l 
atingă de Sfânta, rugând-o să-i ușureze durerea. Efectiv nu se putea 
da jos din pat. 

Bucuroase că au reușit să ajungă la racla Sfintei, cele două femei 
i-au dat telefon celei bolnave spunându-i că s-au rugat pentru ea. 
Surpriza mare a fost că vecina mea le-a răspuns cu uimire că de 
câteva minute s-a dat jos din pat şi poate chiar să și meargă. 

Asta înseamnă că are mare putere rugăciunea noastră pentru cei 
suferinzi. 


Oleuta, Vrancea 


Toți ne-am rugai 


În anul 1980, mama mea, Elena, a avut o sarcină extrauterină în 
urma căreia era să moară. A fost luată cu salvarea, deoarece avea 
hemoragie. 

Chiar în ziua Cuvioasei, domnul doctor a spus că nu are nici o 
șansă, însă ea, din ultimele puteri, a cerut apă, apoi și-a revenit. Speriat, 
doctorul s-a închinat și a spus: „Asta a fost numai o minune dum- 
nezeiască. Sfânta Parascheva de azi te-a salvat de la moarte. Ori ești 
prea credincioasă, ori pentru un copil de-al tău vrea să trăieşti”. 
Eram, de fapt, patru fraţi cu vârste cuprinse între trei și paisprezece 
ani; toți ne-am rugat lui Dumnezeu să ne-o lase pe mama. 


Marinela, Buftea 


Aştept Ziua Cuvioasei 


În 2008, venind pentru prima dată la ziua Sfintei Parascheva, am 
avut parte de ceva neobișnuit, minunat. După aproape 30 de ore de 
așteptare, trupul meu cedase din punct de vedere fizic: spatele mă 
durea cumplit. Înainte de a ajunge să mă închin era gata să cad, însă 

o femeie, cu chip de lumină, cu veșmânt alb ca de zăpadă, având crucea 
într-o mână, a apărut în faţa mea. Am priceput că acea femeie era 
Sfânta. Cei de lângă mine au rămas nedumeriţi, doar o femeie în 
vârstă mi-a spus că însăși Sfânta Parascheva a fost. În momentul 
acela m-a cuprins o căldură în tot corpul şi n-am simțit nici o durere, 
nici o oboseală. Am început să plâng. 

De atunci, în fiecare an vin la Sfânta, simt că mă cheamă, iar cu 
aştept această zi de 14 octombrie cu multă nerăbdare în care încape o 
bucurie de nedescris. 


Stefan, Râmnicu-Sărat 
Xe 


In fiecare an i-am cerut Sfintei Parascheva ca de ziua ei, pe 14 
octombrie, să-mi asigure transportul ca să ajung la ea. Mereu mi-a 
ascultat rugăciunea văzând că eu nu prea am posibilități materiale. 

Fănica 
XR 


În anul 2008 îmi doream să merg la moaștele Maicii Parascheva. 
Din discuţia cu soțul meu se iveau câteva impedimente: era prea 
departe, nu aveam bani, iar copilul nu împlinise un an. 

Începând din 1 octombrie îi citeam zilnic acatistul Cuvioasei, 
rugându-mă adesea să ajungem la sfintele moaşte. În 10 octombrie 
soţul a luat hotărârea de a pleca. Ne-am rugat Sfintei să ne ajute să 
ajungem repede și bine având și copilul cu noi. Se făcuse deja un 
rând mare, am rugat niște jandarmi să ne lase să trecem. Aproape de 
Catedrală, fiind lume foarte multă, nu mai puteam înainta. Atunci nu 
știu de unde ne-a strigat un jandarm care, după ce a văzut că suntem 
doar două persoane și copilul, a făcut un mic culoar și așa am reușit. 

Maica Parascheva ne-a ajutat să ajungem la ea. I-am sărutat cu 
recunoștință sfintele moaşte. 


Carmen-Nicoleta, Ilfov 

Credința — cea mai bună alifie 


Cu mulți ani în urmă, aveam un fel de neg pe un deget. Era 
destul de dureros, inestetic și cu tendinţă de creștere. Am încercat să-l 
tratez cu unguente specifice, cu remedii naturale (ex. floare de rosto- 
pască) și alte metode de extirpare, însă fără rezultat. 

Într-o zi, când stăteam la rând la Sfânta Parascheva, mi-a trecut 
prin gând să ating degetul respectiv de mâinile Sfintei, poate că va 
dispărea. La scurt timp (câteva zile) am remarcat micșorarea sem- 
nificativă a excrescenţei, până la dispariția completă. 

Am fost vizibil uimită şi cam de atunci am început să cred că 
minunile există! 

Credința... asta a fost cea mai bună alifie pentru afecțiunea mea. 
Doamne, ajută să se mai înfăptuiască minuni celor care sunt descum- 
păniti şi care au nevoie să-L știe pe Dumnezeu aproape. 


Cristina 


Eram o mamă disperată 


În vara anului 2008, fetiţa mea, Alexandra-Alina, de 11 ani, s-a 
trezit din somn cu o durere mare de cap, era rece și albă ca varul, 
abia respira. Am dus-o cu salvarea și după RMN mi s-a dat cea mai 
grea și mai dureroasă veste: malformaţie arterio-venoasă pe creier, 
neoperabilă. Au ținut-o la terapie intensivă: avea gurița strâmbă... 

Eram o mamă disperată, fiindcă doctorii spuneau că nu va supra- 
vieţui (1 se spărsese un vas, iar creierul era inundat de sânge). Plângând, 
am ajuns la Sfânta Cuvioasă Parascheva cu două pijămăluţe în sacoşă, 
m-am închinat și am spus toată durerea preotului care miruia pe 
credincioși. Mi-a citit, i-a stropit cu agheasmă pijamalele. Mi s-a 
spus să cumpăr cartea Viața, acatistul şi paraclisul Sfintei Cuvioase 
Parascheva s-o citesc timp de 40 de zile. Așa am procedat, iar a 
doua zi fetița nu mai era la terapie intensivă. Când să urc la etajul 3, 

ea venea singură, pe picioarele ei de la baie. După câteva zile de spi- 
talizare, am mers împreună să-i mulțumim Sfintei, pentru minunea 
săvârșită. Am mers apoi în vreo 13 vineri la Sfântul Maslu, am con- 
tinuat rugăciunile împreună. La primul Sfânt Maslu a fost mai greu 
pentru că își pierdea echilibrul, stătea puţin în genunchi, apoi din ce 
în ce tot mai bine. 

Acum fata mea are 15 ani, este în clasa a LX-a și venim deseori 
să-i mulțumim Cuvioasei rugându-ne să o ferească Dumnezeu de 
primejdii, de boli şi de orice rău. 


Anişoara P., laşi 


„„.m-a făcut să cred cu tărie 


În anul 2000, mama mea a fost operată la Iași de hernie de disc, 
operaţie nereușită. A făcut infecție cu stafilococ auriu. Eu aveam 
atunci 20 de ani și am stat trei luni în spital cu mama, am îngrijit-o în 
timp ce ea urla de durere. Într-o zi am venit la Sfânta Parascheva și 
am plâns cât am putut, rugând-o s-o liniștească pe mama mea și dacă 
se poate să mi-o ţină în viață. Când m-am întors la spital, ca o 
minune, mama nu mai urla de durere, putea să stea pe spate, ceea ce 
nu făcuse până a veni la Sfânta. 

Minunea m-a făcut să cred cu tărie în cele sfinte și în puterile 
Cuvioasei, căreia îi mulțumesc întotdeauna. 


Ancuța, Roman 
kk 


Cei aflaţi în necazuri... să se umple de credință... 


Mama mea, Maria, bolnavă de ciroză, având și lichid în burtă, a 
urmat un tratament naturist de la un profesor doctor din lași. Venind 
după tratament, am hotărât să mergem și la Sfânta Parascheva, unde 
ne-am închinat cu multă credință, cu lacrimi fierbinți pentru vinde- 
carea mamei și a tuturor celor bolnavi. La o săptămână după ce ne-am 

întors acasă pline de speranță, burta mamei a început să se vindece, a 
eliminat toată răutatea, iar analizele i-au ieșit neașteptat de bune. 

Din tot sufletul îi mulțumesc Sfintei, pentru că îmi văd mama 
bine. De aceea, vreau să-i îndemn pe toţi cei bolnavi, aflați în neca- 
zuri și supărări să se umple de credință, nădejde și răbdare și să se 
roage tuturor sfinţilor, că sunt sigură de primirea ajutorului. 


Iulia, Buhuşi 


Sd... vii la mine! 


În această sfântă biserică mărturisesc că am simţit prezența Sfintei 
Cuvioase Parascheva, vindecată fiind de cancer înainte de operație. 
Mi-a apărut în vis, înainte de internare și mi-a spus: „Să nu pleci la 
spital, până nu vii la mine!”, Am venit cu fratele mai mic, Mihai, ne-am 
închinat, iar operaţia a reușit. 

Acum îi mulțumesc Sfintei cu fruntea și inima plecate adânc. 


Viorica, Vaslui 


E nevoie de inimă curată 


Întâlnirea cu Sfânta Parascheva a fost deosebită în vara anului 
1998. Mi s-a făcut rău înainte de a ajunge la sfânta raclă, când mai 
aveam vreo 20 de pași. Am considerat că nu mi-a permis să mă 
apropii de ea, de aceea, după ce mi-am revenit puţin, m-am rugat 
intens pentru iertarea greşelilor. Am observat acolo un om sărman 
care intrase într-o stare de rugăciune extrem de specială, chipul lui 
parcă strălucea fiind în comuniune cu Sfânta la care se închina de 
vreo 30 de minute. l-am dat o sumă însemnată de bani, care nu l-a 
interesat. Sărmanul părea foarte bogat sufletește; la ieșirea din biserică, 
s-a așezat pe iarbă, a scos una dintre cărțile de rugăciune și iar a 
intrat într-o lectură profundă. 

M-am gândit la valoarea simplităţii, a inimii curate, întrucât 
Cuvioasa se roagă, cred, mai întâi pentru cei puri, cu inima curată și 
bună; cererea celor răi și meschini o tulbură... 


Alina 
e ke 


După sute de kilometri te simţi liniştit, neobosit 


Am 38 de ani și sunt nepoata, după frate, a prof. dr. N. Bumbă- 
cescu, cel care a înfiinţat în 1949 spitalul de pneumoftiziologie din 
lași și care a decedat în 1972 în gara Iași în condiții misterioase. Mi-am 
dorit întotdeauna să aflu ce s-a întâmplat atunci şi unde este înmormântat. 

În martie 2005 am venit la Iași şi, stând la rând la sfânta raclă a 
Cuvioasei Parascheva, în spatele meu s-a așezat o doamnă în vârstă. 
Ceva mă îndemna să o întreb dacă, din întâmplare, cunoscuse familia 
Bumbăcescu. Mare minune! Doamna aceea (soţia unui profesor inginer) 
îl cunoscuse destul de bine şi mi-a furnizat multe informaţii care mi-au 
folosit. 

Menţionez că eu m-am născut la un an după acel nefericit acci- 
dent și că nu știam pe nimeni în lași. 

Consider că este o minune ca prima persoană pe care s-o întreb, 
într-un oraș așa mare, să fie persoana potrivită. Eu cunoșteam despre 
familia unchiului meu doar din relatările bunicii mele. 

Tot ce m-am rugat la Cuvioasa am primit: sănătate, ajutor la ser- 
viciu, liniște sufletească — aparent lucruri firești, dar pe care le con- 
sider mari minuni, la fel cum minune mare este și faptul că, după ce 
faci sute de kilometri și ești obosit, îndată ce te închini la sfintele 
moaște nu mai simţi orele de nesomn. 

Știu că o să primesc totul pentru ce mă voi ruga, numai dacă 
Dumnezeu crede că îmi va fi de folos. 

Mulţumesc Sfintei Cuvioase Parascheva! 


Dr. Luminiţa Crăciun, Turnu-Severin 
XX X% 

Când mă ros, parcă plutesc 


În fiecare zi mă rog la Sfânta Cuvioasă Parascheva și primesc ajutor 
în rezolvarea tuturor problemelor casei noastre, a copiilor noștri. 

Când sunt copleșită de grijile lumești, plec la o mănăstire mai 
apropiată, dar o dată pe an vin la Cuvioasa. Deși sunt cardiacă, atunci 
când plec spre Cuvioasa, nu mă simt bolnavă. Lângă racla Sfintei şi 
în Mitropolie simt o pace pe care nu o pot descrie, care mă ajută să 
duc mai departe viaţa. Când mă rog Cuvioasei, când dorul este puternic 
vin şi plâng lângă sfânta raclă. Ştie Sfânta Cuvioasă Parascheva de 
ce plâng! Nu există cuvinte să pot spune cât de bine mă simt când mă 
rog și parcă plutesc, atunci când plec foarte liniștită, despovărată. 


Ioana, Medgidia 


Certitudine 


De fiecare dată când ating mâinile Sfintei Parascheva, doar în câteva 
secunde simt cum bate un puls, ca și cum mi-ar demonstra mereu că 
respiră. 

Dacă îmi cade credinţa în îndoială, vin la Mitropolie, unde mi se 
oferă o certitudine, pe care reușesc să o simt cu adevărat. 

Am primit mereu ceea ce am cerut de la Sfânta Parascheva, de 
multe ori peste meritele mele. 


Anonimă 


A tresărit 


Mă rugam la sfânta raclă să mă ajute Cuvioasa Parascheva să mă 
înţeleg cu prietenul meu şi să mă ierte că trăim în păcat. O rugam să-mi 
dea înțelepciune, să facă totul cum este mai bine, să nu ne mai certăm și 
să ne putem căsători în viitor. 

Atunci când am atins moaștele Cuvioasei, am simţit că a tresărit. 
M-am speriat foarte tare şi am luat imediat mâna. M-am uitat în jur 
și l-am văzut pe preotul ce miruia credincioșii, privindu-mă la fel de 
uimit. 

De atunci, n-am mai îndrăznit să ating moaștele Sfintei Parascheva. 
Nu mă împărtășisem de foarte mult timp. Nu credeam cu toată ființa 
mea în sfințenia moaștelor! Nu trebuia să o rog să mă ierte că trăiesc 
în păcat... Poate mai sunt și alte explicaţii pentru experiența trăită de 
mine, însă acum cred că principala explicaţie este sfințenia moaștelor. 

Am evitat să povestesc multor persoane întâmplarea, pentru că 
mulți nu m-au crezut şi chiar am fost luată peste picior. 

Sper să fie cu folos credincioșilor! 


O studentă, 2008 
e ok a 


Ruga pentru prieteni aduce bucurii 


Am o prietenă foarte bună, educatoare. În anul acesta, 2011, şi-a 
ales grupa mică, dar avea mereu insatisfacții: venea acasă foarte 
obosită și supărată că cei mici se domolesc greu, nu sunt atenţi, nici 
ascultători. 

Într-o zi am mers la Mitropolie și m-am rugat Sfintei Parascheva 
să-i domolească pe micuţii elevi, să o asculte, s-o respecte pe prietena 
mea. Asta s-a întâmplat în vreme ce ea era la grădiniță. Când şi-a ter- 
minat programul, am discutat despre satisfacția muncii acelei zile. 
Mi-a spus bucuroasă că astăzi a fost prima zi când copiii au fost atenţi 
schimbându-și ca prin minune comportamentul. Din acea zi, când s-a 
întrebat care să fie motivul schimbării, nu a mai avut probleme. 

Pentru mine mi-am dorit să intru la doctorat, deşi asta însemna să 
renunţ la locul de muncă. Eram derutată. La începutul verii m-am 
rugat Cuvioasei să mă ajute la examene. În patru luni am susținut și 
am promovat opt examene datorită Sfintei Parascheva. 

La doctorat erau doar 15 locuri la buget. Eu am intrat a 16-a, 
adică prima la... cu taxă. M-am rugat Sfintei să-mi arate drumul pe 

care trebuie să merg. Când am ajuns acasă, am primit un mesaj în care 
mi s-a comunicat că se așteaptă să mai fie aprobat încă un loc la buget. 

Nu-mi permiteam taxă pentru acest doctorat, însă Cuvioasa mi-a 
arătat drumul pe care trebuie să merg și a făcut posibilă bucuria reușitei 
mele. 


Elena, profesoară 


Ca o revelație 


Am 62 de ani și de-a lungul anilor Sfânta Parascheva m-a ajutat 
mereu când am ajuns la ea... 

Amintesc doar două cazuri evidente. 

În studenţie aveam multe examene. La literatura engleză citisem 
doar câteva romane dintre cele indicate şi mi-a picat cel pe care-l citisem 
integral. Am luat nota maximă. 

După mulți ani, fiind căsătorită, am venit la Sfânta Parascheva 
atingând de raclă poşeta pe care o aveam de la cea mai bună prietenă 
a mea. Am avut pur și simplu ca o revelație: Sfânta mi-a dezvăluit 
infidelitatea soţului cu acea așa-zisă prietenă. 

Îi voi rămâne totdeauna recunoscătoare și oricând, la nevoie, vin 
la Sfânta să mă ajute. 


Anonimă 


Sc ne bucurăm de Sfintele Taine 


Una dintre minunile pe care Sfânta Parascheva le-a făcut „peste 
E) . A sep Ac = 

noapte pentru noi, s-a desfășurat în primăvara lui 2011, în postul 
Sfintelor Paști. M-am rugat la Cuvioasa, am dat un pomelnic pentru 
întărirea în credință și, în mod special, pentru a-i trimite în gând 
soțului meu să ținem post măcar trei zile ca să ne bucurăm și noi de 
Sfânta Taină a Spovedaniei şi împărtășire cu Trupul Domnului nostru 
lisus Hristos. 

Această rugă la sfânta raclă a fost într-o după amiază, iar a doua 
zi, dimineaţa, primele cuvinte ale soțului meu când s-a trezit au fost: 
„Iubita mea, nu vrei să postim măcar o săptămână?”. 

M-am cutremurat şi am plâns cu lacrimi de bucurie, povestindu-i 
soțului meu pentru ce mă rugasem. Suntem căsătoriți de trei ani și 
jumătate și avem doi băieţi sănătoși. 

Simţim prezenţa și ajutorul lui Dumnezeu în viaţa noastră, în 
fiecare zi. O deosebită evlavie avem faţă de Sfânta Maria, Sfânta 
Teodora de la Sihla, Sfânta Parascheva, Sfinţii Arhangheli, cât și 
pentru părintele Cleopa. 


Daniela, laşi 


Sfânta alină durerea de orice fel 


Sunt studentă și am avut momente când, oricât de mult aș fi învăţat, 
mă simţeam descumpănită, încât nimic nu mai era firesc. Am avut res- 
tanţe care pentru mine reprezentau momente de trăire tragică a vieţii. 

Eram singură și fără ajutor pe un drum destul de anevoios, încât 
simţeam că am ajuns la capătul puterilor. Nici pe departe să continui 
așa, din moment ce știam că Sfânta Paraschiva alină durerea de orice 
fel. Am crezut, m-am rugat mult și am continuat să învăţ simțind că 
nu sunt singură și pierdută, că Sfânta e lângă mine, îmi dă putere. 

Totul s-a sfârşit cu bine şi nu găsesc cuvinte să exprim cât ajutor am 
primit de la Dumnezeu prin intermediul Sfintei Cuvioase Parascheva. 


Alexandra 


Ocrotitoarea 


Sfânta Parascheva este ocrotitoarea mea, a casei mele. Simt mereu 
o ușurare după ce ies de la ea și știu că mă va ajuta mereu. Mi-a 
îndeplinit multe dorinţe, chiar prea multe de simt că nu am atâta cre- 
dință, că sunt prea păcătoasă ca să primesc atât de mult! 

Ultima oară când am fost să mă rog pentru a lua examenul de 
grad II, am simţit o zvâcnire a mâinii ei sub mâna mea. Atunci mi-am 
dat seama că ea mă aude. Mă gândeam: poate s-a supărat că îi cer 
prea multe lucruri sau că vin la ea numai când am nevoie?! Stiu, 
nimeni nu m-ar crede și eu parcă mă trezisem dintr-un vis, dar nu pot 
minţi cu așa ceva: mâna ei a zvâcnit! Ea m-a auzit! 

Credincioşi! Rugaţi-vă! Ea face minuni! 


Delia M. 


Cea dintăi 


De 14 octombrie 2011 voiam să mă împărtășesc prima, dar nu 
aveam cum pentru că era foarte multă lume. Eram ultima afară când 
s-a anunţat că împărtășire se face înăuntru. Nu mai puteam ajunge 
prima. Când, deodată, o bătrânică iute își făcea loc înaintea mea cu o 
viteză uimitoare! Am pornit după ea. Deşi o parte din lume ieşea din 
Mitropolie, nu știu cum s-a întâmplat, dar am ajuns prima în faţa 
ușilor împărătești, m-am împărtășit prima dintr-un potir imens, pen- 
tru că cea dintâi păcătoasă sunt eu. 

Cred că bătrâna aceea era condusă de Cuvioasa. 


Monahia Ecaterina 


Prin încercări cu speranță 


Trăiesc într-o familie ai cărei membri, dar și rude, au împliniri pe 
plan profesional, dar copilăria noastră a fost marcată de multe certuri 
între părinţii noștri: tata — gelos dar și zelos în a-și iubi doar părinții 
și rudele sale, refuză să se spovedească la preot cu vrednicie; mama 
este pensionară. 

Eu am trecut prin încercări grele și numeroase. De exemplu, în 
Vinerea mare din 1991, când veneam de la denie, m-a urmărit un 
ins, a intrat în lift, m-a apucat strâns de gât pe la spate. Am reușit să 

tip atât de tare, încât mama m-a auzit de la etajul opt și am ajuns în 
casă în stare de șoc. Am avut câteva internări în spital, urmez trata- 
ment, dar a rămas frica. Am trecut prin momente, zile și ani încărcaţi 
de puţine succese și multe dezamăgiri. 

Eu și sora mea ne dorim să găsim buni creștini cu care să înte- 
meiem familii reuşite, pace în suflete... 


Angelica, laşi 


Sfânta a stat cu mine 


Prin rugăciune, la încercări, Buna Cuvioasă Parascheva a stat cu 
mine în camera mea, timp de opt ani, în Italia, şi-i mulţumesc din tot 
sufletul. 

Cu certitudine, dacă ne rugăm sincer, minunile există, sunt zilnic 
printre noi, doar că uneori nu vrem să le vedem. 


Maria, Suceava 


Pentru credință 


Fac parte dintr-o familie umilită de rude pentru credința noastră 
în Dumnezeu. În urmă cu un an, eram în clasa a VIII-a şi urma ca, în 
funcție de media școlară și de testele naţionale, să-mi aleg liceul pentru 
a-mi stabili viitorul. Din dorința de a fi dominată și determinată să 
mă îndepărtez de Dumnezeu, rudele mele i-au influențat pe niște 
profesori să-mi pună note mici pentru a-mi periclita situația școlară. 
Am încercat transferul la o altă școală, dar nu a fost acceptat. 

Atunci părinții mei au venit la Cuvioasa Parascheva (deși suntem 
foarte departe de Iași) şi rugăciunea a fost primită: m-am mutat la 
altă şcoală, am obţinut note mari la testele naționale, am intrat la 
liceul dorit. 

Sperăm că nu va ajunge și aici influenţa rudelor, dar ne rugăm 
pentru luminarea și întoarcerea lor la Dumnezeu și să ne dea putere 
de a depăși eventualele necazuri. 


G.A. 


M-am rugat..., boala nu s-a mai întors 


Sufeream de nevrită optică, o boală a nervului optic care, netra- 
tată corespunzător, putea duce la orbire. Nu puteam suporta lumina 
electrică, nu puteam citi, iar durerea de ochi era atât de violentă, 
încât îmi storcea toată puterea fizică. 

Mă internam în spital, făceam tratament, dar la câteva zile după 
externare, simptomele reapăreau. Medicii spuneau că boala e între- 
ținută de o infecţie în sfera O.R.L., pe care însă nu o puteau depista, 
deci n-o puteau trata. 

Ajunsesem în pragul disperării. Mergeam pentru a treia oară la 
spital, când cineva m-a îndemnat ca înainte de a mă interna să merg 
la racla Cuvioasei Parascheva și să o rog să descopere ea medicilor 
cauza bolii. 

Era o zi de vineri. Am mers şi m-am rugat... Apoi m-am internat 
din nou. M-au investigat un profesor doctor și alți doi medici oftal- 
mologi. Concluzia a fost: nici urmă de nevrită optică! 

S-au scurs de-atunci aproape trei ani. Boala nu s-a mai întors, 
timpul a șters din memoria mea durerea trupească și disperarea trăite 
atunci. Nu mi-au mai rămas în minte și în inimă decât gândurile și 
sentimentele de adâncă recunoștință faţă de binefăcătoarea mea, 
Cuvioasa Parascheva de la Iași. 


Anonimă 


Binefăcerile Sfintei Cuvioase Parascheva 
Numai pe Mirele Hristos 


În lupta cu păcatul, nu m-am luptat până la sânge și, din cauza 
neatenţiei, a firii mele pătimașe, m-am lăsat cuprinsă de sentimente 
urâte asupra unei persoane, deși eram afierosită lui Dumnezeu. 

Totuși, conștientizând că greșesc, alergam la duhovnicul meu cu 
mare disperare și-l rugam să stăruie în rugăciune, să nu-mi pierd sufletul. 

Am avut prilejul să ajung la lași, am venit la Cuvioasa încre- 
zându-mă în ajutorul ei, căci minune a făcut cu mine și înainte de a 
merge la mănăstire. Am plâns la sfânta raclă şi am rugat-o să mă 
salveze să nu-mi pierd mântuirea. Si m-a auzit, fiindcă imediat am 
simţit în inima mea că s-au îndepărtat de mine acele sentimente, de 
care credeam că niciodată n-o să mai scap. M-am simţit ușurată de 
parcă niciodată nu am fost stăpânită de ele şi faţă de persoana aceea 
(care, din întâmplare, era cu mine în acel drum), mă simţeam rece și 
indiferentă. Tot drumul la întoarcere am plâns de emoție și de bucurie 
fiind foarte impresionată de minunea ce se petrece cu mine atât de 
grabnic. 

Mereu îi mulțumesc Cuvioasei că nu m-a lăsat să-mi pierd mântuirea 
și mi-a purificat inima ca să-L pot iubi numai pe Mirele Hristos! 


Anonimă 
a o se 


Chemare la miresele lui Iisus 


Plăcuţi lui Dumnezeu, sfinții, cu darul pe care l-au primit de la 
Dumnezeu, fac multe minuni și în zilele noastre. În funcţie de cererea 
și credinţa celui care are nevoie de ajutor, ei nu întârzie, ci în chip 
minunat sunt grabnic ascultători și ajutători. 

Minuni nenumărate au făcut și cu mine, mai mulți sfinți cărora 
le-am cerut ajutorul, deși nemernică sunt pe acest pământ, din cauza 
mulțimii de păcate săvârșite în toată viaţa mea. 

Sfânta Parascheva m-a ajutat să ies din negura cea tulburătoare a 
lumii. Locuiam și aveam locul de muncă în apropierea orașului Iaşi 

și când aveam inima plină de amărăciune, mergeam la Cuvioasa, iar 
ea mă alina în suferințele mele. 

Am trecut printr-o perioadă de luptă crâncenă, căci doream să mă 
retrag la mănăstire, să renunţ la toate deșertăciunile, însă lumea încă 
mă mai atrăgea ca un magnet fiind şi la o vârstă critică, nestatornică. 

Această nestatornicie îmi aducea în suflet multă tulburare, întris- 
tare, chiar deznădejde, crezând că pentru păcatele mele, nu eram 
vrednică să-mi petrec restul vieții printre miresele lui Hristos. 

Așa mâhnită și îndurerată mergeam la Cuvioasa să-i spun durerea. 
Mă așezam de multe ori la rând, iar lângă sfintele ei moaște vorbeam 
cu ea ca și cu o persoană vie, neținând cont de prezenţa celor din Jur. 
Îmi lipeam fruntea de sfânta raclă, atingeam mâinile ei pe care le 
simţeam atât de calde şi-mi părea că se mișcă sub mâinile mele, ca și 
cum îmi răspundea Sfânta cu dragoste că este alături de mine. Aceasta 
îmi dădea aripi în nădejdea de mântuire umplându-mi inima de bucurie. 
O liniște dumnezeiască mă cuprindea şi-mi aducea în suflet iar dorinţa 
de a părăsi această lume și să plec la mănăstire. 

Când, în sfârșit, credeam că am scăpat de ispite, influențată de 
unele persoane din jur cărora am făcut greșeala spunându-le dorința 
mea, m-am lăsat cuprinsă din nou de o stare de teamă, de îndoială și de 
descurajare. Credeam că nu voi putea să duc lupta și nevoinţa duhov- 
nicească din mănăstire şi că după un timp mă voi întoarce în lume. 

lar mă biruia întristarea peste măsură și iar mă clătinam în hotă- 
rârea mea. 

Dar, mergând la buna mea mângâietoare și sfătuitoare şi din nou 
încrezându-mă în ajutorul ei şi al duhovnicului meu (pe care-l rugam 
să mijlocească pentru mine cu rugăciunea), mi-a revenit, de data 
asta, definitiv, dorul de mănăstire, mi-a readus pacea în suflet și nă- 
dejdea că „unde vrea Dumnezeu, acolo se biruiește rânduiala firii”. 
Parcă o mână nevăzută mă împingea cu blândețe și mă îndemna să 
merg acolo unde mă chema lisus Hristos, Domnul nostru, Care este 
slăvit în veci prin sfinții Săi! 


Monahia N., Mănăstirea Agapia 

Cine dă, lui îşi dă, cine face, lui îşi face 


Într-o vară, un biet moșneag, 
Chinuit de vremuri grele, 

Îşi făcu un bordeiaș 

Din pământ și din nuiele, 
Chiar la marginea pădurii, 
La tulpina unui fag. 

În mijlocul creaturii 

Locuia bietul moșneag. 

Fără nici un ajutor, 

Rezemat în două cârje, 
Sprijinea al său picior. 

Când şi când pornea sărmanul 
Înspre sat, la sărbătoare 
Gârbovit, cu sacu-n spate 
Să-și cerşească de mâncare. 
Si, în loc să mulțumească, 
Spune vorba care-i place: 
Cine dă, lui îsi dă, 

Cine face lui își face. 


Într-o zi, o gospodină 
Din înalta societate, 
Egoistă, fără milă, 

Si plină de răutate, 

Se gândi cum s-amuţească 
Glasul celui cerșetor 

Ce cerşea de-atâta vreme, 
Pe la poarta tuturor. 
Repede, făcu o pâine 

Din făina cea mai albă 
Puse-ntr-însa o otravă 

Si apoi o coace-n grabă. 
Când venit-a cerșetorul, 
I-a dat pâinea otrăvită, 
Si-a ei inimă tresaltă 

Că, de-acum, cerșetorul 
Nu va mai cerși la poartă. 
Iară moșul își luă darul, 
Primindu-l cu bucurie. 
Văzând pâinea prea frumoasă, 
Se gândește s-o mai ţie. 
Apoi, repetă zicala 

Ce așa de mult îi place: 
Cine dă, lui își dă, 

Cine face, lui îşi face. 


După ce colindă satul 

Se întoarce la bordei. 
De-obosit, se odihnește 
Pe un scăunel de tei. 
N-apuca să șadă bine 
Când se ivi pe cărare 

Un fecior voinic din sat; 
Venea de la vânătoare, 
Obosit și rupt de foame. 
După el venea un câine. 
Rătăcise prin pădure 

Fără nici un pic de pâine. 
Ajungând lângă bordei, 
Se-adresează c-o-ntrebare: 
- Mosșule, să nu te superi, 
Nu ai ceva de mâncare? 

- Cum să nu, răspunde mosșul, 
Chiar acum venii din sat 

Si chiar mama dumitale 

O pâine albă mi-a dat. 

la-o taică şi-o mănâncă, 
Potolește-ţi foamea-n pace! 
Cine dă lui își dă, 

Cine face, lui îşi face. 


După ce mâncă feciorul, 
Mulţumit plecă spre sat, 
Fără-a bănui, sărmanul, 

De ceea ce s-a-ntâmplat. 
Ajungând acasă bine, 

Mama îl îmbrățișează, 

Se dezbracă şi, în fine, 

EI la masă se așază. 

Însă, de-odată, feciorul 

Se ridică în picioare: 

- Vai, mi-e rău, mi-e rău tare! 
Mamă, mor, totul mă doare! 
Mama atunci se îngrozește, 
EI se vaită disperat. 

- Cum, ce ai, întreabă mama, 
Spune, dragă ce-ai mâncat? 
- N-am mâncat, răspunse fiul, 
Decât pâinea cea frumoasă 
Ce-ai dat-o la cerșetorul, 
Astăzi, când a fost pe-acasă. 
Un fior de groază-atunci 
Mamei inima-i cuprinde. 
Fiul ei își dă suflarea 

Si în faţa ei se stinge. 
Disperată mama cade 
Peste-a fiului ei faţă 

Si, cu mâna tremurândă, 
Ea de gâtu-i se agaţă. 
Apoi își priveşte fapta. 
Corpul lui i se răcește. 
Iată cum Cel din ceruri 
Orice faptă răsplătește 
Si-n urechi îi suna glasul 
Moșului ce nu mai tace: 
Cine dă, lui își dă, 

Cine face, lui îşi face. 


Anonim 


Două procesiuni 


În 1947, în timpul secetei, se murea de foame în satul Libertatea, 
iar oamenii, împreună cu preoţii din comuna Călărași, au organizat, 
la nivelul Mitropoliei Moldovei și Sucevei (în iunie 1947), procesiunea 
cu moaștele Cuvioasei Parascheva, în fruntea procesiunii aflându-se 
vrednicul de pomenire, Preafericitul Teoctist. 

Părintele Vasile Codău de la Călărași a hotărât să meargă înaintea 
procesiunii ca să determine poposirea acesteia, cu sfintele moaște, și în 
Berza — un loc amenajat de către preoți şi mireni pentru primirea Cuvioasei. 

La încercarea de coborâre a raclei cu sfintele moaște de către 
preoţi, acest lucru s-a dovedit imposibil — sfânta nu voia să se înfăp- 
tuiască aceasta. Toată lumea era uimită! Ce se întâmplase? Pentru 
același motiv (seceta, foamea) intrase pe acest teritoriu la o distanță de 
aproximativ trei kilometri, o altă procesiune cu icoana Maicii Domnului — 
făcătoare de minuni, de la Mănăstirea Neamţ. Staţia Berza este si- 
tuată în vârful pantei, iar din vale se apropia procesiunea cu sfânta 
icoană. Credincioșii din cele două procesiuni așteptau în liniște să se 
închine mai întâi la sfânta icoană pentru ca, apoi să coboare la sfin- 
tele moaște. După ce preoții s-au închinat la icoana Maicii Domnului 
s-au întors la maşina unde erau sfintele moaște ale Cuvioasei, abia 

atunci portierele mașinii s-au deschis, dar preoţii n-au mai apucat să 
o coboare, Cuvioasa a coborât singură, fără a fi atinsă de nici o mână 
omenească. Aşa s-a făcut o mare minune pe care am văzut-o cu ochii 
mei. S-a săvârșit Sfânta Liturghie și Sfântul Maslu, iar un bolnav 
paralitic, pe nume Preotescu, s-a vindecat. 

La sfârșitul cuvântului de învăţătură, Preafericitul Teoctist a dat 
o sugestie: „La vremea vremii în acest loc se va face un locaș de 
închinăciune; acest loc este sfânt în urma minunii de acum și trebuie 
pus un semn”. Astăzi, locul întâlnirii celor două procesiuni este marcat 
printr-o troiță și este cunoscut cu numele „La Sfânta”. 

În aceeași zi, spre seară, a plouat foarte mult, încât patru oameni 
au dus sfânta raclă la biserica din centrul comunei. Din cauza no- 
roiului abia au scos maşina. Toată noaptea și în cea de-a doua zi, 
oamenii locului s-au închinat toți la sfintele moaște. Toate acestea s-au 
petrecut când eu aveam 7 ani și-mi amintesc fără greutate — mulţu- 
mesc lui Dumnezeu; relatările acestor evenimente le pot evoca pă- 
rinții și consătenii mel. 


Murariu Floarea, Botoşani 


A început calvarul 


În 15 august 1950 era și o zi de duminică. Un sătean din Liber- 
tatea, bun gospodar, a înjugat boii la car, plecând spre Santa Mare 
să-și scoată cânepa din baltă. Sătenii se mirau de gestul lui în ziua 
Adormirii Maicii Domnului, iar el își continua drumul. Când a ajuns 
în locul unde fusese procesiunea cu sfintele moaște, i-a ieșit în faţă o 
copilă de câțiva anișori, îmbrăcată în cămașă albă, încinsă cu panglică 
bleu, cu părul cârlionţat și blond. L-a întrebat pe moșul acela unde se 
duce, apoi i-a amintit că-s două mari sărbători. „Nu te duce, că azi 
sunt două sărbători şi are să te bată Maica Domnului, moşule!” 

Mosul a vrut s-o ia în braţe şi s-o pună în car, dar când a întins mâinile, 
copila a dispărut. Si-a continuat drumul. S-a dus la scos cânepa, dar 

îl mustra cugetul de ce i s-a întâmplat. La întoarcere, povestea 
tuturor despre copila aceea dispărută brusc. 

Într-adevăr, de pe 21 noiembrie (de „Intrarea Maicii Domnului 
în Biserică”), a început calvarul săteanului — un șir mare de necazuri... 


Murariu Floarea, Botoşani 


Îndemnul Cuvioasei 


De la început îmi cer scuze, pentru că nu mă pot limita la o sin- 
gură pagină, întrucât trebuie să dau mai multe detalii. 

În martie 2006 eram singur acasă (soţia şi băiatul fiind plecaţi la 
o rudă). Am chemat doi prieteni, am consumat bere până pe la orele 
22-23. După plecarea lor, lângă mine în pat a apărut socrul meu (de 
fapt fostul socru, pentru că acum sunt divorțat) care era decedat cam 
de trei ani. Eram bucuros, vorbeam cu el, pentru că era o persoană 
vizibilă, bine definită, dar de câte ori îl întrebam ceva, ori nu răspundea, 
ori bolborosea și cam așa a trecut seara de luni spre marti. 

Dimineaţa l-am chemat pe unul dintre prietenii care fusese la 
mine, să-l vadă pe socrul meu. A venit, dar el nu vedea nimic, așa că 
a plecat uitându-se la mine cam înfricoșat. Seara am coborât din 
apartamentul meu și am luat niște bere. Imediat între perdea și fe- 
reastră au apărut doi bărbaţi şi o femeie stând cu spatele la mine, 
uitându-se unul la altul cu coada ochiului. După un timp am adormit, 
iar când m-am trezit se cutremura blocul, tavanul se unduia ca 
valurile de apă. În mijlocul „valurilor” un chip de femeie chiar dea- 
supra mea. Am sărit repede din pat şi m-am rugat la Dumnezeu și 
cred că și la Sfânta Parascheva (în ultimii ani mă duceam des la 
Mitropolie, iar în casă țineam deseori candela aprinsă). A treia zi, 
miercuri, am văzut la lustra din sufragerie un nouraș alb, iar în 
mijloc chipul Sfintei Parascheva. Nedumerit este puțin spus că eram 
și am întrebat-o: 

- Tu ești Sfânta Parascheva și ai venit la mine? 


61 


Binefăcerile Sfintei Cuvioase Parascheva 


- Da, a zis Sfânta. 

M-am tot învârtit prin casă neștiind ce să fac. Eram creștin, dar nu 
mă spovedisem din copilărie și nu pot da vina pe serviciul meu (am 
fost cadru militar); aveam credinţă în Dumnezeu, dar la mine se limita 
doar la a-mi face sfânta cruce când plecam la serviciu și ocazional 
(exceptând anii de după 2000 când mă duceam la biserică). Am 
întrebat-o dacă să mă adresez cu „dumneavoastră” și ea mi-a răspuns: 

- Spune-mi „Tu”! 

Am întrebat-o dacă vrea să mănânce ceva, întrucât din momentul 
acela în cameră erau o parte din rudele mele decedate (bunici, o soră 
a tatei etc.) apărute ca niște umbre, nu vizibile explicit ca Sfânta Paras- 
cheva. larăși am întrebat-o: 

- Sfântă Parascheva, ce să fac? Să dau de pomană ceva? (atât m-am 
priceput, dar având o reținere în mintea mea, concepeam că nu poate 
mânca, că e moartă, nedându-mi seama că ea era vie și eu mort). 
Avea același chip ca în icoana de pe peretele exterior care este la 
Mitropolie lângă lumânărar. Am continuat să pun întrebări, dar lăsa 
privirea în Jos şi am înţeles că nu voia sau nu putea, ori nu meritam 
să-mi răspundă. 

Dar la întrebarea dacă „să dau de pomană” mi-a răspuns bucuroasă: 

- Dă la copii! 

- Si pentru tine ce să iau? 

- a-mi flori, mi-a răspuns. 

- Unde să le pun? am întrebat. 

- La mine, la raclă, mi-a răspuns. 

Am coborât la o cofetărie, am cumpărat trei pachete de prăjituri 
și le-am dat unor femei care aveau copii de mână pe stradă. 

La întoarcere, Sfânta era tot acolo, i-am spus că mă duc să pun 
flori la raclă, am întrebat-o dacă mai stă la mine și a zis: 

- Da. 

Am dus flori la raclă (ceea ce fac mereu de atunci). Acasă am 
început să conștientizez pericolul în care mă aflam: intrau prin ușa 
închisă de la balcon diavolii transformați în șobolani, insecte etc. 

Norul cu Sfânta era tot deasupra lustrei, de unde prin rotire ieșea 
câte o rază și-i lovea pe diavoli. Nu-i lovea pe cei care erau umbrele 
rudelor mele. Bucuros, le-am spus că Sfânta este „maica mea și mama 
mea”, că sunt necăjit și mă ajută. Ducându-mă sub nor, am simțit 
mâna Sfintei Parascheva mângâindu-mă pe cap ca și cum și-ar mângâia 
un părinte copilul lui. l-am spus: 

- Maică Parascheva, tare mă doare urechea stângă, am otită de 
mulţi ani! 

Am înclinat capul lateral și am simţit un lichid curgând în ureche. 

A patra zi, joi, tot așa a trecut: Sfânta luptându-se cu diavolii 
pentru mine, iar eu puneam tămâie la ușa de la balcon. Ei se transformau 
în șoareci şi-mi mâncau tămâia. Am întrebat foarte înspăimântat: 

- Maică Parascheva, de ce mi se întâmplă lucrurile astea? 

- Nu mai bea, mi-a răspuns ea. 

Târziu s-a zguduit ușa de la balcon și mâinile negre cu patru 
degete voiau să scoată ușa. Din cauza spaimei și a prostiei mele, am 
plecat de lângă apărătoarea mea să cer ajutor de la vecini: o mână 
nevăzută învârtea siguranţele de la tablou spre a fi întuneric, în casa 
scării erau broaște țestoase cu ţepi vorbindu-și cum să mă prindă. 
Am bătut la uși, dar nici un vecin n-a deschis. Abia mai jos o vecină 
m-a crezut, a aruncat pe hol cu agheasmă, iar cercul din jurul meu se 
reducea. Am urcat cu vecinul în cameră, Sfânta se lupta cu diavolii, 
dar el nu o vedea. 

Dimineaţa, vineri, am așteptat până s-a deschis ușa bisericii, am 
stat la Sfântul Maslu, apoi am mărturisit preotului din cartier ce mi 
s-a întâmplat. 

Si în biserică îi auzeam pe diavoli spunând că nu pleacă până nu 
mă iau pe mine. După ce am luat agheasmă mare, am ajuns acasă, 
dar Sfânta nu mai era vizibilă deși îi simţeam prezenţa. 

În anii aceştia mereu m-am gândit cum să fac ca să știe mai multă 
lume despre minunile Sfintei Parascheva: am spus mamei mele și nu 
m-a crezut, surorii mele și a râs de mine, alți apropiaţi și prieteni, la 
fel. Acum că am văzut anunţul la Mitropolie, m-am gândit că e bine 

să scriu, pentru că în primul rând sunt dator să fac asta pentru Dum- 
nezeu și pentru sfinţii care se roagă pentru noi pentru iertarea păcatelor. 
În cazul meu, pentru Sfânta Parascheva, care mi s-a arătat, mi-a vorbit, 
m-a mângâiat și cred că se roagă în continuare pentru sufletul meu 
plin de păcate și de patimi. 

Mâine, 10 februarie 2012 voi veni la Sfânta Parascheva cu flori, 
voi aduce și aceste coli, după scrierea cărora mă simt oarecum parțial 
despovărat, mulțumindu-l lui Dumnezeu pentru mila Lui față de 
mine. 


R. Nicolae, laşi, martie 2006, 42 de ani 
e ok a 


Rugăciunea ca tratament personal 


Vin să mă închin la sfintele moaşte de aproape 45 de ani, iar în 
tinerețe veneam și de 3-4 ori pe an. 

Acum 35 de ani m-am rugat la Cuvioasa Parascheva s-o ajute pe 
fiica mea, Carmen, să aibă naștere ușoară. M-am rugat cu credință, 
iar durerile de naștere au durat puţin, n-au fost deloc grele cum se 
înfricoșa fiica mea. Îi mulțumesc din inimă Cuvioasei că avem o 
nepoţică foarte reușită. 

O altă minune a fost pentru cea de-a doua fiică a mea, Livia- 
Alexandrina, căreia, în al III-lea an de studenţie, i-a apărut la sân un 
nodul. Medicul a propus extirparea. Ca mamă, n-am fost de acord, 
așa că am venit din nou la rugăciune la Cuvioasa Parascheva să-mi 
vindece fiica. Atingeam de sfânta raclă lucruri intime pe care i le 
dădeam fiicei mele să le poarte. Astfel, deși a durat un timp, dar cu 
credință am reușit s-o salvez. Acum are peste 55 de ani și un băiat de 
30 de ani. 

Si eu am primit ajutor prin ulei sfințit de la Sfântul Maslu. Acum 
35 de ani îmi apăruse un nodul la baza gâtului, cam de mărimea unei 
monede. Am mers la medic pentru că mă deranja la înghiţit şi la vorbit. 
Medicul de la oncologie a propus operaţie, dar n-am acceptat, ci am 

început a-mi face tratament în felul următor: rugăciuni, apoi spuneam: 
„Doamne lisuse Hristoase, Tu care ai tămăduit orbi, schiopi, ologi, 
tămăduiește-mă și pe mine, păcătoasa!”. Apoi mă dădeam cu ulei 
sfințit în semnul Sfintei Cruci. Asta făceam zilnic, dimineaţa și seara, 
dar cu multă concentrare la rugăciune și cu multă încredere, că altă 
salvare nu aveam. Am început acest tratament al meu cam pe la mij- 
locul lui octombrie, de ziua Cuvioasei, și până la Crăciun, când mi-am 
botezat şi nepoata. Ajunsese nodulul meu cât o gămălie de ac. După 
Sfintele Sărbători, am urmat din nou acest tratament, cam o lună de 
zile. Mulţumesc Bunului Dumnezeu și Cuvioasei Parascheva care 
m-au ajutat. Am 35 de ani de când am făcut asta. 

Îndrăznesc să vă scriu şi un vis: 

În Catedrala Mitropolitană mochetată într-un galben auriu, alături 
de Sfântul Altar se afla, la fel, o cămăruţă, unde pe un pătuț dormea 
o tânără cu păr negru și cu niște frumoși ochi albaștri. Am întrebat-o: 

- Sunt de sticlă? 

- Nu vezi că sunt vie? mi-a răspuns. 

Pe o măsuţă din cameră se afla o prescură și un pahar cu agheasmă. 
Tânăra s-a ridicat din pătuţ, s-a așezat pe un scaun şi m-a invitat să 
servesc şi eu prescură și agheasmă. Am refuzat zicându-i că eu nu-s 
vrednică de ele. Apoi mi-a spus să mai vin la dânsa, că m-a ajutat de 
atâtea ori și că mă va ajuta și-n viitor. Acest sfat îl voi respecta cât 
voi putea merge pe picioare. Oare nu-i o minune că o persoană de 
peste 80 de ani poate sta la rând la Cuvioasa? Anul acesta am stat 10 
ore, anul trecut 24 de ore, altă dată 27 de ore. Cel mai greu pentru un 
octogenar este noaptea, când nu vezi pe unde calci și greu ţii pasul 
cu cei tineri. Dar cu dragostea ce i-o purtăm Cuvioasei Parascheva, 
cu puterea Celui Atotputernic, ne vom descurca. 

Mă simt tare fericită când văd că de la un an la altul sunt atât de 
frumoase împodobite, atât Sfânta Cuvioasă, cât și baldachinul! Câtă 
artă, cât talent se dezvăluie pentru a fi desăvârșit de frumos! 

Mulţumim Bunului Dumnezeu pentru toate! 

Mulţumim întregului sobor al Sfintei Catedrale care ne ajută să 
ne închinăm de ziua Cuvioasei și la alți sfinţi. 


Marcela, 84 de ani, Galaţi, 16 octombrie 2011 
kk 


Fără operație 


În anul 1996 mi-a apărut la gât un chist tiroidian dureros că nu 
puteam înghiți. Doctorii mi-au spus că trebuie operat. 

Am venit și m-am rugat la Cuvioasa Parascheva să mă ajute să 
scap de chist fără operaţie. Într-adevăr a dispărut ca şi cum nu ar fi 
fost niciodată. Așadar Sfânta Parascheva m-a ajutat ca de atâtea ori 
când mă aflam în necazuri dându-mi speranța că se rezolvă. 


Maica Sofia 


Doar rugăciuni 


Eram asistentă medicală la Spitalul Parhon în 1953, când copilul 
avea 3 ani (acum are 53 ani). Într-o zi au venit trei studenţi cu febră 
mare şi frisoane. Eu fiind o fire mai sensibilă, am luat virusul de la 
dânșii, iar după șase zile eram internată la neurochirurgie cu diag- 
nosticul leuconevraxită (scleroză în plăci). Trei ani am făcut trata- 
mente, fără a progresa. Mergeam în cârje, eram invalidă. Profesorii 
Oblu și Franki m-au trimis la profesorul Bulandra din București. 
Între timp veneam la Sfânta Parascheva rugându-mă, citindu-i acatistul. 
M-am dus la București în cârje cu trenul. Am stat doar patru zile. 
Atunci am văzut minunea: am mers la profesorul doctor în baston, 
fără cârje, iar dânsul m-a întrebat ce tratament am mai făcut... 

I-am spus că am făcut doar rugăciuni. 

La laşi mi-am reluat serviciul, fără baston, la secția chirurgie 
unde lucram cu bolnavii ca şi cu mine: nu le făceam pansamente 
până nu mă rugam pentru ei. În 6-7 zile se făceau sănătoși, încât nici 
profesorul doctor nu-și dădea seama. 

Când am ceva pe suflet vin cu rugăciuni de ajutor şi mulțumire 
la Sfânta Parascheva. 


Maria, laşi 


Ca un copil era în vis... Un copil în alb 


Mi-am zis adesea că, poate, e mai bine să rămână o taină visul în 
care mi s-a arătat o fetiţă care radia într-un alb de neimaginat... 
După multe ezitări am hotărât să scriu și o fac cu multă ușurință deși 
n-am mai scris o compunere de vreo zece ani. 

Se făcea că eram în Mitropolia ieșeană și mă închinam la icoana 
Mântuitorului din dreapta. N-am stat la rând la Sfântă şi m-am dus 
direct la icoana Maicii Domnului de lângă icoana Sfântului Nicolae. 
În biserică erau doar câţiva oameni care au ieșit afară când am ajuns 
eu între cele două icoane. În visul meu nu știam că există Sfânta Paras- 
cheva în biserică, dar tot mă uitam spre locul ei din dreapta, am 
văzut racla și în ea se zbătea cineva, își rupea (hainele) veșmintele și 
striga să fie scoasă de acolo: „Scoateţi-mă de aici, scoateți-mă! Mă 
sufoc!”. Eu m-am speriat, pentru că nu știam cine este, de ce se zbate 
așa, și mă întrebam de ce sunt atâtea veșminte scumpe în biserică 
dacă sfinții au fost oameni simpli. Eram îngrozită şi am ieșit afară în 
fugă. Acolo erau mulți oameni, iar eu m-am ascuns după mulțime, 
făcându-mă tot mai mică, deși sunt destul de înaltă. Deodată, din 
biserică a ieșit fata îmbrăcată în alb, cam de 1,65 m. Strălucea toată, 
în albul ei pur ca prima zăpadă. Era ca în icoanele lui Iisus la Înviere. 
A venit spre mine, făcându-și loc prin mulțimea care se dădea la o 
parte din calea ei, fără ca să zică ceva. M-a luat de mână şi mi-a zis: 
„Hai să mergem!”. Am plecat, împreună, spre Facultatea de Teologie. 

De atunci Sfânta a fost alături de familia mea la nevoie: bunica 
mea avea cancer, doctorii spuneau că nu mai are mult de trăit după 
operaţie, dar a mai trăit șapte ani; sora mea și-a găsit, după ani, 
băiatul cu care s-a căsătorit; mama mea, negăsindu-și de lucru, după 
multe rugăciuni, şi-a împlinit dorința la vârsta de 50 de ani. 

Cât despre mine, după rugăciuni multe și la Sfântul Nectarie, m-am 
vindecat de chisturi ovariene, de curvie şi dezmăţ. Simt că Sfânta 
Parascheva m-a ajutat mult să vin pe drumul cel bun și să întâlnesc 
un băiat minunat pentru care nu-s vrednică să-i mulțumesc. Minuni 
tot timpul ni se întâmplă. În fiecare zi aproape... Important este să le 
vedem, să le simțim și să mulţumim. 


Anonimă 


La icoană ca la un prieten drag 


Am absolvit un liceu din Iași cu note mari și, cu ajutorul Sfintei, 
cu credinţă în Dumnezeu am rezultate foarte bune. 

În fiecare an vin în Iaşi la rude, dar niciodată nu m-am întors 
acasă fără să trec pe la Cuvioasa Parascheva ca la o prietenă pe care 
niciodată nu o voi uita, pentru că elev fiind veneam duminica, puneam 
o dorință în faţa icoanei și cu ajutorul Sfintei a fost împlinită. 

Îți mulţumesc! 


Dumitru-Doru, Suceava, 2012 


La icoane nu te rogi pentru bani 


Când eram mai tânără, având necazuri și lipsuri mari, am venit la 
Sfânta Parascheva să mă rog să-mi ajute. 

Cu mâna pe sfânta raclă, cu portmoneul în mâna cealaltă, mă 
rugam să m-ajute cu bani pentru necazurile mele. În clipa următoare 
mi-a zburat pe neaşteptate portmoneul din mână, încât m-am speriat 
și am plecat. De atunci am înţeles că la sfinți nu te rogi pentru 
bani... 


Silvia, laşi 

Nu credea în moaştele Cuvioasei 


Eu cred foarte mult în puterile şi minunile Sfintei Parascheva, de 
când eram doar o copilă. Am trăit într-o familie tulburată de neînţe- 
legeri, multe certuri şi deseori îmi găseam liniștea sufletească la 
slujba din Mitropolie. 

La 21 de ani m-am căsătorit, aveam serviciu doar eu, căci soțul 
nu dorea decât să bea și să mă amenințe că mă părăsește dacă nu-i fac 
un copil. Voiam și eu să am o fetiță lângă sufletul meu, ba chiar să 
înfiez una, atunci când doctorii au spus că nu voi avea niciodată copii. 

După un an de rugăciune smerită și tăcută, am plâns de fericire la 
vestea că voi fi mamă. Acum am doi fii, o fiică și un nepoțel. Soţul o 
ținea tot în comportamentul rău, a fost arestat, iar eu l-am scăpat de 
la închisoare cu rugăciunile Sfintei Parascheva, dar la întoarcere 
acasă a devenit mai agresiv. Am divorțat și-i mulțumesc Sfintei că 
mi-a dăruit sănătate, serviciu, puterea de a-mi crește singură copiii. 

Îmi amintesc o întâmplare pe când eram însărcinată, că fratele 
meu cu alți prieteni, deși era într-o duminică, lucrau la un polizor. 
Când eu și bunica le-am spus că-i păcat, ei au început să râdă de tot 
ce-l sfânt, de moaștele Cuvioasei. Atunci piatra de la polizor s-a făcut 
bucăți, l-a lovit în cap, pe corp, însângerându-l. Ceilalţi au fugit, 
lăsându-mă cu el. Abia peste o oră a venit salvarea. A stat trei luni la 
neurochirurgie. Important este că, îndată ce a ieșit din spital, a mers 
cu mine la Mitropolie și, pentru prima dată, s-a închinat și el la racla 
Cuvioasei Parascheva. 


Paula, judeţul lași 
e ok a 


Provin dintr-o familie modestă: tata a murit în război, mama a 
rămas cu trei copii. O duceam destul de greu, încât, dacă era nevoie 
de bani, mama vindea ceva din cămară sau vreo pasăre din curte. 

În sat erau vreo câteva bătrâne evlavioase, iar noi, câteva fete, 
mergeam la Schitul Nechit și primeam poveţe și învățături sfinte. Tot 
acolo am auzit, de la părintele Nechifor, de Sfânta Parascheva, că 

are moaște întregi, că, dacă cineva citește zilnic acatistul ei, este ajutat 
în orice situaţie. Am împrumutat și eu acatistul Cuvioasei, l-am scris 
acasă şi îl citeam zilnic, rugându-mă fără o dorință anume. Nu aveam 
icoana Sfintei și aveam dorința mare să ajung la ea, să o văd, să mă rog. 

Bunicele și-au propus să meargă la Iași. Ce m-aș fi dus și eu, dar 
nici nu îndrăzneam să-i spun mamei, știind situația grea din casă. 
Eram conștientă că n-avea de unde să-mi dea banii. 

În noaptea ce-a urmat, am visat-o pe Sfânta Parascheva spunându-mi: 
„De ce nu vii și tu la mine?”, la care eu i-am răspuns că nu am bani. 
Atunci Sfânta mi-a dat banii de drum repetând: „Să vii și tu la mine!”. 
În visul meu i-am pus într-o cutie rotundă, de metal, în care păstram 
anafora. Dimineaţa i-am dezvăluit mamei visul, la care a dat din 
mână: „Deh, vise de copii!”. Pe mine parcă mă îndemna cineva să 
mă-ndrept spre cutie și, când am luat capacul, banii erau acolo, așa 
cum îi împăturisem în visul meu, în cutie. 

Ajungând la Cuvioasa, am plâns mult și am simțit o mângâiere, 
de parcă nu eram pe pământ. 

Nu după mult timp, iarăși am visat că m-am dus la Sfânta, am 
făcut trei metanii și când m-am ridicat, mi-a întins mâna să 1-0 sărut. 

Am visat-o de multe ori şi mi-a prevestit intrarea mea în mănăstire. 

Când cu decretul prin care am fost dată afară din mănăstire, m- 
am dus la Sfânta să-i spun mâhnirea și durerea. Părintele Varsanufie 
m-a chemat în acea seară să particip la schimbarea veșmântului 
Cuvioasei. Doamne, cum să mă învrednicească Domnul de un așa 
minunat moment?! Eram în al nouălea cer, uitând mâhnirea pentru 
care venisem... Este aşa de frumoasă Sfânta Parascheva: părul lung, 
galben, pielea alb-gălbuie și așa de frumos mirosea... simt și acum 
mirosul acela de sfinţenie. 

A știut Sfânta și de data aceasta cum să mă bucure. 

Mult ajutor am primit de la Sfânta Parascheva în decursul celor 
78 de ani pe care-i am acum. 


Maica Serafima, Mănăstirea Agapia 
e ek 

Greşeală voităă 


Îi mulțumesc Sfintei Parascheva pentru tot ce mi-a dat. 

Acum 18 ani a fost prima mea zi de muncă la o bancă unde mi-am 
dorit să lucrez. Atunci era data de 14 octombrie și n-am realizat că 
este ajutorul Sfintei. Am început să-i mulțumesc așa cum m-am priceput. 
Din 2002, am venit de ziua ei și de fiecare dată plecam cu o mare 
bucurie. Acum patru ani, am venit cu fiica mea. Am plecat târziu din 
Focșani, am lăsat mașina undeva pe o stradă. Aveam la rând două 
colege. Am înșelat pelerinii, i-am depășit pe cei care au stat câteva 
ore înaintea mea. N-a făcut nimeni gălăgie, am pus capul în pământ 
zicând: „Doamne, iartă-ne!”. Am stat toată noaptea, iar a doua zi, pe 
la prânz, am ajuns, însă fiica mea, plângându-se de dureri la picioare, 
n-a mai intrat în biserică. 

Când să mergem la mașină, n-am mai găsit-o. Am intrat în panică. 
Afară ploua, iar eu m-am așezat pe un scăunel până fiica mea, timp 
de două ore a căutat mașina. 

Mi-am dat seama de greșeala făcută: Sfânta Parascheva s-a supărat 
că am apelat la înșelăciune. lartă-ne, Cuvioasă! 


Geta, 49 de ani 

Ostenitorii care împodobesc de peste zece ani baldachinul 
Sfintei Cuvioase Parascheva 


N 


Accidente 


Frescă, 1513, din Biserica 
„Sfăntul Sozomen”, Galata (Cipru) 


Rugăciunea salvează 


În decembrie 2006 am avut un accident grav de mașină în urma 
căruia am stat în comă câteva zile, iar la 30 ianuarie 2007 am ieșit din 
spital. 

Aveam 23 de ani. După ce mi-am revenit, am aflat că am fost 
lovită foarte tare la cap, am avut dublă fractură de craniu şi de man- 
dibulă. Vedeam dublu, nu puteam distinge care imagine era reală şi 
care era dublură. 

Pe toată perioada spitalizării, familia, rudele, prietenii mi-au fost 
aproape. Cred cu tărie că rugăciunile lor către Sfânta Parascheva m-au 
salvat. 

După patru luni de la accident, mi-am revenit complet și mi-am 
reluat activitatea. Mi-am dat licenţa, în 2009 m-am căsătorit, iar în 
2010 am născut o fetiță. 

Cred că Sfânta Parascheva îmi ascultă rugăciunile și mă ajută ori 
de câte ori vin să mă închin sfintelor sale moaște. 


Justina 


Ruga cu lacrimi 


În mai 1986, fiica mea, Ana-Maria, având doar un an și cinci 
luni, a fost muşcată de un câine. Timp de patru luni, plângea și țipa ore 
întregi, fie zi, fie noapte. Am fost la doctori, dar în zadar. 

În septembrie am ajuns, întâmplător, în Iași cu familia. Am venit 
și la Sfânta Cuvioasă Parascheva. Ne-am rugat cu credință în suflet, 
s-o ajute pe fiica noastră. 

Sfânta Cuvioasă ne-a ascultat: fetiţa mi-a adormit în braţe şi de 
atunci s-a liniștit, nu mai știe ce-i frica. 

Acum Ana-Maria este mamă a doi copii. Continuăm să ne rugăm 
cu lacrimi la orice momente mai dificile din viaţa noastră. 


Sandu, Tecuci 


Linişte şi multumire 


Copilul nostru este născut de ziua Cuvioasei. La 16 ani a avut un 
accident de mașină. S-a rugat multă lume (de aici și din alte locuri) și 
din toţi cei trei băieţi accidentaţi, numai al nostru trăiește. 

Știm că este puterea Sfintei Parascheva și nu-mi va ajunge toată 
viața să-i mulțumim. Soţul meu este bolnav şi, de câte ori venim la 
lași, ne merge foarte bine: avem multă liniște și potolire a durerilor. 


Familia Mazilu, Constanţa 

Sfânta Vineri m-a salvat! 


Sunt o mămică înconjurată de trei copii și al patrulea pe drum. 
Ajutorul Sfintei Parascheva l-am simţit de foarte multe ori în viața 
mea, dar în mod deosebit în vara anului 2011. 

Soțul venise de la lucru din străinătate şi, pentru că lipsise de ceva 
vreme, am hotărât să mergem toți la mare într-o mică vacanță. N-am 
ajuns acolo, deoarece într-un sat, în apropiere de Brăila, am avut un 
accident. Era noapte, soţul, din cauza oboselii, pentru o secundă a ațipit, 
a pierdut controlul mașinii, ne-am rostogolit într-un șanț, mașina ate- 
rizând totuşi pe roți. Zgomotul puternic i-a trezit pe localnicii aflați 
în apropiere și au venit închipuindu-și că suntem morți. În afară de o 
zgârietură la căpușorul copilului mic, nimeni nu a pățit altceva. 

O localnică la care am găzduit în acea noapte, își făcea cruce și 
repeta mereu: „Numai Sfânta Vineri de azi v-a salvat”. Imediat am 
mulțumit toţi Sfintei Parascheva pentru tot ajutorul știut și neștiut. 


Anonimă 
a a se 


A căzut de la etajul 9 


În 1965 eram ucenic pe un șantier de construcții. În ziua de 
14 octombrie am căzut de pe schelă de la etajul 9, dar minunea s-a 
produs: am rămas agăţat la etajul 1 în balcon în bluza de la salopetă. 
Toţi colegii credeau că am murit, dar eu foarte repede am urcat pe 
scări să nu mă certe șeful că n-am fost atent. N-am avut nici o zgârietură. 

Acum am 65 de ani și de fiecare dată în ziua Sfintei Parascheva 
îmi amintesc cu recunoștință că m-a salvat. 


Alexandru T., Galaţi 
e 


Imprudentă 


Eram studentă în anul I la Facultatea de Filologie (în 1978). La 
îndemnul unor colege am plecat să mâncăm struguri, direct de la 

sursă, în via de la Sorogari, undeva dincolo de Ticău. Era o zi splen- 
didă de toamnă, bună pentru o plimbare. Am acceptat ideea cu mare 
strângere de inimă. Am depășit casele, am traversat un câmp cu scaieti, 
simţeam totuși că e ceva terifiant, că nu poate fi în ordine. Și chiar nu 
era, pentru că trei fete singure nu se plimbă prin locuri mărginașe şi 
necunoscute. 

După scurt timp a apărut un paznic ce părea destul de pașnic. A 
apărut apoi un altul, foarte sever, fioros, care mai întâi s-a răstit la 
noi, ne-a admonestat după care brusc și-a schimbat atitudinea și a 
plecat. 

Era momentul s-o luăm la sănătoasa, dar, parcă ceva ne-a țintuit 
acolo. Am continuat să mâncăm struguri nespălaţi, direct din vie. 
După un timp, paznicul fioros, însoțit de un altul, ne-a luat la rost, 
apoi mi-a zis că trebuie să merg cu el în vie să-mi facă procesul-verbal 
de încălcare a legii. Bineînţeles că ne-am speriat foarte tare. Una dintre 
fete s-a prefăcut că a leșinat, alta a fugit scăpând din mâinile lor, iar 
eu am avut o stare de şoc: mâncam în mod mecanic struguri fără să 
realizez ce fac. 

Între timp, primul paznic, care era, cu siguranță, un om, opunându-se 
celor doi cuprinși de intenții mai mult decât rele, s-a luat la bătaie cu 
ei. Pe mine mă ţinea unul dintre ei, dar i-am dat 100 de lei și s-a pre- 
făcut că m-a scăpat. Între timp a venit și fata care fugise aducând cu 
ea niște săteni din apropiere. Paznicii au plecat imediat, iar noi am 
scăpat dintr-o mare primejdie, pentru că am aflat că în vie mai erau 
niște băieți cu care paznicii se înțeleseseră să ne facă rău. 

În acea perioadă, mama, cu o suferinţă la coloana vertebrală, era 
în spital și de acolo mi-a scris că în vis i s-a arătat Maica Domnului 
spunându-i că o mare nenorocire se va întâmpla în familie dacă nu mă 
voi ruga Sfintei Parascheva. La îndemnul mamei, am mers atunci la 
Mitropolie fără să-mi dau seama, desigur, că, de fapt, chiar eu aveam 
să fiu salvată din primejdia relatată. 

Nu i-am mulțumit îndeajuns Sfintei pentru salvarea mea. Rugăciunile 
mele mi se par neînsemnate, le fac cu intermitențe, încât nu știu cât 

de mult le primește. Sunt conștientă că nu merit ajutorul ei în multele 
mele probleme, totuși, nădăjduiesc în marea ei bunătate, milostivire. 

Eu însămi am văzut cât de important este să ai o mamă credinci- 
oasă, dar şi pe Maica Domnului, Mama tuturor, care mi-a venit în 
întâmpinare şi m-a scăpat dintr-o mare primejdie prin Sfânta Paras- 
cheva, ocrotitoarea noastră. 


Anonimă 
a se 


Sfânta Parascheva l-a salvat pe tatăl meu de la moarte. Lucra 
într-o biserică, și deodată a ajuns apă la motorul mașinii cu mortar, 
electrocutându-l. Ca prin minune, cineva a scos mașina din priză, iar 
tata, care nu se mai mișca, a rămas cu privirea pe bolta bisericii unde 
lisus cobora în iad. Deodată şi-a revenit. 

Am aflat că în timp ce tata simţea cum se pierde, tocmai atunci 
cu mă închinam la sfintele moaște având întâi o tulburare, apoi o 
deosebită liniște sufletească. 


Anonimă 


Lumină de la sfintele moaşte 


În vara anului 2009, am mers grăbit cu bicicleta prin oraş pentru 
a rezolva diverse probleme. În mai multe zile ajungând acasă foarte 
încălzit, beam cu naivitate apă rece de la frigider. Astfel, am răcit 
foarte tare... Aveam frisoane puternice, tremura tot patul cu mine. 
Noaptea am schimbat câteva tricouri, aveam transpirații. Soția mi-a 
dat aspirină, paracetamol, iar a doua zi și algocalmin. Noaptea m-am 
trezit cu o durere mare în piept, de parcă clocotea ceva în mine. M-am 
așezat Jos, ghemuit, sfâșiat de durere. Niciodată n-am avut astfel de 
simptome, de aceea m-am speriat, crezând că mor. 

Am vrut să-i cer soției o lumânare, însă dorind să n-o sperii mai 
tare, mi-am adus aminte că părintele Cleopa Ilie afirma că lumina 
sunt faptele noastre bune săvârșite în viață... 

Soţia mi-a adus vată de la sfinte moaște ale Sfintei Cuvioase Paras- 
cheva, ale Sfântului Nectarie, am atins pieptul rugându-ne să mă 
vindece sfinţii cu această lumină albă. 

Imediat durerea a scăzut în intensitate, apoi după o cană de apă 
călduță, în 30 de minute, nu mai aveam nici o durere. 

A doua zi medicul de familie a clarificat starea mea: crizele au 
fost provocate şi de efectele adverse ale algocalminului. 

Astfel, cu ajutorul lui Dumnezeu și cu rugăciunile Sfintei Paras- 
cheva, ale Sfântului Nectarie Taumaturgul, am scăpat, atunci, de la 
moarte. 


Tiberiu Ivancea, lași, 2012 


Neatenţie 


Într-o seară, am pus laptele la fiert, pe aragaz. Am stins becul, am 
închis ușa și m-am dus în dormitor, uitând de lapte. M-am pregătit de 
culcare, m-am închinat Sfintei Parascheva, rugând-o să aibă grijă de 
mine, și m-am culcat. 

Era 20%. Am adormit, visând pompieri și mult fum. Pe la 22% 
am tresărit, m-am ridicat speriată și, la bucătărie, oala era arsă, casa 
plină de fum, iar flacăra aragazului nu se stinsese. 

M-a protejat Sfânta Parascheva, care a avut grijă să nu se stingă 
flacăra. Gazul de la conductă a ars două ore, iar dacă se stingea, viaţa 
mea ar fi fost curmată... 


Laura 


Iconita ocrotitoare 


La cumpăna dintre ani, am plecat în vizită la rude. Era sfârșitul 
anului 1996 când hotărâsem să ne întoarcem acasă pentru a sărbători 
revelionul. 

Am lăsat focul aprins în sobă. După miezul nopţii, a izbucnit un 
incendiu în casă, distrugând mai multe lucruri, fără a ajunge la o butelie 
cu gaz. 

Mulțumită minunii făcute de o iconiță veche, care o înfăţişează 
pe Sfânta Parascheva, atârnată pe tocul geamului, focul nu s-a extins 
la butelie și, astfel, casa a fost salvată de la un dezastru. 

Sfânta Parascheva ne-a luminat minţile, întrucât, atât eu cât și 
soția, am luat fetiţele cu noi și, astfel, micuţele au fost salvate. 

Îi mulțumim Cuvioasei pentru grija ce ne-a purtat-o. Ne rugăm 
să ne binecuvânteze casa, să ne dea înţelepciune și sănătate. 


Familia Neculai M., Piatra Neamţ 


Icoana salvatoare 


Într-o noapte lungă și friguroasă din iarna anului 1986, stăteam 
în cameră cu soțul și cei trei copii. Focul ardea în soba de teracotă, 
însă, din neatenţie, am băgat tabla de la horn pentru a opri toată 
căldura în casă. La un moment mă străduiam să nu adorm până la 22% 
pentru a-mi trezi soțul care trebuia să supravegheze în continuare soba. 

Simţeam cum mă biruie somnul și o moleșeală stranie. Nu-mi 
dădeam seama că întreaga familie se putea intoxica din cauza bi1oxi- 
dului de carbon de la sobă. Realizând că nu mai pot sta de veghe, 
mi-am trezit soțul, după care am căzut inconștientă. Soțul mi-a spus 
apoi că m-a scos pe hol și, disperat, neștiind ce să facă, a rămas cu 
privirea aţintită la icoana de pe perete, lângă care este busuioc și vată 
sfințită aduse în 14 octombrie de la racla Sfintei unde ne-am închinat 
stând la rândul de pelerini. S-a rugat din străfundul inimii să-i 
salveze sfânta soția, mamă a trei copii. I-a trecut prin gând să-mi ţină 
limba, dar gura era încleștată. Din răsputeri, în cele din urmă, o măsea 
lipsă a fost ca o portiță de salvare, care i-a permis să-mi descleșteze 
maxilarul împiedicând înghiţirea limbi. 

Am fost dusă la spital cu salvarea şi unul dintre copii. 

Întreaga familie își amintește cu uimire de icoana Cuvioasei. Cuvintele 
sunt puţine și sărace pentru a-i mulțumi Sfintei Parascheva, cum a 
salvat de la moarte o întreagă familie acum înlăcrimată de bucurie 
slăvindu-l pe Cel Prea Înalt. 


Anastasia Palade, Tecuci 


O fulgerătură ca o săgeată 


Am 53 de ani, iar accidentul s-a întâmplat când aveam 38 de ani. 
Lucram la o stațiune piscicolă. La rugămintea cumnatei mele, am 
venit în lași împreună cu soția și un băiețel să-i aducem un pește 
mare. La plecare, copilul și soția au coborât mai repede de etajul al 
III-lea, iar eu am fost nevoit să mai întârzii câteva clipe pentru că 
trebuia să ascult câte ceva din ce-mi spunea cumnata. 

Ca să-i ajung pe ai mei mai repede, m-am urcat pe balustradă 
cum mai făceam în tinerețe. M-am dezechilibrat și am căzut de la 
etajul al III-lea, la parter, piciorul mi s-a rupt în două, iar umărul 
drept s-a deplasat. În acel moment n-am simțit nici un fel de durere 
și parcă pluteam printre stele. Când mi-am revenit puţin, am văzut în 
faţa mea un scaun şi trei lumânări aprinse de o doamnă care a crezut 
că am murit. 

La spital am stat o noapte cu atele la picior și cu dureri la umăr. 
Luni dimineața mi s-a pus piciorul în ghips, iar durerea de la umăr 
era de suportat. După 30 de zile piciorul s-a refăcut însă umărul con- 
tinua să doară. 

M-am rugat la sfânta raclă, la Mitropolie, unde am simțit o ful- 
gerătură ca o săgeată din umăr până în vârful degetelor de la picioare. 
De atunci umărul mi-a trecut. Am mai mers la Sfânta, m-am rugat și 
i-am mulțumit că m-a vindecat, m-a scăpat de durere. 


Vasile, laşi 

S-a născut a doua oară 


În aprilie 2011, fiul nostru, Ioan, a avut un accident de maşină, 
intrând în comă de gradul al IV-lea. La Iași, medicii de la terapie 
intensivă, fiind rezervaţi, îi dădeau şanse minime de supraviețuire. 

Am ajuns la Sfânta Cuvioasă Parascheva dezvăluind preoților 
necazul nostru. După trei săptămâni de rugăciuni, loan s-a trezit din 
comă, a deschis ochii, a mișcat capul. În 16 mai a decurs normal 
operaţia la cap, iar în iunie s-a făcut a doua operație la coloana cervicală. 
Nu a mâncat cinci săptămâni, a stat numai în perfuzii, nu a vorbit două 
luni și jumătate. 

Din mila lui Dumnezeu, a Maicii Domnului și a Cuvioasei Paras- 
cheva, se făcea din ce în ce mai bine. Rugându-ne neîncetat, Sfânta 
nu ne-a lăsat fără răspuns bun, ridicându-l din patul suferinței în care 
a stat paralizat mai mult timp, apoi a fost purtat în scaunul cu rotile. 

Acum aducem mulțumiri cu multă căldură sufletească, întrucât 
loan merge pe picioarele lui. Pentru noi, nu există mai mare dar de la 
Dumnezeu! loan s-a născut a doua oară! 


Părinţii lui loan 


Inocență salvată 


La vârsta de patru ani, eram la ţară după nunta părinţilor mei. Mă 
jucam prin curte cu multe fire de curent electric folosite pentru 
beculeţe şi toate cele ce aveau nevoie de lumină. Nu știam că firele 
erau încă în priză. Am luat unul să sar coarda... și alte jocuri specifice 
vârstei inocente. Capetele firului desfăcut mi s-au lipit de mâini, 
trântindu-mă la pământ. În ultimul moment m-a auzit bunica mea... 
mi-a salvat viaţa. Fiind într-o zi de vineri, bunica mereu îmi zice: 
„Te-a salvat Sfânta Vineri, să-i mulțumești toată viața!”. 

Mulţumim Prea Cuvioasă Maică Parascheva, mulțumesc pentru 
viață, Sfântă Vineri! 


Elena-Camelia, București 

Icoana Maicii Domnului de la Ierusalim, 
la care s-a închinat Sfânta Cuvioasă Parascheva, înninte de a pleca în pustie 


Icoana Sfintei Cuvioase Marina şi a Sfintei Cuvioase Parascheva, 
ca mărturie a închinării ei la Ierusalim 

Icoana Sfintei Cuvioase Parascheva, 
1631, Mănăstirea Hilandav, 
Muntele Athos 


Sfânta mi-a auzit gândul bun 


Mă aflam în Italia în perioada dinaintea sărbătorii de 14 octom- 
brie 2012. Având niște probleme de rezolvat în țară, m-am hotărât să 
vin în laşi pentru a mă închina minunatei noastre mijlocitoare de 
ziua ei. 

Eu fumam mult, deveneam nervoasă dacă nu aveam țigări în 
casă. Gândeam că mă voi lăsa de fumat, atunci când se vor diminua 
necazurile, stresul... 

În momentul când mi-am pus în gând să merg la Mitropolie, am 
considerat că va fi o bucurie mare, o onoare să stau la rând cu toţi 

pelerinii, să ajung în faţa Sfintei să-i mulțumesc pentru reușitele din 
viața mea. Mă incomoda fumatul. Îmi imaginam că rândul va fi 
mare, va dura multe ore, voi fi stresată și eu cum voi arăta? Voi ieși 
din rând să fumez? Cum îmi vor mirosi mâinile și gura a țigară? Ce 
vinovăţie voi simţi să apar în faţa Sfintei Parascheva mirosind astfel?! 

Mărturisesc că doar gândind în acest mod, peste o zi nu reușeam 
să pun mâna pe țigară. Eu, care mai încercasem, fără succes, în alte 
împrejurări! Acum era altfel, căci între mine şi acest lucru dăunător 
sănătății și buzunarului, s-a format ceva ca un zid puternic ce mă 
oprea. Nu-mi venea să cred, dar mi-am dat seama că Sfânta Paras- 
cheva mi-a auzit gândul și mi-a venit în ajutor. Așadar, fără să apelez 
la medicamente, fără să aștept rezolvarea problemelor vieţii, am 
renunţat la fumat. 


Mihaela Z., laşi 


Întoarcerea fiicei 


Sunt mamă a trei copii, pe care i-am crescut singură de mici, în 
urma divorțului de soțul meu. Cu greu am trecut peste anii de școală 
ai copiilor! 

La o anumită răspântie, la o vârstă fragedă de 17 ani, fiica cea 
mică a ales o cale greșită: ducea o viaţă cu vicii, se îndepărtase de 
familie apucând drumul străinătății spre depravare. Timp îndelungat, 
până la vârsta ei de 20 de ani, am apelat la prieteni, la poliție, ca s-o 
găsesc şi să încerc a o aduce pe calea cea bună. N-am reuşit. Nu vedea 
și nu asculta pe nimeni. 

Prin rugăciuni şi pomelnice, cu lacrimi în ochi și în suflet, m-am 
rugat la Sfânta Parascheva şi Maicii Domnului. Am postit în zilele de 
vineri, am aprins lumânări. 

În ziua de astăzi, la vârsta de 21 de ani, fiica mea este în ţară, alături 
de familia ei, are un serviciu decent și duce o viaţă în credinţă. 

Aduc mulțumiri, la fiecare rugăciune, pentru revenirea fiicei mele 
pe calea cea dreaptă. 


Mihaela V., laşi 


Promisiune la spovedanie târzie 


Cu umilință şi îndrăznire mărturisesc cum am scăpat de o mare 
patimă. În 2011, în postul Crăciunului, am avut ocazia să vin în lași 
pentru o zi, în interes de serviciu. Sunt căsătorit, am doi copii și, de 
aproape şapte ani, merg la biserica din cartier, lângă blocul unde 
locuiesc. Din discuţiile purtate cu un călugăr, referitoare la păcatul 
fumatului, s-a trezit în minte dorința de a-l lăsa. Am încercat multe 
metode, dar n-am reușit. Fumam de aproape 30 de ani. Ispita mi-a 
scos în cale o consignaţie unde se făcea reclamă la țigări și se oferea 
ca bonus o brichetă. Fără să aștept prea mult, mi-am cumpărat un 
pachet din care am fumat doar o țigară. 

Îmi propusesem ca în acea zi, în lași, să mă închin la Sfânta Paras- 
cheva. Acum mă gândeam ce voi face cu țigările, unde să le ascund. 
Negăsind nici un ascunziș, m-am rugat la sfintele moaște cu mustrări 
de conștiință și m-am gândit cât de prost și de josnic sunt că am 
pachetul în buzunar. Am cumpărat Acatistul Sfintei Parascheva și 
am început să-l citesc într-o strană. 

Cu rușine mărturisesc că, până la acea dată, nu am fost la nici un 
preot pentru a-mi mărturisi păcatele foarte multe, adunate la cei 49 
de ani ai mei. 

În partea dreaptă a Mitropoliei, un preot spovedea pe cei vrednici 
de laudă: elevi, studenţi etc. Nu-mi pot explica deloc curajul cu care 
m-am îndreptat către părinte cerând ajutor: că nu sunt pregătit pentru 
spovedanie, că niciodată n-am fost, că am avut îndrăzneala de a intra 
cu țigările în Sfânta biserică. Ca un mare duhovnic, mi-a amintit 
riscurile şi imediat am băgat mâna în buzunar și cu forța mâinii am 
mototolit pachetul, am ieșit aruncându-l fără nici o remușcare. 

Pe drumul de întoarcere de trei ore, am citit cartea cumpărată și 
m-am rugat să pot trece momentul critic. 

Acasă n-am spus nimic, dar spre seară soția s-a mirat să nu particip 
împreună cu ea la o țigară. Au venit și au trecut sărbătorile, iar prietenii 
s-au mirat de hotărârea mea. 

După vreo trei luni, în timpul serviciului de noapte în subunitate, 
gânduri negre mă ispiteau, dar mi-am amintit ce am promis în sfânta 
biserică și la căpătâiul Cuvioasei. 

Mulţumesc Bunului Dumnezeu, Sfintei Cuvioase Parascheva că 
de acum voi fi și mai bine pregătit pentru a mă spovedi. Să-i dea Dum- 
nezeu viaţă lungă și binecuvântată acelui preot care m-a primit și m-a 
convins. 


Anonim, Galaţi 


Mărturisire 


Eram atât de tânăr, 33 ani, frumos, mândru, iubit și adorat, dar și 
părăsit uneori... Modul meu de viață, multe și foarte multe și-au pus 
amprenta pe sănătatea mea. Întâi a căzut ca un trăsnet un diagnostic 
greu... apoi operaţia (s-a scos o parte din stomac, splina și nu mai 
știu ce...). Rămăsesem o umbră. Aveam doar 37 kg și trăiam cu perfuzii, 
dar în acest trup slab reînvia ca o sămânță bună un spirit ce tânjea după 
Dumnezeu. Slavă, laudă și mulțumire pentru toate Tatălui ceresc! Eram 
atât de slăbit, nu puteam mânca nimic, mă hrăneam cu perfuzii şi 
simţeam că voi muri. 

În disperarea mea, m-am ridicat din pat, iar pașii mei s-au îndreptat 
atunci spre Mitropolie, cu dorința mare de a mă ruga, de a cere ajutorul 
divin. 

Am ajuns, era ziua, oameni care participau la slujbă. 

Am picat în genunchi, am închis ochii, m-am rugat cu ardoare, 
am spus Crezul cu lacrimi în ochi: „Cred într-Unul Dumnezeu, Tatăl 
Atotţiitorul, Făcătorul Cerului și al pământului, văzutelor tuturor și 

nevăzutelor...”. Eram transfigurat în rugăciune, în momentul când 
am Zis (Amin), un înger, cred, m-a îndemnat să deschid ochii. Nu i-am 
ridicat prea mult. În jur era o lumină de seară, roșietică, biserica era 
goală, dispăruseră oamenii, eram singur, iar în fața mea erau niște 
trepte şi am văzut piciorușele ei în sandale romane, negre ca în icoane 
cu veșmântul negru fluturând ca la o adiere de vânt sau curent parcă 
spunând că nu este nălucire, ci chiar realitate. Nu am putut ridica ochii 
să văd faţa dar am știut că este ea, Cuvioasa Parascheva, am simțit 
puterea și ocrotirea ei. Nu mai eram singur. 

Și mă simţeam atât de păcătos și vinovat și totuși atât de iubit de 
Dumnezeu care a îngăduit această revelaţie. 

Nu știu cât a durat. Am leșinat. 

După un timp, (oameni din biserică) m-au ridicat și m-au scos afară, 
spunând că mi s-a făcut rău. Treceam prin biserica goală și lumânările 
se stingeau toate, parcă atinse de o pală de vânt. 

Eram amuţit. Am plecat singur pe străzi. Nu am putut vorbi cu 
nimeni, oamenii parcă dispăreau din drumul meu, erau absenţi. Parcă 
existam în altă dimensiune; mă întrebam cum trăiesc, unde exist... și 
mă simţeam ales, primit și atât de iubit de Dumnezeu... Dobândisem, 
parcă, o putere nouă. În Podul Roș am urcat într-un maxi-taxi spre 
CUG, unde locuiam, și aș fi vrut să povestesc oamenilor, dar aveam 
aceeași senzaţie că nu puteam comunica şi ei dispăreau din realitatea 
mea. Am ajuns acasă, am povestit (eram împreună cu soția mea actuală), 
dar cuvintele mi s-au părut sărace, puţine, goale pentru a descrie re- 
velaţia pe care Dumnezeu a îngăduit să o trăiesc. 

De atunci, viaţa mea s-a schimbat. În bine! 

Se vede că Dumnezeu m-a iubit, m-a iertat mult și, apoi, m-a 
binecuvântat mult. 

Au trecut de atunci mulți ani, cam 24, incredibil pentru unii, dar 
trăiesc, sănătatea mea este bună; acum 15 ani, a venit pe lume fetița 
mea, deși, din cauza sănătăţii, nu mai speram, dar ne-am dorit mult 
un copil; ne-am rugat într-o seară Tatălui ceresc și, după fix nouă luni, 
s-a născut acest copil. Un dar ceresc. 

Au fost și binecuvântări materiale, dar și spirituale. Parcă tot ce a 
fost rău în mine a fost luat de o mână puternică și am fost așezat într-un 
loc luminos și ocrotit. Știu acum că nimic nu este întâmplător în viață. 

Slavă, laudă și mulțumire pentru toate lui lisus Hristos și lui Dum- 
nezeu care a îngăduit să port cu mine această povară a păcatelor și, 
mărturisindu-le, să pot fi de folos celor ce au nevoie! Amin! 


Anonim 


XR 


Renunţare la viata păcătoasă 


Am fost studentă la lași, veneam la moaștele Sfintei Cuvioase 
Parascheva, mă rugam și la Maica Domnului, așa că am fost ajutată 
la multe examene. Totuși, în acea vreme, am dus o viaţă păcătoasă. 

Mai târziu, mi-am întemeiat o familie, am conștientizat ce respon- 
sabilități am și, cu sprijinul rugăciunilor mamei mele la sfintele moaşte 
ale Cuvioasei, pe 14 octombrie am adus pe lume o fetiță, Maria-Paras- 
cheva! Așadar, prin mila lui Dumnezeu, am renunţat la viaţa mea păcă- 
toasă și am primit mult sprijin în familie. A apărut apoi şi un băieţel. 

În fiecare an vin la moaștele Sfintei Parascheva să mă închin și, 
mai ales, să-i mulțumesc, împreună cu cei doi copii. 

Slavă lui Dumnezeu! 


Anonimă 
a a se 


Cuvioasa mi-a luat un văl de pe jaţă 


În urmă cu opt ani (am acum 34 de ani), am ajuns, prima dată, la 
Cuvioasa Parascheva şi, de atunci, mi s-a schimbat, complet, viața. 

Duceam o viață care n-avea legătură prea mare cu biserica. Aveam 
un prieten pe care nu-l încânta deloc faptul că eu începusem să merg 
la biserică. 

Stând pentru prima dată la rând să mă închin la Cuvioasa, o prietenă 
de-atunci mi-a luat o carte: „Ridicarea căsătoriei la rang de taină”, de 
pr. Arsenie Boca. Am citit-o pe nerăsuflate și, parcă, așa, dintr-o dată, 
Cuvioasa mi-a luat un văl de pe față, trezindu-mă din toată viaţa aceea 
pe care o duceam departe de Dumnezeu. 

Am plecat, dorindu-mi ca, dacă este să mă căsătoresc vreodată, să 
fie, aşa cum Îi este plăcut lui Dumnezeu, cu un creștin adevărat, altfel 
să nu mă căsătoresc. 

M-am despărțit de fostul meu prieten (cu care eram de opt ani), 
pentru că n-aş fi putut duce o viaţă creștinească, așa cum mi-aș fi 
dorit. De atunci au mai trecut opt ani, încă nu m-am căsătorit, dar sunt 
convinsă că, dacă Dumnezeu va rândui asta, Cuvioasa Parascheva 
îmi va trimite pe cineva potrivit. 

Acum încerc să trăiesc cum Îi place lui Dumnezeu și, pentru asta, 
trebuie să-i mulţumesc Cuvioasei Parascheva că m-a trezit. 


Elena-Camelia, Târgoviște 


De Jos către mântuire 


În urma unor evenimente, mi-a apărut un fel de fior în dreptul 
abdomenului, mușchii erau încordaţi, încât abia respiram. Mi s-a părut un 
blestem și i-am adus la cunoștință mamei mele. M-a stropit cu apă sfin- 
țită, m-a miruit, a scris un pomelnic și m-a trimis la Sfânta Parascheva. 

Menţionez că suntem catolici, iar eu, un mare păcătos (am furat, 
am făcut orgii etc.), deși am știut de existenţa lui Dumnezeu, dar n-am 
vrut să-L înţeleg niciodată pe lisus: am stat în întuneric, distrându-mă 
cu chefuri și femei... 

Deci, am revenit de la Sfânta Parascheva, iar acasă am deschis 
Biblia și m-am mirat că am înţeles-o. Peste o zi, am plecat la o mănăs- 
tire din Neamţ pentru a mă călugări, dar am revenit în seara acelei 
zile. De remarcat că, pe drumul străbătut, mă simțeam fericit, îmi 
dispăruse acel fior. După vreo două zile, am plecat în Grecia, continuând 

a studia Biblia şi a mă ruga. Acolo, am găsit o comoară: o carte de 
rugăciuni de la Sihăstria Putnei. 

După câteva luni, am revenit în ţară, apoi, am plecat în Itaha, la 
o fată, dar nu a mers între noi. Acolo am rămas un an și am îndurat 
multe: am făcut diabet, cu insulină, am fost de câteva ori la un pas de 
moarte, dar L-am chemat pe Dumnezeu Care m-a salvat, așa că mi-am 
făcut niște prieteni nedespărțiți — Sfânta Parascheva, Biblia și „Cartea 
de rugăciuni”. Am revenit acasă, au apărut și aici necazuri: locul de 
muncă, apariția anxietăţii, a depresiei, tratamente zadarnice, disperare. 

Deodată, mi-am amintit de... Sfântă, sau poate ea și-a amintit de 
mine. De ce aștept eu ajutor din partea omului atât timp cât pot să mă 
întorc la Divinitate, la forţele binelui. Am început a merge zilnic la 
Sfânta, spre a mijloci către Domnul lisus; ea m-a ajutat, dar drumul 
spre a-L primi, a-L simți și a vedea totul prin ochii Lui, e lung şi anevoios. 
Deseori, mi-am dorit moartea pentru că nu mai rezistam suferinţei. 
Totuși, am ieșit la lumină: am înţeles de ce a trăit și a murit lisus, am 
început a mă lăsa în voia Lui. Pașii m-au dus la o mănăstire de lângă 
Iași, m-am spovedit a doua oară în viaţă (Și asta după 18 ani), am primit 
un canon pe un an de zile, am luat aghieasmă mare şi am plecat fericit. 

Am intrat în Mitropolie să-mi fac canonul la icoana îndreptată 
spre strane, din care Cuvioasa parcă mă privește direct în... suflet. 
Deodată aud un glas de femeie: „Nu aveţi două cărți, să-mi daţi și 
mie una?”. Am ridicat ușor ochii și ceva în jur părea schimbat: lumina 
difuză, mișcările oamenilor de la rândul spre raclă destul de încete, 
apoi chipul unei măicuţe cu haine curate, dar din alte timpuri, vechi, 
rupte pe alocuri şi în mână cu o năframă cu lucruri de-ale ei. A mai 
zis câteva vorbe neînțelese de mine, ca o șoaptă. Am răspuns: „Nu, 
nu am. Doar una am şi eu”. 

Am continuat să citesc, iar ea revine de la rândul de oameni și cu 
glas blând: 

- Dar ce carte citiţi? 

- Asta, zic eu arătând-o pe cele două părți: prima copertă icoana 
Fecioarei Maria și titlul: „Sfinte rugăciuni ale creștinului ortodox”, 
iar pe spate trei sfinți părinți şi o mănăstire, Sihăstria Putnei, 2007. 

Ea a atins-o uşor pe Sfânta Fecioară: „A... da”, apoi: „Nu îmi dați 
mie cartea asta? Eu... eu nu sunt de aici. Eu... sunt din altă parte” și 
iar au urmat niște cuvinte şoptite, ce nu le-am auzit bine, nu le-am 
înțeles. Voiam să zic „nu”, dar nu puteam și, bâlbâindu-mă, mi-am 
zis în gând că i-aș da-o din toată inima, dar nu am alta și am de făcut 
un canon. În secunda următoare, ca și cum mi-a citit gândul, mi-a zis: 

- EI... lasă, atunci! şi iar a şoptit ceva neclar, apoi ceva mi-a mers 
direct în inimă: „Să îţi lași barbă, maică, și mustață... pentru...”. N-am 
înțeles ultimele cuvinte, pentru că s-a îndepărtat. Pe urmă am înţeles 
perfect şi mi-au trecut prin minte mii de întrebări: „De unde ştia de... 
călugărie?” etc. Când am căutat-o cu privirea, era o măicuţă, dar cu 
haine noi... nu era ea, dispăruse măicuţa săracă „din altă parte”. Am 
înţeles esenţialul, dar ce era cu cartea? Oare a vrut să vadă dacă renunţ 
la cuvântul lui Dumnezeu de care am atâta nevoie? M-a învăţat să mă 
rog, să plâng, a mă apăra de diavol, de moarte, a-mi fi prieten la nevoie, 
a avea primul contact cu ortodoxia etc. Sau poate mi-a lăsat ceva 
atingând-o. De n-aș fi fost atât de păcătos, aș fi înțeles și restul șoaptelor. 

Un lucru e sigur: toate astea chiar s-au întâmplat în realitate, nu 
în vis. Abia acum, după ce am scris, mi-am revenit şi mi se pare prea 
frumos... a crede că aș putea călca măcar puţin... pe urmele sfinților. 


Bogdan-Cristian 
Xe 


Nu am cuvinte să-i mulţumesc Cuvioasei Parascheva că s-a mi- 
lostivit de o păcătoasă ca mine şi m-a ridicat din negura păcatelor... 

Merg la Sfânta Parascheva din 2003, de când mi-a ascultat rugă- 
ciunile și m-a ajutat. Este prietena mea cea dragă, mă ascultă și mă 
acceptă așa cum sunt. Cu ajutorul ei am renăscut, am descoperit care 
este scopul omului pe pământ, am învăţat să fiu, după sfatul părin- 
telui duhovnic, un om mai bun, mai blând, mai milostiv. 

Mulţumesc mijlocitorilor noștri către Bunul Dumnezeu. 


B.E.S., laşi 

Ajutor multiplu 


Icoana Sfintei Cuvioase Parascheva, 
sec. XVII, Parohia Dărmănești, 
judetul Neamt 


Putere de la Sfânta 


Acum 10 ani, din cauza unui incident cu substanţe toxice, mi-a 
slăbit foarte tare organismul, încât după câțiva pași eram epuizată. 

Am mers la Mitropolie la Sfântul Paraclis în câteva zile și, când 
să mă închin la Sfânta Parascheva, am fost pătrunsă deodată de o 
energie foarte, foarte mare. M-am făcut bine imediat. 

La fel și acum un an, prin 2010, aveam o mare dezamăgire: 
suportam greu consecințele unui divorţ, deteriorarea imaginii mele 
publice prin planurile nedrepte, mincinoase ale fostului soţ și prietenii 
lui egoişti. Eram dezorientată, pierdută. M-am apropiat de racla Sfintei 

Parascheva şi am simţit că sunt încărcată de o mare putere. De atunci, 
ori de câte ori mă rog la ea simt că face minuni. 

Vă rog, rugaţi-vă și credeți în ea că este o mare făcătoare de 
minuni! 


Aglaia 


Ajutată de nenumărate ori 


Mărturisesc cu nevrednicie că Sfânta Cuvioasă Parascheva a 
făcut nenumărate minuni cu mine, păcătoasa: m-a adus la racla cu sfintele 
sale moaște, mi-a ajutat atât mie, cât și colegilor mei la obţinerea 
examenului de licență, m-a tămăduit de patimi, am obținut un loc 
bun de muncă, am ajuns la Ierusalim și multe altele. 


Mariana Dana, Buzău 
kk 


Ce imensă comoară la Iaşi! 


Minunile Sfintei Parascheva sunt nenumărate. Nu găsesc cuvin- 
tele și nu cred că aș reuși să scriu despre toate „intervenţiile fericite” 
ale Cuvioasei în viaţa mea! 

Nu merit nimic, sunt păcătoasă și nevrednică, dar Sfânta m-a ascultat! 
Atunci când mi-a fost mai greu, am simțit mângâierea ei: tatăl meu 
s-a simţit mai bine, medicii l-au ţinut o zi la oxigen, apoi au fost sur- 
prinși de evoluţia bolii; fratele a depășit multe obstacole; s-au rezolvat 
probleme de sănătate și financiare ale familiei. 

Sfânta m-a mângâiat; parcă simt cum îmi dă putere și curaj să 
merg mai departe, să lupt, să țin piept obstacolelor și ispitelor. 

Ce impresionant este la sărbătorile Sfintei, în octombrie: fru- 
moasele slujbe, mulțimea de oameni veniţi de la sute de kilometri, 
chipurile lor luminate, cu totul schimbate în faţa sfintei racle. O, mare 
minune, Doamne! Nici nu ne dăm seama de imensa comoară pe care 
o avem la lași! Suntem orbi sufletește din cauza păcatelor! 

Binefăcerile Sfintei Cuvioase Parascheva 


Doamne, n-o merităm pe mult milostiva și grabnic ajutătoarea 
dăruită novă spre a ne ocroti când ne este mai greu în călătoria pe marea 
învolburată a vieţii! 


T.M., laşi 
kk 


La sfânta raclă simt uşurarea sufletului 


Am 37 de ani, sunt căsătorit, tată a doi copii. 

De câte ori vin din Italia și trec prin orașul copilăriei mele, mă 
închin la Sfânta Parascheva care, de multe ori, m-a ajutat: am luat uşor 
examenul la școala de șoferi ş.a. Cel mai important este faptul că, de câte 
ori mă rog la această frumoasă sfântă, simt o mare ușurare a sufletului. 


Ion, lași 
kk 


Mulţumesc lui Dumnezeu că ne-a descoperit-o pe Sfânta Paras- 
cheva, marea noastră prietenă sfântă. 

Fata mea, Valentina, a făcut liceul la Timișoara, a absolvit Fa- 
cultatea de Drept, a luat masteratul cu nota maximă, a avut bursă 
(am crescut-o singură de la șase luni în condiții materiale precare), a 
avut cel mai bun loc în cămin, a găsit un soț bun care a cerut-o în 
căsătorie în faţa icoanei Sfintei Parascheva. 

Cât despre mine, mă durea un picior din cauza coloanei vertebrale. 
M-am apropiat de sfânta raclă să cer ajutor pentru fiica mea, dar am 
făcut un pas şi parcă m-a întrebat gândul dacă am o rugăminte și pentru 
mine. Tot în gând i-am spus Sfintei despre picior. După doi pași parcă 
am înţepenit: cineva a trecut pe vertebre luându-mi durerea. 

De zece ani nu eram acceptată la serviciu conform pregătirii mele. 

La 14 octombrie am venit la Sfânta Parascheva, iar la întoarcere 
tot acele persoane m-au primit la serviciu ca jurnalist. 

Slavă şi închinăciune lui Dumnezeu și Sfintei Parascheva! 


Elena, Chişinău 

Ajutor multiplu pe 14 octombrie 


Sfânta Parascheva m-a ajutat enorm pe toate planurile... Ca 
mărturie este ajutorul primit în săptămâna premergătoare zilei de 
14 octombrie 2007 când am reușit să aleg o locuinţă nouă, să semnez 
actele, iar în ziua de 14 octombrie am vândut vechea locuinţă fără 
nici un efort, totul într-o săptămână: fără firmă, fără intermediari, 
doar a venit vecina la ușă și a spus că vrea ea să cumpere locuinţa. 
Am simţit că a fost ceva de sus, de la Dumnezeu! 


N. Cristiana, București 


XX % 


În urma unui accident de circulaţie, soţul meu a fost arestat, 
deoarece a fost accidentată mortal o persoană. La volan se afla un alt 
conducător, nu soțul meu care era acuzat pe nedrept. În urma rugă- 
ciunilor către Sfânta Parascheva, a fost eliberat din arest chiar de ziua 
ei, pe 14 octombrie. 

La rugăciunile mele cu ocazia examenelor importante, am simțit 
ajutorul ei. Îi suntem veşnic recunoscători! 

Doamne ajută! 


Gabriela 


* XX 


1. Prima dată când am venit la Iași cu soţul meu, în anul 1984, 
ne-am închinat la Sfânta Parascheva. Eram triști și derutați, pentru că 
nu știa la ce parohie să meargă după îndelungi căutări. Ne-am rugat 
cu ardoare Sfintei și nu a durat mult până când soțul meu s-a hotărât 
la ce parohie să meargă, deși toți ne dădeau referințe negative. Ajungând 
acolo, era tocmai hramul Sfintei Parascheva și am realizat că era în- 
drumarea primită cu ajutorul ei. 

2. Când eram copil, povestea mama mea că, în predicile sale, pă- 
rintele Ioanichie Bălan, la Mănăstirea Bistriţa, a dezvăluit o mare minune 
petrecută la sărbătoarea Sfintei și anume: 

Binefăcerile Sfintei Cuvioase Parascheva 


În timpul Sfintei Liturghii, o femeie simplă se înghesuia, insistând 
să ajungă la Sfânta. Unul dintre preoți o întreabă de ce insistă tocmai 
în acest moment, dar ea, plângând, îl roagă să o lase să-i dăruiască 
Sfintei o pernuță drept mulțumire pentru ajutorul ce i s-a dat. 1 s-a 
îngăduit să treacă, după care unii dintre ei au observat cum Sfânta a 
ridicat capul, pentru ca femeia să-i pună pernuţa. Era prin anii 1980. 

3. Mama mea a venit să se închine la racla Sfintei pentru care 
avea mare evlavie. Le-a zis celor ce o însoțeau să ia o sticlă pentru 
agheasmă. La ieșire toți ne-am simţit vinovaţi pentru că am uitat de 
sticlă. Supărată, mama s-a așezat într-o strană, lângă butoaiele cu 
agheasmă. Când s-a uitat într-o strană alăturată, iată minunea: o sticlă 
de doi litri goală și curată era acolo. Cu lacrimi în ochi, mama și-a 
exprimat bucuria că Sfânta a făcut minunea. 

4. O prietenă a primit de la părintele duhovnic canon să citească, 
zilnic, la icoana Sfintei, acatistul și paraclisul, recomandându-i să-și 
ia de acasă o pernuţă ca să-i fie șederea mai ușoară, întrucât avea 
dureri de genunchi. A doua zi, de dimineaţă, când să se așeze, și-a 
dat seama că nu are pernuță. Îndată a văzut una la icoana Sfintei, în 
dreapta, jos, parcă o aștepta şi îi permitea să stea în genunchi chiar și 
două ore pe zi. 


Anonimă 


Cred cu toată ființa mea 


Le spun tuturor toate minunile Cuvioasei Parascheva. 

M-am rugat cu lacrimi la sfânta raclă să am o fetiță și, pe 14 octom- 
brie 1996, de ziua Cuvioasei, am visat că voi naşte o fetiţă. Am un 
copil superb, loana-Ximena, dată cu multe rugăciuni și lacrimi către 
Sfântă! 

Pe 14 octombrie 1999 au ieșit actele societății pe care am înființţat-o 
și care îmi asigură traiul! 

Pe 14 octombrie 2003 am primit în dar o mașină. 

Toate cele trei lucruri importante sunt darul Cuvioasei Parascheva 
pentru mine. Cred cu toată ființa mea în Cuvioasa Parascheva! 


Luiza Dosoftei, Tecuci 


Sc pot face lumii bucurii 


În anul când au fost aduse moaștele Sfântului Andrei la Iași, de 
ziua Sfintei Parascheva, am reușit și eu să ating moaștele celor doi 
sfinți. M-am rugat mai ales la Cuvioasa Parascheva să mă înzestreze 
și pe mine cu un har, ca să pot face bucurii și mult bine lumii. De 
atunci pot scrie cântece populare, atât texte, cât și melodii. Urmează 
să-mi imprim din cântecele create. Trebuie să le cânt lumii, pentru 
că eu le-am considerat dar de la Sfânta Parascheva. 


Anonim 


Întărire la pelerinaj 


Până în 2008 n-am mers în pelerinaj la Sfânta de ziua ei, consi- 
derând că este mai corect să dăm întâietate celor din alte judeţe. 
Când nora mea și-a exprimat dorința să stea la rând spre a se ruga 
pentru ajutor şi sănătate, m-am hotărât s-o însoțesc, deși abia stăteam 
în picioare din cauza unor dureri foarte mari la genunchi. Am dorit 
să încerc a sta atât cât se poate. Am rezistat toată noaptea, iar a doua zi, 
după închinare la sfintele moaște, picioarele nu mă mai dureau deloc. 


Eugenia, laşi 
a 


În anul 2006 am venit la lași să mă rog Sfintei și să cer un semn 
că mi-a ascultat rugăciunile. Mă aflam cu fruntea lipită de raclă, cu 
mâinile la fel, iar după trei secunde de la cererea mea, unul din cele 
patru mânere a căzut pe degetul mic de la mâna stângă, ceea ce m-a 
umplut de fior și de bucurie că Sfânta m-a ascultat. 


le) 

În anul 2008, sora mea a fost otrăvită prin mâncare, făcându-i-se 
vrăji spre pieirea ei. M-am hotărât să merg la lași să mă rog Sfintei să 
o ajute. Am ajuns sâmbătă dimineaţa la slujbă, am început să mă rog 
cu lacrimi pentru ajutorul ce îl aşteptam de la Dumnezeu prin Sfânta 
Cuvioasă Parascheva. 

Duminică dimineaţa, când am ajuns acasă cu trenul, am aflat că 
sora mea era vindecată total! Am uitat să vă spun că era cu fața albăstrită, 
se umflase toată, nu putea mânca, suferea și se chinuia rău! Medicii 
i-au spus mamei că sora mea a avut dureri cumplite sâmbătă 
dimineaţa (în același timp când eu mă rugam la racla Sfintei). 

În 2009, tatăl meu a avut un atac de cord, a fost operat de urgență 
ȘI i s-a pus un stent (tub ce lărgea artera inimii), acesta costa 5000 de euro 
și i s-a administrat gratuit, iar înainte de aceasta, cu o săptămână, am 
lăsat la icoana Sfintei Parascheva suma de 50 lei. 

Tot ea a făcut minunea! 

A patra minune s-a petrecut tot în 2009. Am venit la Iași cu patru 
femei în pelerinaj la Sfânta. Una din ele (Maria, 50 de ani) avea dureri 
de cap tot timpul, de câțiva ani, iar după închinarea la sfintele moaște 
s-a vindecat. O femeie reformată pe nume Erta (de 52 de ani), tot din 
Tg. Mureș, ne-a rugat să atingem o batistă de sfintele moaște ca să și-o 
pună pe ochi pentru că nu vedea cu unul, iar cu celălalt vedea în 
ceață. După ce am făcut așa și i-am adus batista, la trei zile, soțul ei 
ne mulțumea cu lacrimi spunând: „Erta vede cu ambii ochi, e foarte 
fericită și-i mulțumește Sfintei că a ajutat-o, pentru că ea a crezut şi 
așa a fost!”. 

Un alt prieten (de 48 de ani) era paralizat şi stătea în pat de sapte 
ani. Ne-a rugat să îi aducem o icoană cu Sfânta când ne întoarcem. 
Când i-am adus-o, mai întâi l-am telefonat să i-o ducem personal, însă 
el deja conducea mașina singur. A venit pe picioare să-şi ia icoana acasă, 
la care toţi ne-am cutremurat de puterea Sfintei Cuvioase Parascheva. 


Cosmin, Tg. Mureș 

Mi-ai ascultat rugile. .. 


Pe 15 august am venit la tine, Sfântă Parascheva. M-am rugat ca 
fiul meu, Andrei, să plece în străinătate, să-și găsească jumătatea, să 
facă o căsuţă. După nouă zile fiul meu a plecat în Franţa...! Deci mi-ai 
ascultat rugile, de aceea îți mulțumesc cu lacrimi că mi-ai salvat viața 
trupului, dar și a sufletului. Sunt o mamă plină de speranţă în bine. 


Adelina 
e ke 


Însănătoşire şi o fetiţă așteptată 


Sfânta Parascheva m-a salvat de la o operaţie foarte grea. După 
operaţia nereușită la o ureche, doctorii nu-mi mai dădeau şanse. 

Mama mea a venit la Cuvioasa, a luat vată, mi-am pus-o în ureche 
și în scurt timp scurgerea lichidului s-a oprit. Doctorii şi toţi cunos- 
cuţii au rămas uimiţi ce minune mi-a salvat viaţa. 

Anul trecut am venit la Cuvioasa cu rugămintea de a rămâne 
însărcinată. Mi-a fost împlinită şi această rugă, pentru că am o fetiță 
mult așteptată. 


Anonimă 


Învățăm din încercări 

Binecuvântarea Sfintei Parascheva asupra familiei mele am simțit-o 
în vara lui 2009. Eram necăjită: fiica mi se retrăsese de la școală; soțul 
meu a avut un accident de mașină; fiul intrase la facultate cu taxă. 

După atâtea supărări am adus rugăciuni la Sfânta Parascheva. 
Peste trei zile lucrurile s-au schimbat în bine: fata s-a întors la școala 
postliceală sanitară, a dat examen și a reușit la buget. Accidentul 
soţului s-a rezolvat în timp. Fiul meu a intrat la facultate la buget. 

Am înţeles după aceste întâmplări câtă putere are rugăciunea sinceră 
și harul Cuvioasei Parascheva de la Domnul. Mulţumim, Doamne! 


Anonimă 

Cu răbdare, nădejde şi bucurie sufletească 


Fiica mea, când avea 11-12 ani, a visat o raclă minunată în care 
era o sfântă despre care a exclamat: „E Maica Domnului!”. Sfânta i-a 
răspuns ridicându-și capul: „Fetiţo (şi i-a pronunţat numele), eu nu 
sunt Maica Domnului, ci Sfânta Parascheva și orice îmi vei cere în 
toată viaţa ta, eu îţi voi da!”. 

După câțiva ani, fiica mea a avut un mare necaz care putea avea 
consecinţe dramatice... Era elevă, și-a amintit promisiunea Sfintei, a 
plâns cu amar la sfânta raclă, iar după trei zile s-a rezolvat tot ceea 
ce omenește nu se putea face. 

Apoi, apropiindu-se admiterea la Teologie, avea emoţii mari din 
cauza numărului mic de locuri și a mulțimii candidaţilor înscriși. Din 
nou rugăciunile i-au fost ascultate. 

În anul II de facultate își dorea din tot sufletul un prieten credincios. 
A alergat iarăși la Cuvioasa Parascheva. De această dată a poposit mai 
mult... vreo 20 de ore, la rând, de hramul Cuvioasei, stând cu multă 
răbdare, nădejde și bucurie sufletească. După vreo 40 de zile l-a cu- 
noscut pe viitorul soț, pe care știe că Sfânta i l-a dăruit... 


Anonimă 


Vindecare, ocrotire... 


La 31 de ani am fost operată, dar Sfânta Parascheva m-a scăpat... 

Mi-a ocrotit băiatul care a lucrat câțiva ani în Cipru, aducându-mi-l 
sănătos acasă. 

Rugăciunile la racla Sfintei m-au ajutat când mi-a fost mai greu, 
când eram copleșită de încercări trupești și sufletești. 

Oricând şi oriunde mă aflu zic: Bucură-te, Sfântă mult folosi- 
toare, vindecătoare şi ocrotitoare a familiei mele! 


Elena, laşi 

Multe împliniri 


Am mers la novă sfinte masluri, vinerea, în biserica din Brăila cu 
hramul Sfintei Parascheva. Ni s-au împlinit mai multe dorinţe: locuri 
de muncă, înțelegere în familie, sănătate, nașterea unui copil sănătos. 

Dăm slavă lui Dumnezeu mulţumind cu smerenie şi recunoştinţă! 


Dumitru şi Maria 


Ca un izvor 


Sfânta Parascheva m-a însoțit în toate realizările. Fiica mea, Ramona, 
s-a însănătoșit şi are doi copii. Bunicul ei a scris pe un carnețel aca- 
tistul Sfintei şi, la orice examen îl citește, reușește fără emoţii. Tot de 
pe acest carneţel a citit și Călin care a reușit să-și găsească de lucru în 
Cipru, ca informatician. 

Dacă ne rugăm cu smerenie și speranță, reușitele curg ca un izvor 
făcător de bine și de bucurii. 

Mulţumim, scumpă maică, pentru toate reuşitele noastre! 


Valentina 
e ke 


Însănătoşire şi loc de muncă 


Acum 15 ani, mama mea, în vârstă de 39 de ani, s-a îmbolnăvit 
de cancer. Medicii i-au spus că mai are de trăit doar șase luni. Au 
fost mai multe cauze ale îmbolnăvirii: viaţă foarte agitată, pentru că 
făcea cursurile postliceale sanitare, soțul — nu prea calm, doi copii de 
crescut... A răpus-o boala chiar când să-și ia diploma de absolvire. 
A stat la pensie de boală timp de cinci ani. 

Mama, fiind o persoană credincioasă, în permanenţă s-a rugat la 
Sfânta Parascheva pentru însănătoșire, dar și pentru un loc de muncă. 

Sfânta Cuvioasă a făcut minuni chiar de 14 octombrie: mama mea, 
după cei cinci ani de pensie, a învins boala, s-a angajat ca asistentă la 

Spitalul „Sfânta Maria” așa cum nici nu visase, iar noi, copiii, avem 
o mamă sănătoasă. 
Mulţumim din inimă, Sfântă Parascheva! 


Anonimă 
a o se 


Vindecări ale trupului şi ale sufletului 


Sfântă Parascheva, îți mulțumesc pentru minunile pe care le-ai 
făcut pentru mine: 

În urmă cu mulți ani, am suferit de o boală destul de rară şi, după 
ce m-am refăcut, m-am rugat la tine pentru a nu recidiva. Acum am 
30 de ani, iar boala avută la 16 ani n-a reapărut. 

Mi-ai vindecat mâna stângă la care aveam o inflamație. Am 
efectuat doar o singură terapie, apoi, de trei ori consecutiv, am atins 
mâna de sfintele tale moaște. 

Doar cu rugăciunile tale m-ai scăpat de chisturile ovariene. 

M-ai salvat dintr-un mare necaz petrecut în familia mea, de pe urma 
căruia aveam să suport doar eu consecințele. 

Îți multumesc, pentru că ai fost mijlocitoare către Dumnezeu, 
pentru o păcătoasă ca mine! 


Emilia Ș., laşi 


Răspuns la incertitudini 


Îi mulţumesc Sfintei Cuvioase Parascheva întrucât, ori de câte 
ori, cu lacrimi sau cu bucurie, cu deznădejde sau cu entuziasm, m-am 
rugat ei, negreșit am primit răspuns la întrebări, ajutor în situații dificile. 

M-a ajutat în studenţie la examene dificile, am depășit situații ten- 
sionate de sănătate, am găsit răspuns unor incertitudini legate de mân- 
tuirea unei familii. 


Anonimă 


103 


Binefăcerile Sfintei Cuvioase Parascheva 
Toate sunt minuni 


Ce minuni a săvârșit Sfânta Parascheva în viaţa mea? 

Toate sunt minuni: faptul că m-am născut, că mi-a dăruit părinți 
care mă copleşesc cu iubire, grijă și toleranță, că reușesc să văd 
lumina zilei în fiecare dimineaţă... 


Anonim 


Durere străjuită de speranță 


Ne-am rugat Sfintei Parascheva nu doar de ziua ei, ci în zile 
oarecare, dar venind cu durerea în suflet străjuită de multă încredere 
în ajutorul ei. 

Prima minune s-a petrecut prin anii '90 când s-au restructurat 
toate și tata, tipograf de meserie, a hotărât să-și deschidă firmă. 
Părinții mei ajunseseră șomeri și, efectiv, muream de foame. 

Bunul Dumnezeu l-a adus atunci pe tata la Iași cu o comandă și, 
frânt de oboseală, cu nasul sângerând, s-a rugat Sfintei să ne ajute. 
Când a ajuns acasă și a cerut o sumă pe o revistă, contactorul a înțeles 
o altă sumă mai mare. Astfel, ne-a scos din foame. Apoi a mai primit 
o lucrare din care am trăit mulţi ani îndestulați. 

O altă binefacere a fost într-un an când am venit, personal, la Iași 
pentru un seminar. În ziua în care m-am rugat la sfânta raclă, am 
aflat diagnosticul fratelui meu internat la urgenţe: leucemie. Cu durere 
în suflet i-am cerut Maicii să-i trimită doctori buni (prin care lucrează 
mâna lui Dumnezeu). I-a trimis o doctoriţă sufletistă, care, efectiv a 
plâns aflând rezultatul pozitiv al analizelor, l-a ajutat cu medicamente 
mai bune... 

Minuni se-ntâmplă continuu cu mine: când vin la Iași, la seminarul 
maicii Siluana, mă rog Cuvioasei să mă ajute să sap mai adânc în 
sufletul meu, să fiu mai adevărată, să nu deznădăjduiesc. Toate acestea 
le-am izbândit și, de aceea, o iubesc mult pe Cuvioasa Parascheva. 

Doresc tuturor să se roage cu încredere la sfânta raclă, pentru că 
Maica Parascheva este mereu prezentă acolo, făcând mari minuni și 
în afara sfântului ei praznic. 


Gabriela, Bucureşti 
e sk a 


Tratament naturist şi dubovnicesc 


Am promis de mult timp Cuvioasei că voi aşterne pe hârtie minu- 
nile din familia mea. În urmă cu mulţi ani, familia noastră a trecut 
printr-o încercare, deoarece a intervenit ura... 

De ziua Cuvioasei, am venit la Iași, rugându-mă pentru reunirea 
familiei. 

După ce am ajuns acasă, după o jumătate de an de vrăjmășie, familia 
s-a reîntregit. 

Toate examenele le-am luat prin mijlocirea Cuvioasei. Înaintea 
fiecărui examen mă rugam de ajutor la sfânta raclă. Așa am venit 
într-o zi, când eram în întârziere. Şansa a fost că profesorul a întârziat 
O oră, între timp am recitit cursurile și, la examen, tocmai din acestea 
mi-au căzut. 

O altă binefacere s-a petrecut când tatăl meu a scăpat de cancer 
la colon, plămân... (metastază). A urmat tratament naturist și tratament 
duhovnicesc. Ne-am rugat la Sfânta Parascheva și la Sfântul Nectarie. 
La fiecare trei luni tata mergea la control. Aproape la un an de la diag- 
nosticare, toxicitatea era eliminată din corp peste 90%. 

Rămânem veşnic datori Domnului, Maicii Domnului, Cuvioasei 
Parascheva, Sfântului Nectarie şi tuturor sfinţilor. 


Elena, Tg. Frumos 
XXX 


Gesturi de mulțumire — ca o pietricică în oceanele lumii 


În 2009, am venit în Iași, ca studentă la Drept. 
Sfânta Parascheva m-a ajutat foarte mult pe mine și pe rudele 
pentru care m-am rugat. 

În primul an am picat la examenul de drept civil. Am venit s-o 
rog pe Sfânta Parascheva să mă ajute promiţându-i un buchet mare 
de flori de grădină. Am reușit și m-am ținut de cuvânt. În anul III 
muncisem mult, am trecut pe la Cuvioasa rugându-mă pentru o notă 
mare la Drept penal. Mare mi-a fost uimirea, când am tras un bilet 
(Art. 175) pe care îl ştiam foarte bine. Am luat nota 10. 

Prietenul meu avea examen de permis la care picase de câteva 
ori. În ziua examenului am mers la Sfânta Cuvioasă, m-am rugat 
pentru reușita lui. M-a sunat că a reușit, iar eu i-am promis Sfintei că 
voi aduce la Mitropolie, drept mulțumire, zahăr, ulei, făină, orez. Așa 
am procedat. 

Mama mea era pe punctul de a fi dată afară de la serviciu. M-am 
rugat pentru ea, lucrurile s-au liniștit, iar mama şi-a menţinut serviciul. 
La fel şi pentru tatăl meu. 

Bunica, bunicul, o mătușă au trecut prin momente grele de sănătate. 
Aici, în lași, m-am rugat să-i scape Cuvioasa de boli grele, de operaţii. 
Am dat pentru ei pomelnice, m-am rugat la sfânta raclă, eu, care n-am 
venit în fiecare duminică la biserică. 

Nu ştiu cum să-i răsplătesc Sfintei pentru toate binefacerile, dar 
vin şi de câte patru ori pe săptămână la Mitropolie, aduc flori, alimente, 
haine pentru săraci. Nu ştiu dacă toate acestea înseamnă ceva... Le 
consider o pietricică de nisip în zeci de oceane, ca sincere mulțumiri, 
pentru că Sfânta Parascheva ne aduce sănătate, înțelegere, reușită și 
ne fereşte de multe rele. 


Andreea M., 22 de ani, Piteşti 


Roadele credinţei 


Pe data de 05 ianuarie 2012 am fost programată la un control medical 
în laşi. Doctorul m-a programat pentru operația, care, peste câteva 
zile, a decurs normal. 

În perioada aceea, nu aveam serviciu, iar psihicul meu era la 
pământ, însă aveam încredere în Dumnezeu că nu mă va lăsa și am 
mers pe calea Lui. 

Binefăcerile Sfintei Cuvioase Parascheva 


La externare, împreună cu soțul meu, am mers la Cuvioasa Paras- 
cheva să-i mulțumesc. M-am rugat pentru familie şi am dat un po- 
melnic pentru 40 de zile. 

În ziua a 39-a mi-am amintit că mai este o zi şi se încheie rugă- 
ciunea pentru mine și am citit acatistul Sfintei Cuvioase Parascheva. 
În după amiaza aceea a venit vestea bună: o fostă colegă de serviciu, 
care lucrează la o companie de stat, mi-a propus să o ajut la acte pe o 
perioadă de două-trei săptămâni. Între timp o colegă de la recepții și-a 
dat demisia. Așa se face că acum lucrez pentru o perioadă determi- 
nată de trei luni, dar sper, prin ajutorul Cuvioasei, că voi continua. 

Mi-am pus nădejdea în ajutorul ei, pentru că merg să-i mulțumesc 
după fiecare ajutor dat. 


Anonimă 


vV 


Vindecări 


Icoana Sfintei Cuvioase Parascheva, 
sec. XVII, Muzeul Mănăstirii 
Bistrita, judetul Neamt 


Vindecare miraculoasă 


Pe 7 aprilie 2011, în urma investigațiilor la Spitalul de urgență 
Constanţa, mi s-a pus diagnosticul: cancer retroperitoneal neoperabil; 
carcinomatoză peritoneală, lichid în cavitatea peritoneală. Mi s-au 
scos câţiva litri de lichid din abdomen. 

Cu ajutorul unor prietene și prin binecuvântarea de la părintele 
Iustin Pârvu, m-am internat în lași, la chirurgie, unde s-a confirmat 
diagnosticul. S-a făcut trimiterea la oncologie, unde profesorul doctor 
a spus prietenei mele că, după cum arătam și după diagnostic, nu voi 
suporta chimioterapia și că, în cel mult trei săptămâni, voi deceda. 
La insistențe, m-a internat și am început chimioterapia. 

Externarea s-a făcut la sfârșitul lunii aprilie. Imediat, acasă la 
prieteni, mi s-a făcut de trei ori Sfântul Maslu (cu preoți mai mulți), 
citeam zilnic acatistele Sfântului Nectarie, Sfintei Parascheva, Sfân- 
tului loan Rusul, Sfântului Partenie, al Maicii Domnului. Cu aju- 
torul neprețuit al Cuvioasei Parascheva, în fiecare vineri am mers la 
Mitropolie la Sfântul Maslu, iar lunea și miercurea la Sfântul Nectarie. 
I-am rugat pe preacucernicii părinți să se roage pentru mine, în 
pomelnic scriind: „Fănica mulțumește Bunului Dumnezeu pentru tot 
și se roagă să se facă voia Domnului cu ea”. 

Cu ajutorul tuturor sfinților la care m-am rugat, după fiecare 
control efectuat, rezultatele erau din ce în ce mai bune, iar după 
R.M.N. rezultatul a fost nemaipomenit, așa că doream să plec acasă. 
Mi s-a explicat că, totuși, trebuia să fiu operată. O lună și jumătate 
am tot amânat, continuând s-o rog pe Sfânta Parascheva să mă 
lumineze. Am prezentat rezultatul R.M.N. unui alt domn profesor, 
care m-a sfătuit tot pentru operaţie. 

Am cerut din nou ajutorul Sfintei Parascheva, binecuvântarea 
Înaltpreasfințitului Teofan (care mi-a spus „vă binecuvântez, să se 
facă voia Domnului”), iar în 18 octombrie 2012 am fost operată. Rezul- 
tatul biopsiei efectuate la organele respective prezenta focare de 
infecție, s-a extirpat un nod tumoral. 

Deci Sfânta Cuvioasă Maică Parascheva nu m-a lăsat, a dat mână 
bună domnului profesor, s-au eliminat și acele focare ascunse, exis- 
tente în urma tratamentului. După operație am mai făcut, preventiv, 
trei ședințe de chimioterapie, iar acum fac un tratament de întreținere. 

Din nou mi s-a făcut R.M.N. și, din mila Domnului, rezultatul 
este foarte bun. Nu merit toate darurile primite! Mă aflu în viață la 
un an și o lună fără urmă de cancer. 

Rog pe Bunul Dumnezeu ca această tămăduire pe care mi-a dat-o 
prin toți sfinții să fie pentru cei care mă cunosc prilej de a pune 
început bun de pocăință, de a înţelege că totul este posibil, dacă ne 
rugăm din tot sufletul şi cerem sfinților, mai ales Cuvioasei Paras- 
cheva şi Sfântului Nectarie, să mijlocească pentru noi. Mă rog să-i 

Binefăcerile Sfintei Cuvioase Parascheva 


răsplătească Dumnezeu pe prietenii care m-au găzduit un an şi o 
lună, m-au înconjurat cu dragoste, s-au rugat pentru mine; tuturor 
preoților și medicilor care m-au tratat. 


Fănica Guţilă, sat Mosneni, com. 23 August, Constanţa 
XX X% 


Faptele bune — semne ale recunoştinței 


În 2008 am divorțat de soţie ceea ce mi-a schimbat comporta- 
mentul: am început să consum băuturi alcoolice crezând că-mi înec 
amarul, lipseam de la serviciu. M-am îmbolnăvit grav din cauza con- 
sumului de alcool și a supărărilor. Prietenii m-au internat în spital, 
unde am stat în perfuzii. Când mama mea a auzit de mine, a venit în 
fiecare zi la spital, dar și la Sfânta Parascheva rugându-se pentru 
însănătoșirea mea. 

Pe 14 octombrie 2008 s-a produs minunea: mi-am revenit din 
coma care a durat timp de două săptămâni. Nu cred că vreodată voi 
putea să-i mulțumesc Sfintei Parascheva și Bunului Dumnezeu! 

Cu toate că am mai stat în spital de atunci, acum sunt pensionat 
pe caz de boală, dar pot munci, nu mai consum alcool deloc și cel 
puțin o dată pe săptămână vin la Sfânta. 

Consider că mulțumirea mea pentru binefacerile Cuvioasei trebuie 
să fie vizibilă prin faptele mele bune. 


H.. Iulian, lași 


O chemare fericită 


În data de 13 noiembrie 2011 am ajuns la Mitropolia din Iași pot 
spune dintr-o întâmplare fericită: să luăm diploma de absolvire a 
Facultăţii de Psihologie pentru fiica noastră care avusese o bursă în 
Franța unde a luat cu foarte bine și masteratul. Așadar pentru mine 
sosirea în lași a fost rânduită de Bunul Dumnezeu, pentru că de 15 ani 
am o depresie afectivă bipolară. Îndeosebi în ultimele luni eram absentă 

Binefăcerile Sfintei Cuvioase Parascheva 


din viaţa de zi cu zi, medicamentele recomandate de un bun psihiatru 
nu mă ajutau; stăteam numai în pat, nu acţionam ca un om obișnuit, 
nici ca gospodină, mamă sau soţie. 

Sfătuită de o rudă am ajuns la Mitropolie: am făcut un pomelnic 
pe două luni, l-am dat unui călugăr de la racla sfântă, care m-a sfătuit să 
citesc timp de 40 de zile acatistul și paraclisul Cuvioasei. Am ieșit 
plângând, nefiind convinsă că pot duce la îndeplinire sfatul bunului călugăr. 

Am citit foarte greu acestea în prima zi, apoi am început fără nici 
o tragere de inimă, mecanic parcă, să fac cele necesare în casă. Astfel 
zi după zi aveam mulțumirea sufletească de a citi rugăciunile şi a 
reuși să mă comport ca un om obisnuit... 

Au început să apară în familie bucurii deosebite şi anume nepoței 
doriți și așteptați mult timp de la fiicele noastre. Bucuria de a fi bunici 
ne-a umplut de satisfacţii. Au fost adevărate minuni dumnezeiești. 


Aurica V., Constanţa 
kk 


Rugăciune, nu antidepresive 


Am avut o depresie îngrozitoare. Medicii psihiatri din spital nu-mi 
dădeau speranţe că-mi voi termina studiile... 

Într-o dimineaţă m-am trezit „ca nouă”, cu putere de a învăța, 
poftă de viaţă şi energie. Așa am recuperat timpul cât am stat în spital 
(o lună). M-am concentrat la învăţat pentru examenul de bacalaureat 
pe care l-am luat cu o notă mare, 8,76, în condiţiile în care luam 
tratament cu medicamente antidepresive foarte puternice. Mulţi ani 
m-am chinuit cu depresia, medicii schimbându-mi destul de des 
medicaţia care se dovedea neadecvată. Acestea însă mi-au distrus 
sănătatea organismului prin reacţiile lor adverse. 

Mulţumesc din suflet Sfintei Cuvioase Parascheva, pentru că 
doar ea m-a vindecat. Acum nu mai iau nici un fel de antidepresiv. 
Am realizat că depresia era de la vrăjmașul cel necurat. 


Roxana-Mihaela C., laşi 


Binefăcerile Sfintei Cuvioase Parascheva 
Suferinţă şi păcate 


În cei 23 de ani ai mei, am adunat păcate groaznice, care mă 
chinuie. Am avut o relaţie cu un băiat de care m-am despărțit. În 
scurt timp, am cunoscut alt băiat. Părea o relație frumoasă, dar nici 
asta nu era curată. Am rămas însărcinată la 20 de ani. Întâi, ne-am 
bucurat amândoi, dar, după o ceartă, el i-a spus mamei de sarcină. 
Deja părinții treceau prin momente grele din cauza fratelui depen- 
dent de jocurile de noroc. Mama plângea continuu; visurile ei de a 
mă vedea un om realizat (să am o profesie, să fiu cununată civil şi 
religios) s-au spulberat. 

Mi-am pierdut curajul de a păstra sarcina; mă cuprinsese teama 
că-mi distrug familia... Am întrerupt sarcina, dar și liniștea: ador- 
meam și mă trezeam plângând, am devenit depresivă, am slăbit mult. 
După multe certuri și împăcări, la un an am rămas din nou gravidă. 
Neînţelegerile şi nesiguranța oferite de el m-au dus din nou la deznă- 
dejde, încât îmi blestemam copilul... 

Într-o zi, la ecografie, am aflat fătul era suspect de sindromul 
Down. Am simţit durerea de a alege între întreruperea sarcinii sau 
condamnarea unui prunc nevinovat la suferință. Simţindu-mă păcătoasă, 
mă rugam Sfintei Parascheva, iar după o lună de vinovăție, frică și 
rugăciuni, pomană săracilor, rezultatul nu mai confirma diagnosticul. 

După o nouă ceartă, iar doream moartea copilului. Simţeam că 
nu pot fi iertată, îmi imaginam consecinţele și din nou mă rugam lui 
Dumnezeu, să nu ţină cont că fetiţa s-a zămislit în pântecele meu 
murdar, că nu-i vinovată de prezenţa unei mame păcătoase. 

La un alt ecograf, aflasem că un picioruș stă rău în burtă, aveam 
mari regrete pentru când mă lovisem cu pumnii peste burtă, însă 
speram să se îndrepte după masaje. Am născut o fetiță de 2,600 kg, 
cu o boală grea: pseudoartroză congenitală tibie stângă. O priveam 
cum suferea în urma unei infecții, apoi cu piciorușul în ghips, alte 
operaţii la Iași și București. 

Am continuat să citesc acatiste, s-o ung pe fetiță cu ulei sfințit 
mir, să-i pun o brățară și o iconiţă atinse de sfintele moaște ale Cuvioasei 
Parascheva, așteptând o minune. 

La ultima radiografie, doctorul, mirat, a spus: „S-a vindecat de 
pseudoartroză, las-o să meargă!”. Astăzi are un an și patru luni, merge 
de mânuţă, încă nu calcă bine cu piciorul stâng (boala s-a vindecat, 
dar curbura încă a rămas). La doi ani va fi din nou operată pentru 
îndreptare. Până atunci, mă rog la toți sfinţii s-o ocrotească de orice 
rău și de păcatele mele. 

Tot ce doresc este să-mi văd copilul că merge normal, iar eu să 
mă îndrept cu adevărat, mulțumind până la sfârșitul vieţii. 


Petronela 


Nici o sechelă 


În anul 2010, înaintea sărbătorii Cuvioasei, fratele meu, la 21 de 
ani, a avut o mare încercare: i s-a spart un vas la cap (anevrism cerebral), 
în urma căruia trebuia urgent operat pentru a se clipsa vasul. După 
prima intervenție, la radiografie n-a ieșit bine și a mai trebuit o nouă 
intervenţie pentru a se pune și al doilea clips. 

Dumnezeu a vrut ca Andrei să scape din această cumpănă a vieții 
lui. Cele două operaţii au fost făcute într-o singură zi, cu 4-5 zile 
înainte de 14 octombrie. După operație am mers la Sfânta Paras- 
cheva și i-am cerut ajutorul pentru Andrei. Am reușit să stăm la rând 
și să ne rugăm cu o zi înainte de ziua ei. Minunea a fost atât de mare, 
încât Andrei a scăpat de cele două operații fără nici o sechelă, iar 
acum la un an de zile totul este bine şi mulțumim lui Dumnezeu. 

Nu numai o minune a făcut Sfânta Parascheva în familia noastră. 
De fiecare dată când am mers la racla ei şi ne-am rugat, am simţit tot 
timpul cum primim o linişte sufletească mai presus de orice. 

Atât eu cât și familia mea mulțumim Sfintei Parascheva, Bunului 
Dumnezeu și tuturor sfinților la care ne rugăm. 


Alin — medic, Botoșani 


Binefăcerile Sfintei Cuvioase Parascheva 
Un neg 


Printre nenumăratele persoane care au avut parte de ajutorul lui 
Dumnezeu, prin mijlocirea Maicii noastre Parascheva, mă număr și 
eu, păcătoasa. 

Aveam deja o intervenţie chirurgicală la ochi. După mult timp 
îmi apăruse iar un fel de neg care creştea. 

M-am închinat sfintelor moaște la ziua Sfintei, am sărutat prea- 
sfânta sa mână. După ce am ajuns acasă, m-am spălat pe față și, spre 
mirarea mea, am observat că negul aproape nu se mai cunoştea. După 
această minune am fost și la București la Sfântul Mina. Acum negul 
a dispărut în totalitate. 

Mulţumesc și aduc slavă lui Dumnezeu pentru toate. 


Elena, Călărași 


Dumnezeu l-a salvat 


Pe 9 octombrie 1997 l-am născut pe Claudiu-Nicolae, cu grave 
probleme de sănătate. A stat în perfuzie nouă zile cu tuburi de oxigen. 
Se născuse prematur. 

Dumnezeu l-a salvat printr-o minune, prin rugăciunile Maicii 
Sale, ale Sfintei Parascheva împreună cu Sfântul Nicolae, deși medicii 
i-au dat șanse minime de supravieţuire. Acum are 14 ani și-l mul- 
țumim Bunului Dumnezeu și sfinților Săi. 


Gabriela 


Ajutor minunat 


În 1997 fiica mea, Roxana, de 5 ani şi 9 luni, a fost diagnosticată 
cu sarcom Ewing tibie stângă. La Iași s-a propus amputarea piciorului. 
Ca mamă, am refuzat și am plecat la Institutul oncologic din Cluj, 
unde fiica mea a făcut șase cure cu citostatice, urmate de 22 raze 

cobalt, apoi a venit operaţia de transplant de os la Spitalul de recu- 
perare Cluj, unde patru medici au făcut pentru prima dată transplant 
de os (au înlocuit 10 cm din tibia stângă cu peroneul de la piciorul 
drept). 

În timpul operației m-am rugat la Dumnezeu și la Sfânta Paras- 
cheva, implorând ca Dumnezeu să fie Cel care operează: „Doamne, 
Dumnezeul meu, pune Tu mâna Ta pe mâinile doctorilor și spune 
Tu, Doamne, ce să facă și cum să facă să reușească operația, să nu-i 
amputeze piciorul Roxanei”. Operația a durat două ore și toţi doc- 
torii s-au mirat (mi-a spus doamna doctor Vasilescu) cum au făcut 
asemenea operaţie grea în doar două ore. Mai adăuga că parcă cineva 
le spunea ce să facă și cum să facă (doamna doctor a repetat ceea ce 
spuneam eu în ruga mea în timpul operaţiei). 

După două luni de așteptări, osul bolnav dus la laborator a ieșit 
perfect sănătos că nici doctorilor nu le venea să creadă. 

Chiar dacă rezultatul a fost bun (nici urmă de cancer), am mai 
făcut, preventiv, încă șase cure de citostatice. 

Am mers anual la Institutul oncologic Cluj, am făcut tomografie 
în fiecare an și totul a fost bine timp de 15 ani. 

În 20 februarie 2012 piciorul s-a umflat foarte tare, a reapărut 
cancerul. La biopsie diagnosticul crud: sarcom Ewing tibie stângă — 
recidivat. larăși citostatice, apoi va fi operația în Austria (în România 
se poate doar amputarea). 

O rugăm pe Sfânta Parascheva să facă și a doua minune de salvare 
a piciorului. Acum Roxana este studentă la Drept și F.E.A.A. anul 
al II-lea — zi, la Universitatea „Al. I. Cuza” Iași. Mă gândesc că 
Dumnezeu ne încearcă din nou pentru că noi n-am făcut publică 
minunea. 

Ne rugăm ca Dumnezeu, Sfânta Parascheva și Maica Domnului 
să ne ajute, să ne păzească întregi și sănătoși. Le mulțumim pentru 
ajutorul dat! 


Mititelu Vasilica, laşi 


Binefăcerile Sfintei Cuvioase Parascheva 
Doctorul nu ştie ce s-a întâmplat 


Cu 25 de ani în urmă am fost operată la un sân (de un chist). Nu 
am avut probleme o perioadă, dar chistul a crescut din nou ca o nucă. 

N-am mai mers la doctor. Am început să mănânc numai fructe, 
legume și pește, dar cu rugăciuni foarte multe, în special acatistul și 
paraclisul Sfintei Parascheva zilnic. 

Chistul de la sân, nu a mai crescut și n-am mai avut dureri. 

Într-o noapte am visat-o pe Sfânta Parascheva ridicând capul din 
raclă și spunându-mi: „- Nu-ţi mai fă griji, tămăduirea ta de la mine 
îti va fi”. 

După un timp l-am întrebat pe părintele Valerian ce este cu acest 
vis. Mi-a spus să dau de pomană o candelă mare. 

N-am mai avut probleme cu sânul, totuși, după ce am născut cei 
doi copii, am făcut o mamografie zicând mereu în gând rugăciuni 
către Cuvioasa. Aparatul nu a arătat nimic, ticăia neobișnuit, iar doc- 
torul nu știe ce s-a întâmplat, pentru că, deși era un aparat nou, s-a 
defectat, eu am fost trimisă la alt doctor. 

Orice problemă am avut, Sfânta Parascheva mi-a fost mereu 
folositoare. Când vin la sfânta raclă, mă simt datoare, că m-a ajutat 
de multe ori. Cred că postul și rugăciunea ne face să fim mai apropiați 
de cele sfinte, să manifestăm zilnic credință și nădejde. Și Sfânta 
Teodora de la Sihla ne-a ajutat mult: de ziua ei acum patru ani am 
născut un băiat, Teodor-Stelian. 


Mirela, lași 


Binejacerile s-au revărsat 


Mulţumesc lui Dumnezeu pentru binefacerile care s-au revărsat 
asupra mea şi a familiei mele. Este a treia oară, acum 12 noiembrie 
2011, când vin la Cuvioasa. În primul an am venit să mă rog să-mi 
ajute cu boala mea, leucemie, și s-o rog să-i ajute pe copiii mei să 
aibă urmași. Anul trecut am venit în cârje, pentru că am făcut hernie 

de disc și cancer la sân. Am operat sânul, acum mă simt mai bine: 
leucemia a dat în remisie totală, merg destul de bine fără cârje. 
Copiii mei au o fetiţă sănătoasă și cuminte, iar eu mulțumesc tuturor 
sfinților pentru toate acestea. 


Cornelia Moldovan, Alba-lulia 


Nu fiți trişti! 


În iunie 2009, nora mea, Raluca, a născut un copil prematur, dar 
sănătos. După trei zile a făcut septicemie. 

Cu toții ne-am pus nădejdea în Dumnezeu. Am mers la Mitropolie, 
stăteam la rând trişti, fără șoapte, cerând în gând ajutorul sfânt. Din 
spatele meu, prin dreapta, o bătrânică m-a tras de mână și mi-a spus: 

- Nu fiţi trişti! Necazul o să treacă! Sunteţi oameni buni! 

Mângâierea aceasta am simțit-o ca pe o încurajare, nu m-am 
gândit la o minune. După ce m-am închinat la sfintele moaște, am 
stat puţin să o văd pe bătrâna care mă mângâiase. În jur erau doar 
credincioși ca și mine. Bătrâna dispăruse. 

După multe tratamente și luni de suferințe, copilul a început să se 
simtă bine. A fost botezat în biserica spitalului pe 17 iunie 2009, în 
timp ce medicii îi dădeau slabe şanse de supraviețuire. În prezent 
nepotul meu, Matei, are 2 ani și patru luni și este sănătos. 

Imaginea Sfintei mi-a reapărut. Am deplina convingere că mi-a 
cunoscut suferinţa și mi s-a arătat să-mi dea un semn de speranță. 

Îi multumim pentru alinare și ajutor rugându-mă în continuare 
pentru a revărsa sănătate și bucurii celor aflaţi în suferință. 


Georgeta M., lași 


Vinerea — post negru 


În 2010 am fost operată de două ori. Prima dată (la ochi) m-a 
anesteziat într-o miercuri și m-a operat vineri, pentru că mi se blocase 

ochiul. La a doua operaţie tot într-o vineri am avut intervenţia. M-am 
gândit cum să o cinstesc mai mult pe Cuvioasa și am început să ţin 
post negru. 

În a patra sau a cincea vineri n-am mai ținut post complet. În 
noaptea următoare am visat o fată care se născuse pe 14 octombrie și 
spunea că ea a ținut postul. Spre rușinea mea am recunoscut, dar de 
atunci țin post negru din respect și pentru reuşita operațiilor, gân- 
dindu-mă că, la altă operație, s-ar putea să nu mă mai ajute, dacă nu-mi 
respect promisiunea. 


Elena 


Totul nesperat de bine 


În 1998 eram, la 24 de ani, plină de speranţe după absolvirea fac- 
ultății. Într-o zi am aflat că am o boală rară, cu dependență totală de 
medicamente și reducerea drastică a nivelului de viaţă — practic medicii 
vorbeau doar de supravieţuire şi atât. 

Disperată, am căutat diverse terapii alternative, toate ineficiente 
și costisitoare. Aşa am ajuns plângând la Cuvioasa. Minunea a început, 
pentru că, punând mâna pe sfânta raclă, am simţit furnicături în mână, 
pe față — locuri afectate mai tare de boală. După 5-10 minute furni- 
căturile dispăreau. S-a repetat şi în zilele următoare. 

Un părinte m-a sfătuit să merg la operaţie așa cum îmi propusese 
medicul. După operaţie, totul a mers nesperat de bine, iar medicii 
considerau că este neobișnuit să-mi revin complet doar într-o săptămână. 
De medicamente am nevoie doar în situaţii dificile: caniculă, ger, 
oboseală extremă. 

Cu ajutorul Sfintei, în ultimii 14 ani, am avut o viață minunată. 

Acum o rog să mă ajute într-o nouă cumpănă. Doamne ajută! 


M.M. 


Binefăcerile Sfintei Cuvioase Parascheva 
Coşmar alungat 


Am un prieten pe care-l iubesc foarte mult. Deseori mi se plângea 
că visează urât noaptea, dar ce m-a intrigat foarte mult era faptul că 
același vis devenise un coşmar repetat la diferite intervale de timp. 
Acest coșmar îl avea de când era mic și l-a avut până la vârsta de 17 ani. 
Mi-a zis de aceasta la ceva timp după ce ne-am cunoscut. Ciudat era 
și faptul că nu putea povesti visul, nu ştia ce este decât că auzea două 
voci care urlau una la alta speriindu-l și trăind cu teama în suflet de 
fiecare dată când să adoarmă. 

M-am dus la Mitropolie, am cumpărat o iconiță cu şnur pentru 
pus la gât, am atins-o de icoana Sfintei Parascheva, de racla şi de 
veșmintele ei, și m-am rugat să-i alunge acel coșmar, să-l păzească 
de rău, să-l vegheze. După ce a pus la gât acel „talisman”, prietenul 
meu are somnul liniștit. De atâţia ani i-a tulburat somnul și visele, 
însă o rugăciune din suflet a fost suficientă pentru ca Sfânta Paras- 
cheva să facă un miracol. 


Anonimă 


A depăşit decepția 


În anul 1995 am avut o problemă cu fiica mea care a avut o 
decepție în dragoste, după care s-a izolat și s-a retras în ea. 

Am venit la lași, m-am rugat în mai multe biserici. La Mitropolie 
am rugat-o pe Sfânta Parascheva să mă ajute cu fiica mea să-și 
găsească un băiat bun și să se liniștească. Neașteptat de repede mi s-a 
îndeplinit ruga: l-a cunoscut pe soțul ei, s-au căsătorit, au o fetiță de 
11 ani și sunt o familie fericită. 

Toată viaţa îi voi mulțumi Sfintei și voi reveni cu încredere pentru 
rezolvarea problemelor care se ivesc. 


Maria C., Braşov 


Binefăcerile Sfintei Cuvioase Parascheva 
Simţim ocrotirea Sfintei 


Sunt mamă a doi copii: o fetiță şi un băiat. 

Fetiţa, când avea în jur de doi ani, a fost diagnosticată cu luxaţie 
congenitală. Am stat în spital, iar după diagnosticare a fost pusă în 
aparat gipsat de două ori câte două luni însă luxaţia nu s-a rezolvat. 
Am plecat la alt spital, la Iași, unde copilul a fost operat, pus în aparat 
gipsat și totul părea bine, dar în câteva zile, din cauza unui microb, a 
început să-i curgă infecţie din picioare. A început lupta cu microbul, 
cu multe antibiotice, pe timp de vară au mai apărut şi alte probleme. 

Nu mi-am pierdut nădejdea și din când în când lăsam fetița în 
spital cu câte o mămică și mergeam la Mitropolie, la Cuvioasa, ru- 
gându-mă mereu. În cele din urmă, am trecut cu bine peste această 
încercare; a urmat recuperarea şi însănătoşirea. Acum este studentă 
în anul al III-lea la F.E.A.A., merge și ea și se roagă, iar noi, toți 
simțim că Sfânta Parascheva o are în grijă. 


M. Luminita, Bicaz — Neamţ 


Vinerea mă cheamă la Sfântul Maslu 


În decembrie m-au luat niște dureri de cap insuportabile. Mi-am 
făcut toate analizele şi nu mi-au găsit decât o mică lipsă de calciu. 
Mi-au deschis mintea cuvintele doamnei doctor: „Sunteţi încercată 
rău!”. De Sfânta Filofteia m-am spovedit și m-am împărtășit. 

Am revenit la Iași, unde m-am rugat cu lacrimi Cuvioasei să-mi 
lumineze mintea, să mă scape de toată durerea, răutatea și neliniștea. 
De atunci am simţit o liniște deosebită a minții și o chemare la rugă- 
ciunea de la Sfântul Maslu făcută vinerea. Ceva din adâncul sufletului 
meu mă îndeamnă să nu plec acasă până nu-mi fac acatistul Sfintei 
Cuvioase Parascheva. Tot în acest timp, l-am cunoscut şi pe doctorul 
fără de arginți, Sfântul Nectarie, mergând la cinstitele sale moaște 
unde am participat la Sfântul Maslu. 

Simt că Sfânta Parascheva şi Sfântul Nectarie sunt protectorii 
mei, cărora le mulțumesc rugându-mă să aibă grijă și de mântuirea 
sufletelor noastre. 


GL. 


O recidivă 


O tânără dragă mie și rudă apropiată a fost operată de o boală gravă. 
La câtva timp după operaţie, eu, medic fiind, îi descopăr o forma- 
țtiune ce părea foarte clar o recidivă. Ne-am rugat mult cu toții din 
familie. Am „alergat” la Domnul isus, la Maica Domnului și la mult 
milostiva Maica Parascheva. 

Minunea a venit, simplu și firesc, umplându-ne de bucurie, speranță 
și recunoștință. Sfânta Parascheva a făcut să dispară orice urmă de 
boală. Mulţumim lui Dumnezeu și Cuvioasei pentru vindecare și nădejde. 
Ne rugăm ca niciodată credinţa noastră să nu ne părăsească! 


O.A., Suceava 


Icoana pesie ocean 


Am trimis icoana Sfintei Parascheva în S.U.A., unei prietene 
bolnave de un cancer foarte agresiv, la stomac. 

Am pus icoana la poștă cu două-trei zile înainte de ziua Sfintei, 
alegând un sistem normal de expediere (fără taxe de urgenţă). 

De ziua Sfintei Parascheva am primit un e-mail de mulțumire de 
la soţul prietenei mele, pentru icoană. Astăzi prietena mea este bine, 
au trecut patru ani de la operaţie. 

Sfânta Parascheva a ajuns în S.U.A. doar în două zile, pe când 
durata normală este de 7-10 zile. Dumnezeu să ne ajute, să ne apere 
pentru rugăciunile Sfintei Parascheva! 


Olga, București, 2012 


Binefăcerile Sfintei Cuvioase Parascheva 
N-am căzut în deznădejde 


Sunt mamă a trei copii. La 13 ani, fiica mea avea niște probleme 
de sănătate specifice vârstei. Era atât de slăbită, încât credeam că n-o 
mai duce mult. Dar bunul Dumnezeu, pentru rugăciunile Sfintei Paras- 
cheva, a ajutat-o, a luminat-o, absolvind Facultatea de Biologie. La 
vârsta de 26 de ani a făcut o hemoragie internă și a fost operată de 
fibrom uterin (fiind fecioară), iar doctorii au zis că este cancer. 

N-am căzut în deznădejde, ci m-am rugat din toată inima la Sfânta 
Parascheva și bunul Dumnezeu m-a auzit. Fiica mea este sănătoasă, 
s-a căsătorit, este profesoară de religie. 

Nu poate avea copii, dar vor să înfieze și ne rugăm pentru asta la 
Sfânta Maică Parascheva. 


Maria 
e ek 


Am văzut cum mi-am părăsit trupul... 


În 1 aprilie 2005 am avut un accident de tramvai în București. 
Nu-mi amintesc ce s-a întâmplat din momentul în care am urcat în 
taxi la Gara de Nord. Am aflat în instanță că am coborât din taxi și a 
apărut tramvaiul 41 cu viteză foarte mare. Am fost aruncată aproape 
doi metri în sus și la cădere am ajuns cu picioarele sub tramvai, am 
fost târâtă vreo patru metri. Nu îmi amintesc, nu am simțit nici o durere 
nici după externare. 

Ceea ce-mi amintesc este nu din ce s-a întâmplat pe pământ, ci 
ceea ce am văzut pe lumea cealaltă, ceva foarte real, greu de descris, 
dar eu cred că totul a fost adevărat. 

Am intrat în moarte clinică, situaţie aflată la limita dintre viaţă și 
moarte. De fapt moartea clinică văd că înseamnă acea despărțire a 
sufletului de corp; organismul poate reacționa la diverși stimuli interni 
și externi, care pot determina reluarea activității inimii și a respirației. 
Totul ține de persoana în cauză, dacă vrea să mai trăiască sau nu, de 
puterea de a lupta pentru continuarea vieţii; conștiința nu se pierde, 

chiar dacă sufletul se desprinde de trup. Până la mine n-am crezut că 
un om în moarte clinică poate relata diverse fenomene, imagini sau 
alte percepții, dar văd că se poate. Un medic sau un expert nu poate 
descrie cu adevărat acest moment, e un „experiment” prin care nu 
poate trece oricine, e ceva spiritual şi foarte puţini pot crede sau 
înțelege acest „fenomen”. În faţa multora poţi părea un nebun. 

Pentru mine e important ce am văzut: că există lumea cealaltă, că 
există rai şi iad, că îngerii te veghează minut cu minut. 

Am văzut cum mi-am părăsit trupul, fără să-mi pierd conștiința, 
am văzut totul în jurul meu — mă refer la acele plimbări în rai etc. şi 
nu la ce s-a întâmplat în spital, de unde sunt foarte puţine fragmente. 

Te simți foarte ușor, plutești, e o stare de ușurare, de pace, de bine, 
nici o durere. Din moment ce m-am întâlnit cu îngerul meu păzitor, 
am început să spun cu voce tare tot ce văd și tot ce simt. Mama, 
doamnele din salon, medicii (care-mi dădeau șanse de supraviețuire 
de 1%) auzeau tot ce spun. Nu aveam nici o fractură externă, tot sân- 
gele se îmbiba în creier. Medicii voiau să mă trimită acasă, dar fostul 
meu șef, Dan Diaconescu, și profesorul doctor Sorin Oprescu au propus 
să mai fiu ținută în spital măcar o lună poate se întâmplă o minune. 

După ce m-am despărțit de trup, îngerul păzitor mi-a arătat raiul, 
un loc foarte întins, transparent, dar nu mergeam, ci pluteam; o lumină 
cum nu există pe pământ, fără spaţiu şi timp. Acum o profesoară de 
religie m-a întrebat dacă pot aprecia cât am stat în rai. Nu știu, înainte 
de a pleca, îngerul meu a întors clepsidra şi a început numărătoarea 
inversă, dar acolo nu se simte timpul, și noapte și zi, acolo totul e 
luminat, nu pot spune că e ceva măsurat. Ce greu îmi e să descriu 
raiul, culorile, florile, iarba, mirosul sunt altfel, e ceva de nedescris, 
foarte greu de imaginat; îngerii stau la o apă, în Jurul lor spațiu verde, 
cu flori multicolore, se uitau la cei de pe pământ. Fiecare înger are 
omul lui (bun sau rău), îl supraveghează minut cu minut. 

Mi-a arătat îngerul unde sunt cei care mor: un spațiu mare, verde, 
cu flori, multă lumină, au diferite vârste, aleargă, se bucură, au chipuri 
foarte luminate. M-a întrebat îngerul dacă vreau să mă întâlnesc cu 

cineva care a murit. Atunci m-am bucurat văzând-o pe bunica dinspre 
mamă, care murise în ajun de Înviere când porțile raiului sunt deschise 
pentru toți. 

M-a dus apoi pe un câmp verde, foarte întins, mi-a arătat două 
baloane: unul mic și unul foarte mare; m-a întrebat dacă vreau să mă 
întorc pe pământ sau să rămân în rai. l-am explicat că vreau să revin 
pe pământ pentru ca să-mi caut dragostea. M-a îndemnat să alerg 
către balonul mic spunându-mi că a șaptea zi o să-mi revin și o să-mi 
treacă toate rănile. 

Am fugit către acel balon, m-am urcat în el; în a șaptea zi am 
avut, dacă pot numi „o explozie” — am început să elimin din gură, 
din nas și urechi mult sânge. Îmi reveneam! L-am văzut în ușă pe 
domnul doctor care, râzând, mi-a spus că am stricat un tramvai. Credeam 
că toți sunt „nebuni” pentru că eu nu simţeam nici o durere. Atunci 
mi-am amintit secvența când mătușa mea, Veronica, mă ducea în căruţ 
la radiografie la cap, iar eu am tras de sondă să nu mi-o pună. 

Imediat după externare aveam o putere aparte. De exemplu, dacă 
aș fi mers pe stradă lângă o persoană necunoscută, aș fi putut spune 
toate datele despre ea: îmi apăreau în minte toate datele parcă nu mă 
mai simțeam un om normal; ştiam ce o să ne dea la examen, ştiam ce 
notă o să iau, puteam să mut din loc un obiect fără să-l ating — doar 
cu puterea minţii. Într-un magazin m-am uitat la o bară plină cu 
umerașe cu haine și am dărâmat-o. Nu știam ce se întâmplă cu mine 
timp de vreo nouă luni. În București am fost la un preot, m-am spovedit, 
i-am urmat sfaturile și cu multe rugăciuni am reușit să scap de aceste 
puteri, dar am rămas cu un simţ aparte: prevăd când se apropie ceva 
rău. Cu rugăciuni și încredere în Dumnezeu a dispărut și chipul unui 
drac așezat în patul meu, râzând. 

Sunt multe de scris... Am avut o viaţă foarte încercată, o cruce 
foarte grea. Acasă nu aveam liniște, nici sărbătoare din cauza tatei 
care la beţie ne scotea afară pe ger, dormeam pe scări, în parc, la 
vecini, sufeream de foame, de lovituri. De asta am și studiat foarte 
mult (două facultăți, două masterate) spre a oferi copiilor mei ce nu 
am avut eu: casă, dragoste, liniște, căldură sufletească. 

Acum stau acasă, la părinți, totuși nu reușesc să mă angajez (mi-am 
dorit o carieră militară), iar prietenul meu, Mihai, mă-ndeamnă să renunţ, 
să am răbdare, deși mi-e greu și foarte puțini îmi cunosc viaţa și pro- 
blemele de-acasă. Le-am destăinuit la îndemnul duhovnicului și în 
ideea ca acei ce vor citi să desprindă mesajul și să-l transmită și altora: 
Dumnezeu ne-a lăsat pe pământ, dar de noi depinde cum ne conturăm 
„lupta” cu viața, cât și cum realizăm ceva; că unii pot reuși mai repede, 
alții mai târziu sau deloc, însă pentru toate vom răspunde, unde se va 
vedea adevăratul nostru chip interior... 

Uneori vin la Sfânta Parascheva și mă rog. Când pun mâna mea 
pe mâna ei, o simt foarte caldă, îi simt vibraţiile. Stiu că asta, poate, 
pare ciudat, dar asta mi se-ntâmplă... 


Lenuţa T. 


XX 


M-am rugat în felul meu şi însănătoşirea mamei 


mi-a întărit credința 


În data de 24 martie 1952, mama mea se simţea rău, având dureri 
de cap. A venit la Iași (din comuna Țibana) la spital, dar și la Cuvioasa 
Parascheva. Eram foarte supărată de boala ei, mai ales că ea crescuse 
fără mamă încă de la trei ani, iar acum mi-era teamă că și noi, cei patru 
copii, vom rămâne fără mamă, în timp ce tata era invalid (n-avea 
mâna dreaptă). 

În seara aceea, spre Buna Vestire, m-am rugat în felul meu să se 
facă mama sănătoasă. Am visat-o pe Cuvioasa aflată jos într-un 
sicriu de dimensiunea unui copil mic, cu spatele la mine, în fața unui 
perete puternic luminat și având o icoană pe tot peretele cu draperii. 
Eu în genunchi mă rugam să se facă mama sănătoasă. Atunci Cuvioasa, 
întorcându-se cu fața la mine, a spus că se va face sănătoasă mama. 
Așa a fost: atunci avea 39 de ani și a trăit până la etatea de 88 de ani. 

După aceea, începând să am credință în Puterile Cerești, am 
simţit ajutorul Cuvioasei Parascheva și al multor sfinți la care m-am 

rugat în nenumărate probleme legate de: sănătate, îndeplinirea dorințelor, 
izbăvire de pagube şi de vrăjmaşi. 


Maria C., lași 


Cu recunoştiniăă 


Într-o zi, aflându-mă în Mitropolie când se citeau rugăciuni la 
sfânta raclă, am observat un bărbat, frumos îmbrăcat, având vreo 60 
de ani, care plângea mereu. Plânsul lui a atras atenţia și celorlalți. 
După terminarea slujbei, bărbatul s-a uitat la părinte, întrebător, și, 
când i s-a încuviinţat, s-a adresat tuturor destăinuindu-se: 

Am binecuvântarea de la părinţi să vă vorbesc. M-am îmbolnăvit 
foarte rău, se formase o tumoare la cap de mărimea unui ou — într-o 
zonă unde nu se putea opera. M-am internat la toate spitalele mari 
din ţară, dându-mi-se același diagnostic. Aveam dureri de cap de nu 
mă puteam odihni deloc. 

Am venit aici, la Cuvioasa rugându-i pe părinți să mă lase să mă 
rog mereu lângă sfânta raclă. Am stat o săptămână mâncând doar o 
portocală pe zi. După o săptămână am simțit că-mi este somn, am plecat 
acasă, am dormit, iar la trezire nu mă mai durea capul. Am repetat 
internările în spitalele unde mi se dăduse diagnosticul și nu mai 
aveam nimic. 

De atunci — ca recunoștință, am simțit nevoia să povestesc oame- 
nilor minunea pe care a făcut-o Cuvioasa. 


Neculina G. 


Sfatul unei bătrâne 


Pe când eram internată în spital, m-a impresionat o minune: 

O familie avea doar o fetiță de șapte anișori. A înghițit un os care 
s-a înfipt undeva în gât, într-un loc inoperabil. În jurul osului s-a format 
o pungă cu puroi și viața fetiţei era în pericol. Medicamentele nu-și 

făceau efectul, organismul slăbise, iar medicii nu-i mai dădeau șanse. 
Părinţii disperaţi au plecat din spital să se pregătească pentru sfâr- 
șitul fetiţei, care acum se afla la terapie intensivă, conectată la aparate. 
Când să iasă pe poarta spitalului, părinții au fost întâmpinați de o 
bătrână care i-a sfătuit să meargă la moaștele Cuvioasei, dacă au vreun 
necaz „că mari minuni face”. 

A doua zi, părinţii s-au hotărât ca, înainte de a merge la spital, să 
se roage la Sfânta Parascheva. Au luat hăinuţele în Mitropolie, preotul 
le-a făcut o rugăciune, a dat puţin ulei sfințit cu care s-o miruiască pe 
fetiță făcând semnul Sfintei Cruci în zona gâtului. După ce au urmat 
sfatul părintelui, au început s-o îmbrace, dar fetița a început să 
tușească și să vomite mult spre mirarea medicilor. 

La o săptămână a fost externată în stare foarte bună. 


Neculina G. 


Multumesc 


Sfântă Maică Parascheva, plec din Iași, după 13 ani, în care m-am 
împlinit ca om, ca medic, ca și creștin. Rămân cu un gol în suflet, 
neștiindu-te atât de aproape, dar harul tău îl voi simţi mereu. 

M-ai ajutat să intru la facultate, să trec peste emoțiile atâtor exa- 
mene în cei șase ani de studii, să-mi găsesc un soț potrivit cu care am 
o fetiță minunată. 

M-ai ajutat în clipele de boală și deznădejde, mi-ai vindecat din 
suferinţă tatăl și cumnatul. 

Pentru toate acestea îți mulțumesc și te preamăresc. 


Raluca 


Vindecare urmată de regrete 


În 1984 din cauza problemelor grave de sănătate (rinichi) am 
fost internată într-un spital din lași, apoi transferată la altul. Intr-un 

salon mare, multe paciente, operate recent, aveau nevoie de mici 
îngrijiri. Mă chema când una, când alta să le dau puțină apă, să le umezesc 
buzele, batista... Le ajutam pe toate cu drag, dar mă mira faptul că 
exagerează cu mulțumirile. 

Când am intrat eu în operaţie (au încercat să-mi salveze rinichiul, 
s-au scos calculi numeroși de dimensiuni diferite, sângele nu era prea 
bun) am făcut stop cardiac. S-a auzit în salon agitația tuturor, solici- 
tându-se centrului de transfuzie trimiterea de sânge. O persoană aflată 
în vizită la cineva din salon, a plecat la Mitropolie și a plătit o slujbă 
specială pentru mine. Când părintele se ruga pentru mine, doctorii 
m-au salvat. Dragostea și recunoştinţa acelor femei credincioase mi-au 
redat bătăile inimii. 

Atunci aveam 24 de ani, iar acum mă simt vinovată în fața Dom- 
nului, că viaţa care mi s-a dăruit nu am trăit-o frumos. 


Neculina G. 


Și-a recăpătat vederea 


Am fost cu mama la spital pentru o operaţie delicată la ochi: implant 
de cristalin. Medicul mi-a spus că şansele de a vedea sunt slabe. 

Ne-am rugat la moaștele Sfintei Parascheva, am pus pomelnic. 
Cuvioasa a făcut o mare minune: după operație mama mea și-a recă- 
pătat vederea. 


Irina R., Botoşani 
kk 


Îmi recăpătam liniştea, echilibrul, sănătatea 


Voi prezenta o întâmplare nefericită din timpul ciclului primar. 
Fiind singur acasă, am hotărât să-i fac o vizită nașei mele de botez, 
aflată în partea cealaltă a satului. În apropierea unui pârâu am tras o 
spaimă puternică: m-a alergat un berbec adult. În urma acestei sperieturi, 
nopțile au devenit coşmaruri pentru mine: vorbeam prin somn, mergeam 

în genunchi prin cameră, aveam vise urâte, nu-mi ascultam părinţii, 
iar la şcoală, „tovarăşa” învăţătoare observase stări de neliniște, ner- 
vozitate şi delăsare la carte. 

Din discuţia cu părinţii mei, doamna le-a propus părinților să mă 
aducă la moaștele Cuvioasei Parascheva de la Iași, să facă agheasmă 
în casă, să-mi citească rugăciuni preotul satului. 

Cu cât veneam la sfintele moaște, eu îmi recăpătam liniștea, 
echilibrul, sănătatea. Cuvioasa m-a scăpat din multe alte necazuri; 
am încredere că mă va ajuta ori de câte ori îi voi cere ajutorul. 


Gheorghe, Dolhești — Neamţ, 42 de ani 
e kk 


Rugăciunea — medicament 


Sunt medic şi în urmă cu șapte ani, fetița mea suferea de o boală 
de piele. Am fost la mulți specialiști, a urmat diverse tratamente cu 
creme foarte scumpe, dar fără vreun efect. 

Pe atunci locuiam în laşi, cu studiile rezidenţiatului, și am hotărât 
să o aduc la rugăciune timp de 40 de zile la Sfânta Parascheva. 

Nu s-au împlinit cele 40 de zile și, încet, boala se vindeca prin 
ajutorul Sfintei Parascheva căreia îi mulțumesc. 


Anonimă 


Încercările te fac mai bun 


Toamna anului 201 1 a fost plină de furtuni şi necazuri în familia 
mea. Treceam de una, dădeam de alta: acasă certuri cu soțul, fetele, 
nepoţii, iar la serviciu cu colegele. Totul a culminat prin apariția 
unei cataracte la ochiul stâng al soţului meu, iar la mine un chist pe 
ovarul drept, depistat cu ani în urmă și acum cu un total disconfort. 

L-am însoţit la Iași pe soțul meu la operaţie, iar eu am rămas la o 
verișoară, deși puteam să mă întorc acasă. Ceva mă oprea. M-am 

rugat pentru operația soţului, care se anunţa dificilă din cauza unor 
traume anterioare. 

Când am ajuns în faţa moaștelor sfinte, am simțit un curent cald 
în mână pe care atunci nu mi l-am explicat. 

Pentru că tot eram în lași, am făcut o ecografie la care doctorii s-au 
speriat de aspectul ficatului meu, iar diagnosticul nu m-a speriat știind 
că am probleme cu ficatul. Căutând pe internet semnificația diagnos- 
ticului, am ajuns la disperare, pentru că era cancer. 

Am continuat să merg la Sfânta Parascheva să-i mulțumesc pentru 
reușita operației soțului meu și să mă rog acum cu lacrimi pentru mine, 
întrucât nu eram pregătită să mor. La moaştele Sfintei veneam des. 
Din nou un aer călduţ l-am simţit slab prin mână și am înţeles că 
Sfânta mă va ajuta și pe mine. Am luat vată, anafură, agheasmă, cru- 
ciuliță, am citit zilnic în spital acatistul Sfintei. Mi-a fost frică, dar 
am trecut cu bine și prin aceste încercări datorită Cuvioasei căreia ne 
rugăm să ne îndrume pașii noștri păcătoşi și nevrednici de binefacerile 
dumnezeiești. 

În afară de aceste două minuni (soțul n-a orbit; nodulul meu era 
benign), au mai fost și alte minuni, dar eu, ca o păcătoasă ce sunt, am 
uitat să-i mulțumesc, am uitat chiar să mă mai închin și iată că am 
fost pedepsită să trec prin alte greutăți pentru a mă trezi la realitate... 

Când vin în lași trec să-i mulțumesc Sfintei pentru tot ajutorul 
oferit sperând că toată viaţa voi fi recunoscătoare Cuvioasei ocrotitoare. 


Paula, Roman 


Rugăciunea — primul tratament 


Într-o zi de toamnă târzie, m-a surprins să descopăr în dreptul 
sânului stâng, o inflamație de culoare roșie-vineție de mărimea unei 
nuci. Primul gând a fost să merg la medic, dar, păstrându-mi calmul, 
mi-am zis că, în mod sigur, mă va diagnostica îndată cu un tip de 
cancer. Am hotărât: „Fie voia Ta, Doamne!”. În casă aveam vată şi 

agheasmă de la Cuvioasa Parascheva. Am început să le folosesc 
(poate nu chiar cum ar fi trebuit). În fiecare zi mă spălam cu apă și 
săpun, apoi cu sfânta agheasmă, după care puneam acolo vata pentru 
toată ziua. Așa mergeam la serviciu, fără să ştie cineva. 

În a treia zi cu acest tratament, totul a dispărut rămânând doar o 
cicatrice mică. În câteva luni de zile nu se mai cunoștea nici cicatricea. 
Pare de necrezut pentru unii, dar din aceasta eu am înţeles că mai 
întâi trebuie să apelăm la rugăciune, pentru tot ce ni se întâmplă, apoi, 
dacă e nevoie, mergem la medic, că și ei sunt îndrumați de Dumnezeu. 


Maria, județul Neamţ 
e ok a 


Sfânta e vie (o mână fierbinte a luat durerea) 


Am crescut într-o familie cu probleme: mama bolnavă, certuri, 
bătăi... 

Sfânta Paraschiva și Sfântul Antonie cel Mare m-au apropiat de 
Dumnezeu. În casa mea nu se ruga nimeni, doar bunica mă învățase 
să zic „Tatăl nostru”. Aveam o iconiță, pe hârtie, cu Sfânta Paras- 
cheva și, când eram tristă, mă uitam la ea. Nu mă rugam. Dar ea, 
Sfânta, m-a călăuzit. Stiu sigur. 

Prima oară am ajuns la lași la moaștele Sfintei în anul 2000: 
aveam spectacol la Teatrul Naţional și am venit la Catedrală. Am 
simţit într-un fel ce nu se poate descrie în cuvinte că Sfânta e vie și 
atunci a făcut prima minune pentru mine. Eu aveam dureri foarte 
mari de spate — o vertebră cu probleme (din cauza efortului fizic, a 
dansului în speţă) și trebuia să stau în fiecare zi aşezată pe covor, pe 
spate, cu genunchii la piept — numai așa mă mai lăsau durerile. 

Am ajuns la Sfânta, m-am închinat şi am plecat unde eram cazată. 
Pe la ora 16%, când mă apucau durerile, simt o mână fierbinte că 
începe să-mi maseze acea vertebră. Curând mi-am dat seama că e 
mâna Sfintei Parascheva — o mână mică și subțire pe care o atingem 
când ne închinăm la moaște. L-am întrebat pe soţul meu ce am acolo, 
l-am rugat să pună mâna, a simţit că ard şi s-a speriat. 

Apoi, de fiecare dată când se apropia ora începerii durerilor, simțeam 
acea căldură, dar nu mai simțeam mâna aceea care reparase totul. 

Niciodată n-au revenit durerile acelea, simt doar obișnuita durere 
de spate când stau în picioare sau car ceva greu. În rest, slavă Dom- 
nului, Maicii Sale și Sfintei Parascheva! 


Mihaela, Bucureşti, mai 2012 


Vineri — o Zi mare 


Pe când aveam 10 ani, jucându-mă cu un frate mai mic, m-a lovit 
peste gură, în urma acesteia un dinte s-a desprins și s-a oprit în trahee. 
După trei zile de stat în spitalul din localitate, respiram greoi, iar în 
urma radiografiei s-a văzut un corp străin în gât şi am ajuns la urgenţe 
în laşi. Aici mama a stat cu mine. Mi s-au administrat antibiotice, s-a 
încercat extragerea dintelui cu un tub, dar dintele a înaintat... 

În acest timp familia, rudele, colegii din clasa a IV-a se rugau pentru 
mine, mergeau la Sfântul Maslu. Bunica dinspre mamă, bolnavă cu 
inima, a murit, mama a plecat fără să-mi spună și s-a întors în doliu 
motivând că a decedat o consăteancă. 

Doctorul a propus că, dacă nu-l pot extrage, cum mai încercase, 
mă va opera. 

În acest timp (zile geroase de februarie) s-a internat lângă patul 
meu o femeie în vârstă, necăjită, slabă, îmbrăcată în negru. Nu era 
agreată de cele din salon considerând-o o femeie venită din stradă 
mirosind respingător. 

Fiindcă-mi iubeam nespus de mult bunicile, mi-a fost milă de ea, 
am ajutat-o să se spele în baie. Mi-a atras atenţia o sacoşă cu multe 
cărți de rugăciuni. La externare i-a cerut mamei un bănuţ și un pomelnic 
ca să se roage pentru mine, iar în noaptea aceea toate femeile din 
salon au visat-o pe sărmana aceasta care le îndemna să postească 
vinerea, pentru că dacă voi fi operată, voi muri. Mama și-a propus să 
postească toată viaţa în zi de vineri, deoarece n-am ajuns la operaţie, 
ci mi-au aspirat dintele. 

Am scăpat cu viaţă într-o zi de vineri, acum am doi copii, am 
ajuns la pensie și nu uit vorba mamei: „Postește în sfânta vineri și de 
Dumnezeu să nu te lași niciodată!”. Acum mă rog și pentru străina 
sărmană şi pentru domnul doctor, Dinu Cezar, în mâinile căruia 
Dumnezeu a pus vindecarea salvând multe vieți. 

Menţionez că atunci când pot, merg la biserică, la Sfântul Maslu, 
dau pomelnice, aprind lumânări și nu mănânc nimic până nu dau la 
cineva de pomană porția mea de mâncare din dimineaţa zilei de vineri. 


Gabriela C., Dorohoi, 57 de ani 


Multumiri târzii 


În anul 2008 am fost internată în Iași pentru diferite investigaţii. 
Știind că este ziua Cuvioasei, am mers să mă închin chiar în noaptea 
de 13 spre 14 octombrie și am stat la rând vreo nouă ore, timp în care 
m-am rugat la Cuvioasa. 

A doua zi am primit vestea că am hepatita C și că voi fi introdusă 
în programul pentru interferon. Am fost şocată, neașteptându-mă la 
acest diagnostic. Am mers acasă făcându-mi diferite scenarii referi- 
toare la deznodământul acestei situaţii, pentru că știam gravitatea bolii 
și consecințele tratamentului cu interferon. 

Cu sfatul părintelui duhovnic am hotărât să repet analizele. Spre 
surprinderea mea rezultatul analizelor făcute atât la Fălticeni, cât și 
la București, a ieșit negativ. 

Au trecut trei ani de atunci, timp în care mi-am dat seama de ajutorul 
primit de la Cuvioasa Parascheva. 

Mergând în pelerinaj la Iași în octombrie 2011, am simțit că atunci, 
în 2008, s-a înfăptuit o minune cu mine. 

O rog pe Sfânta Cuvioasă Parascheva să mă ierte că nu mi-am dat seama 
la timp de acest ajutor și îi mulțumesc cu smerenie și recunoștință. 


Maria Grigoraș, Fălticeni 


Binefăcerile Sfintei Cuvioase Parascheva 
Ajutorul vine 


Am cunoscut ajutorul Cuvioasei încă de la 18 ani. Eram proaspăt 
angajată la o firmă și la un moment dat am fost operată de apendice. 
Operația s-a infectat, așa că mergeam des la medic. 

Într-o zi a venit soția patronului cu o garoafă trecută pe la racla 
Sfintei Cuvioase spunându-mi să ating locul operaţiei cu această floare. 
Spre uimirea mea după câteva zile s-a oprit infecția, operația s-a închis 
fără nici o intervenție medicală şi fără tratamente. 

O altă minune trăită de mine s-a întâmplat în 14 octombrie 2011. 
Cu vreo două săptămâni înainte, m-am trezit dimineaţa cu dureri foarte 
mari la un picior: s-a umflat în câteva ore așa de tare, că nu-l puteam 
pune în pământ, nici să mă încalț. Am dat cu unguente, am făcut masaje, 
dar toate erau în zadar. 

În ziua de 14 octombrie 2011, în jurul orei 16%, am făcut efortul 
de a mă așeza la rând cu pelerinii veniţi de pretutindeni. Mulţi radiau 
de bucurie că au reușit să ajungă la Iașul binecuvântat de prezenţa 
moasștelor Sfintei Cuvioase Parascheva. Pe măsură ce mă apropiam 
de sfânta raclă, durerea era tot mai ușor de suportat și-mi simţeam 
piciorul tot mai uşor. Am ajuns la Sfânta în 15 octombrie, în jurul orei 
4%, m-am închinat, iar, când am ajuns acasă, piciorul nu numai că nu 
mă durea, ci se dezumflase. 

În toate clipele mele de cumpănă citesc acatistul Sfintei, iar ajutorul 
vine negreşit. 


Floarea, 31 de ani, laşi 


[i Ş a a 


Sfintirea vaclei Sfintei Cuvioase Parascheva după ce a fost vestaurată, 16 iunie 2009 


4 


/ 
7, 


VI 


Serviciu 


Icoana Sfintei Cuvioase Parascheva, 
sec. XVII, Cru 


Încredere în ajutorul divin 


Soţia mea nu-și găsea de lucru. 

Într-o seară, după ce m-am rugat la Maica Domnului, la Sfânta 
Teodora de la Sihla, la Sfânta Cuvioasă Parascheva, după care i-am 
spus soției că am încredere în ajutorul lor şi că se va angaja. A doua zi 
a luat ziarul cu anunţuri, a mers la un interviu și până seara era angajată. 

Mulţumesc Sfântă Cuvioasă Parascheva, roagă-te lui Dumnezeu 
să ne mântuiască! 


Anonim 

Rugă cu lacrimi 


Eram ingineră. Nu-mi găseam serviciu. Am stat prima dată în rândul 
pelerinilor dornici să se închine de ziua Cuvioasei. M-am rugat cu 
lacrimi. A treia zi, pe 17 octombrie am fost sunată şi acceptată la un 
nou loc de muncă. 

Sfânta Parascheva m-a ajutat de fiecare dată când eram studentă, 
apoi Şi pe copiii mei în susținerea examenelor. 


Diana 


speranță 


Sfânta Cuvioasă Parascheva m-a ajutat în momentele cele mai grele 
din viață, mai ales anul trecut, când am rămas fără post în urma re- 
partizării candidaților din învăţământ într-o ședință publică. 

Aveam un copil de crescut, divorțasem, fiindcă soțul a plecat când 
copilul avea 10 luni. 

Ceva în inima mea îmi spunea să stau liniștită, deși eram fără loc 
de muncă. Mergeam des la Sfânta Parascheva. S-a întâmplat o minune — 
așa o consider: lăsasem o cerere înregistrată la Inspectoratul şcolar 
și, înainte de începerea anului școlar, sună telefonul exact după ce 
am ieşit cu copilul din Mitropolie. Era o doamnă de la Inspectorat, 
care m-a întrebat dacă vreau un post la o școală specială din lași, cu 
normă întreagă. Desigur răspunsul meu a fost pozitiv. Era o mare 
fericire! În timp ce alți colegi au obţinut în ședința publică posturi la 
zeci de kilometri distanță de Iași, eu aveam acum un post la opt minute 
de casă. Dumnezeu e mare! Nu aveam navetă de făcut și eram aproape 
de copil. 

Astăzi sunt și mai fericită, deoarece sunt titular, undeva în afara 
Iașului, nu mă mai chinui vară de vară cu examenele, copilul a mai crescut. 

Nu voi putea niciodată să-i mulțumesc îndeajuns pentru ajutorul 
dat de Sfânta noastră Cuvioasă Parascheva. 


Anonimă 

Perseverenţă în muncă şi rugăciune 


Vreau să mărturisesc cum a pătruns credinţa adevărată în sufletul meu. 

Lucram într-o întreprindere care la un moment neașteptat a dat 
faliment. 

Într-o săptămână mi-am găsit o altă ocupaţie, timp în care am intrat 
la școala postliceală pentru asistenți medicali. 

După terminarea studiilor, am făcut voluntariat într-un spital din 
Iași. Atunci copilul meu avea cinci ani și îmi era greu: serviciu, volun- 
tariat, familie. La spital mergeam aproape zilnic sperând că voi fi 
angajată. Profesorul de clinică m-a observat și m-a întrebat dacă sunt 
angajată. La îndemnul lui am mers cu asistenta şefă la personalul 
pentru angajare unde am primit răspuns că locurile sunt blocate. 

Nici după șase luni de muncă intensă n-am primit un răspuns favorabil. 

Cumnata mea, căreia îi spusesem situația, m-a îndrumat către 
Dumnezeu. 

A doua zi m-am dus la Mitropolie, am citit de nouă ori Paraclisul 
Sfintei Parascheva. Plângeam, eram deznădăjduită. În această stare 
citeam la sfânta raclă. 

În următoarea zi când m-am dus la spital, în timpul vizitei mari, 
cu tot staful profesorului (medici, rezidenţi, asistenți), am fost întrebată 
încă o dată dacă sunt angajată. Când am răspuns că nu-s angajată, 
profesorul, de față cu toată lumea s-a adresat asistentei-șefe: 

- De mâine fata asta va fi angajată. 

Nu poate fi redat în cuvinte amalgamul sentimentelor trăite: uimire, 
bucurie, lacrimi. A fost incredibil și am înţeles că Dumnezeu este 
alături de noi în orice moment, putem vorbi cu EI, avem cerinţe și 
mulțumiri. Dacă rugăciunea este sinceră, vine din suflet, negreșit 
vine și răspunsul din partea lui Dumnezeu. 

De atunci au trecut șapte ani. De un an lucrez în Belgia într-o 
casă de bătrâni. Sunt acolo asistent medical. Mulţumesc Domnului 
că este lângă mine și dă ascultare unui biet păcătos. 


Irina 

Măicuta m-a ajutat 


După revoluţie eram fără serviciu. Când s-au lichidat C.A.P.-urile 
nu aveam casă, nu aveam o locuinţă personală în care să-mi cresc cei 
doi copii mici. Stăteam tot prin ușile altora umilită şi fără înţelegere. 

Într-o zi am aflat că la Finanţe se ţine un concurs pentru un post 
de contabil. M-am înscris imediat. 

M-am rugat la Sfânta Parascheva să m-ajute. În curtea Mitropoliei, 
un copil, mi-a dat o iconiţă cu Sfânta pe care o păstrez ca o amintire 
a momentelor dificile din viața mea. 

Am luat examenul, mi-am făcut și casă, copiii sunt mari, iar eu 
știu că numai Măicuţa m-a ajutat. 


Virginia 


Rugăciunile din adâncul inimii nu ne lasă 


De mult timp ar fi trebuit să scriu despre minunile pe care le face 
cu mine și pentru asta îmi cer iertare de la Sfânta Parascheva. 

E o mare bucurie că cei din lași avem sfintele moaște de la care 
vine ajutorul dacă ne îndreptăm să-l cerem cu iubire. 

Având evlavie la Sfânta, vreau să dau mărturie despre ajutorul 
dat mie. Fiind student în ultimul an de facultate, mă gândeam la ce 
voi face când voi termina studiile, deoarece nu eram un student eminent; 
dacă îmi voi găsi ceva de lucru pe domeniul meu şi fiind fără expe- 
riență. Mai lucrasem și în alte locuri și eram dezamăgit de oameni, 
de vocabularul lor. Asta mă făcea să reflectez serios, mai ales că sunt 
o fire mai liniștită și retrasă, iar cei din jurul meu mă luau înainte mai 
tot timpul. 

Am citit viața Sfintei Parascheva, am citit acatistul ei în mai 
multe rânduri, atât la Mitropolie, cât și acasă, iar rugăciunea mea a 
fost ascultată. 

Eram la cursuri, când un coleg de grupă, inginer în domeniul nostru, 
mi-a propus să depun un CV la firma unde lucra, că s-a ivit un post. 

Mirarea mare era că nu mă simţeam pregătit pentru postul liber şi 
mai ales erau mulți de colegi care căutau de lucru! De ce m-a ales 
tocmai pe mine? M-am prezentat la interviu, nu eram pregătit, dar, 
datorită sincerităţii mele, directorul mi-a dat șansa să lucrez mai întâi 
cu jumătate de normă, mai apoi cu normă întreagă, undeva unde nu 
speram. 

De aceea, vreau să mărturisesc că rugăciunile sincere, din suflet, 
din adâncul inimii, către Sfânta Parascheva, nu ne lasă să așteptăm 
prea mult. Sfinții lucrează prin Duhul Sfânt şi ajută pe cei care neîn- 
cetat se roagă cu credinţă și smerenie cerându-le ajutorul. 

Tu, omule, roagă-te, că Dumnezeu lucrează pentru tine, așa încât 
totul să fie spre folosul nostru și pentru mântuirea noastră. 

Doamne, ajută! 


Ciprian, laşi 


Recunoştiniă 


Vreau să aduc mii de mulțumiri Sfintei Parascheva. 

În anul 2005 îmi căutasem trei luni de zile un loc de muncă, însă 
în tot acest timp nu am încetat să vin la Mitropolie, să dau pomelnice 
și să mă rog să-mi împlinesc cerința. 

Ca prin minune, a apărut un concurs unde era o concurenţă foarte 
mare și pentru care am avut mult de învățat. 

Eu cred că Sfânta m-a ajutat să intru la acel serviciu. 

Îi mulţumesc mereu cu lacrimi de recunoștință. 


Lenuţa 


Multumesc, Măicuţă 


Sfânta Cuvioasă Parascheva m-a ajutat să-mi găsesc un loc de 
muncă. Am fost plecată șase ani de la mine de acasă și eram gata să 
mă căsătoresc, însă ne-am certat, ne-am despărțit și am revenit acasă 
distrusă. 

M-am hotărât să-mi găsesc un loc de muncă. M-am dus la un 
interviu și am reușit să încep munca în aceeași zi. Este un loc de 
muncă bine plătit, un program bun, iar personalul este de treabă. Nu 
uit niciodată cât de înlăcrimată eram la rugăciune cerându-i Sfintei 
Parascheva să găsesc un loc de muncă adecvat priceperii mele, iar 
Sfânta a fost grabnic ajutătoare. Mulţumesc, Măicută! 

Lidia 
XX 


Serviciu — de ziua Cuvioasei 


Acum mulți ani am rămas fără serviciu. M-am rugat mult la 
Maica Domnului şi la Preacuvioasa Maică Parascheva. 

Exact pe 14 octombrie, de ziua Cuvioasei dragi, m-am angajat 
într-un post foarte bun pentru care îi mulțumesc cât voi trăi. 


Anonim 


Reuşită în zile de sărbătoare 


Vă scriu cu mare dragoste despre minunea întâmplată în viața 
mea, în urmă cu șase ani. 

Eram disperată, fiindcă tocmai îmi pierdusem locuința în urma 
unor legi mizerabile. Eram traumatizată pentru că mă judecasem 5 ani 
cu „morile de vânt”. Deznodământul a fost același: am pierdut casa 
în care locuiam cu soţul, copilul și părinții mei (apartament cu trei 
camere cumpărat cu acte în regulă, dar care a fost revendicat de pro- 
prietarii aflați în străinătate care l-au abandonat cu mulți ani în urmă). 

Prietena mea mi-a propus să merg împreună cu ea la lași, la 
Sfânta Cuvioasă Parascheva, de ziua ei, când totul este plin de o 
mare încărcătură spirituală. Am sosit în laşi cu două zile înainte de 
sărbătoarea cea mare. Era o atmosferă greu de descris în cuvinte. 
Am asistat la „Acatistul Sfintei Cuvioase Parascheva”. Am simţit 

cum sunt numai eu, Bunul Dumnezeu și toți sfinții. M-am rugat din 
tot sufletul, cu toată ființa mea, cu lacrimi fierbinți, simțind că de 
aici va veni şansa mea. Îmi doream să-mi cumpăr un teren micuţ, să-mi 
pot construi o căsuță, pentru că n-aveam bani pentru un apartament, 
deşi trebuia să fac un credit la bancă. Problema era că nu găseam te- 
renul acela la un preţ convenabil. 

Minunea s-a întâmplat. Când m-am întors acasă, chiar în ziua de 
14 octombrie, am mers iarăși să caut teren (cum făcusem cinci luni 
fără nici un rezultat). După multe căutări, am găsit un anunț, am 
sunat la numărul de telefon indicat, apoi am cumpărat terenul conve- 
nabil și, încet-încet, am avut șansa de a fi deschise toate drumurile, 
de a-mi construi căsuţa. 

Am avut reușite numai în zile de sărbătoare. 

De atunci, vin în fiecare an să-i mulţumesc Sfintei Cuvioase Pa- 
rascheva. 


Claudia D., București 


Perseverenţi 


Sfânta Cuvioasă Parascheva m-a ajutat foarte mult în viață, în 
multe împrejurări: în călătorii, la examene, în probleme de sănătate și 
de familie. 

Recent, am rămas fără loc de muncă, intrând în șomaj. 

Am vrut să fac ceva în timpul acesta, așa că m-am înscris la cursurile 
unui master care mă interesa, dar care nu avea legătură cu facultatea 
pe care am terminat-o. 

Deşi am plătit taxă în primul semestru, în al doilea semestru am 
trecut la buget, am luat și bursă. La fel, și în al doilea an de master 
am beneficiat de bursă. Asta s-a întâmplat la rugăciunile pe care le-am 
adresat Sfintei Cuvioase Parascheva, în momente în care mă gân- 
deam să renunţ la master dacă voi plăti taxă, considerând că nu îmi 
va folosi în viitor. Din fericire, mi-a folosit, pentru că am găsit și de 
lucru, deși pentru o perioadă determinată. 

Îi mulțumesc Sfintei Parascheva pentru toate darurile şi tot aju- 
torul pe care l-am simțit în viaţa mea! 


Luminiţa, lași 


Mare a fost minunea 


Mă numesc Loredana și vreau să vă povestesc măcar două din 
nenumăratele minuni ale Sfintei Parascheva care s-a milostivit de 
mine păcătoasa şi nevrednica. 

Într-un an, nu aveam serviciu. Banii puţini pe care îi mai avusesem 
erau pe terminate. 

Îmi căutam de lucru, dar încă nu îmi găsisem. Mă simțeam foarte 
rău. Nu știam ce am. Când mergeam pe stradă sau când eram acasă 
simţeam că îmi iese pur şi simplu sufletul din mine. Nici un ajutor de 
nicăieri din cauza lipsei banilor, nici măcar o vorbă bună de undeva. 

M-am rugat la Sfântă și m-a întărit. Încet, încet, m-am făcut 
sănătoasă, mi-am găsit de serviciu şi, nici până în ziua de azi, nu știu 
ce am avut. 

La serviciul pe care îl am și în ziua de azi, la stat, multă, multă 
muncă și bani puțini care de abia îmi permiteau strictul necesar: chirie, 
cheltuieli, mâncare şi haine puţine și proaste, într-un mediu care impunea, 
totuși, niște cerințe. 

Îmi doream mult să trec pe un post cu studii superioare şi pe durată 
nedeterminată, pentru că nu aveam nici o siguranţă a zilei de mâine. 

La un moment dat s-au scos la concurs câteva posturi „cu 
dedicație”. Deși munceam greu și îmi făceam treaba așa cum trebuie, 
și datorită intrigilor unor colege, șefa mea a plecat în concediu și, 
când a plecat, mi-a spus ca de la sine înțeles că postul pentru care 
mi-am pus dosarul este al colegei pentru care s-a scos de fapt la concurs 
(colegă care avea susținerea conducerii). 

Nu aveam nici o nădejde de nicăieri decât de la Bunul Dumnezeu. 
M-am dus la Mitropolie și m-am rugat Sfintei. l-am spus așa: „Sfântă 

Parascheva, pun în mâinile tale sfinte problema asta pe care o am 
pentru că nu pot să o rezolv”. Și mi-am luat concediu patru săptămâni, 
timp în care am învăţat opt ore pe zi. 

Mi-aș fi dorit să am mai multă credinţă, pentru că în perioada 
asta am slăbit de zbucium și îngrijorare. Dar Dumnezeu S-a milostivit 
și de puțina mea credință și spre uimirea mea și a colegilor (uimire 
sinceră și atât de mare încât nu au mai reușit să o mascheze) eveni- 
mentele au decurs în așa fel încât am luat examenul! 

Este greu de explicat în cuvinte cât de mare a fost minunea pen- 
tru că „s-au abătut de la normal” mai multe. 

A fost o înșiruire de modificări care au dus la reușita mea. 

În tot acest timp m-am rugat să ajute Dumnezeu pe toată lumea, 
inclusiv pe colega mea pentru care era postul respectiv. 

Am aflat ulterior cu mare bucurie că și-a găsit un post mai bun, 
pe specialitatea ei. Dumnezeu Bunuţul a avut grijă de toată lumea 
pentru rugăciunile dragei Sfinte Parascheva. 


Anonimă 


VII 


Sprijin în încercări 


Icoana Sfintei Cuvioase Parascheva, 
sec. XVIII, Parohia Poienile Oancei, 
judetul Neamt 


La picioarele Cuvioasei 


Cuvioasa Parascheva este, pentru mine, cea mai scumpă „prietenă”. 
Am convingerea că inima ei mare nu poate suferi să vadă durerea în 
oameni și să nu o aline, imediat, cu balsamul milostivirii ei. Astfel, 
mânuțele ei moi se transformă într-un izvor ce picură tuturor binecu- 
vântare și ajutor neîntârziat, însufleţire celor întristați, tărie și nădejde 
celor slabi, vindecare celor bolnavi și zâmbet senin de cuvioşie celor 
ce plâng nemângâiați. 

Într-o perioadă grea a vieții mele, când am avut de suferit multe 
dezamăgiri din partea celor apropiați, fiind istovită de încercări, cu 

(e) 

ultimele forțe, strigam cu disperare: „Cuvioasa mea, nu mă lăsa să 
pier!”. Nu știam ce să cer, dar știam că ea cunoaște totul, mai bine 
decât eu însămi. 

Întristările s-au ţinut lanţ și durerea sufletească mi s-a făcut ca o 
rană tot mai adâncă și, adesea, leşinam din cauza consumului interior. 

Cuvioasa mi-a arătat că e cu mine, în mai multe rânduri: o femeie 
a avut un imbold lăuntric de a-mi oferi o carte. Mare mi-a fost 
uimirea să constat că era vorba de cartea cu viaţa și minunile Cuvio- 
asei. Mai târziu, am primit o icoană cu Sfânta și am fost invitată, 
apoi, să mă închin sfintelor moaște. Din toate acestea, am avut, desigur, 
încredințarea ocrotirii Sfintei, dar sufletul meu era atât de flămând... 

Am ajuns la Catedrala din Iași, am stat la Sfânta Liturghie și m-am 
așezat, apoi, în rând cu ceilalți închinători. Nu am reușit să îmi mai 
rețin hohotele de plâns; eram învolburată într-o mare de reproșuri și 
indignări. Arătam ca o ieșită din minți și lumea mă privea compătimitor, 
dar mie nu îmi mai păsa de nimic. Nimic nu îmi putea opri glasul 
inimii care, acum, striga la Cuvioasa atât de aproape... „Cuvioasa 
mea, nu mai înțeleg nimic și nimeni nu se mai înțelege cu mine; nu 
pot să mă ridic... nu mai am tăria de a continua în acest mod! Dacă 
socotești că nu se mai poate face nimic cu mine, ia-mi sufletul, să 
rămân aici, lângă tine!” Mi-am lipit capul de sfânta raclă și părintele 
slujitor mi-a cerut să mă așez „la picioarele Cuvioasei”, dacă vreau 
să mă rog mai mult, pentru a nu perturba rândul închinătorilor. M-am 
așezat la picioarele Cuvioasei și, ca o fulgerare de gând, mi-a trecut 
prin minte că aceste binecuvântate picioare au străbătut Sfintele 
Locuri. Îmi dorisem şi eu foarte mult să ajung acolo, dar am eșuat de 
patru ori, deși mi se ivise ocazia, mereu întâmplându-se câte ceva, 
așa că mă resemnasem. Plecând, iarăși, capul pe sfânta raclă și tot 
plângând, am simţit, dintr-odată, ca o mână mângâietoare pe cap și, 
în acea clipă, toată durerea și frământarea s-au năruit. Totul s-a înse- 
ninat în mine. Era momentul când părintele slujitor, citind Evanghelia, 
a rostit cuvintele: „Toate câte le veţi cere, rugându-vă cu credință, le 
veți primi”. Slăvită fii, Cuvioasă, cu adevărat, mult folositoare! 

Au trecut doar câteva săptămâni și iată-mă, nici eu nu știu cum, 
la Sfintele Locuri. Toate mi s-au înlesnit: biletele le-am procurat 
personal cu două zile înainte, iar pașaportul cu o săptămână. Am înțeles 
cine m-a adus aici abia când am fost cazată în cameră şi am observat 
deasupra patului meu icoana Sfintei Parascheva. Am înțeles că era 
vorba de aceeași minune petrecută „la picioarele Cuvioasei”. 

Minunate sunt lucrurile Tale, Doamne, Cel preamărit întru sfinții 
Tăi! 


Anonimă 


Nu am pătit nimic 


Vin, cu dragoste și dor, întotdeauna, la Mitropolie. Aici este Cuvioasa, 
slujbele sunt frumoase (în special cele de după-amiază, pentru mine), 
iar Paraclisul de vineri după-amiaza îmi este o adevărată alinare. 

Am simțit ajutor, întotdeauna, vinerea de la Cuvioasa Paras- 
cheva, care este mult milostivă și ne trimite ajutor și mângâiere, însă 
noi, uneori, nu ne dăm seama. 

Lucrez într-o farmacie, iar vinerea, Cuvioasa îmi trimite ajutorul, 
negreșit: m-a scăpat de dat rest greșit, m-a atenţionat la rețete — inițial 
nu eram atentă la parafa medicului, la concentrații — și multe alte 
„nimicuri”. 

Îi mulţumesc Cuvioasei pentru orice și-i zâmbesc, pentru că, astfel, 
îmi întăresc credinţa. Ea este mult mai aproape de noi, mai mult 
decât ne dăm seama! 

Într-o seară de vineri, 30 martie 2012, am fost jefuită în farmacie. 
Un bărbat cu o rangă de fier m-a ameninţat, a venit lângă mine și, în 
momentul acela, m-am văzut moartă, cu tâmplele pline de sânge, zăcând. 
Dar Cuvioasa m-a apărat... Slavă Domnului, nu am pățit nimic. 

Să-l mulțumim lui Dumnezeu în fiecare clipă! Nu plecaţi niciodată 
dimineaţa din casă, fără să vă rugaţi, să spuneți un acatist. Părintele 
meu duhovnic mi-a spus: 

- Iulia, te-ai trezit, faci trei închinăciuni, te așezi la marginea patului 
şi-ţi faci pravila! Apoi vei face şi celelalte! 

N-am făcut tot timpul (să fiu sinceră: dimineața mă trezesc târziu, 
mă îndrept spre cafea, îmi fac o parte din treburi, abia apoi mă rog!) 

Să nu faceți aşa! Nu se știe momentul când Dumnezeu te va chema 
la EI. lar seara să-l mulțumim Domnului și Maicii Sale pentru toate, 
rugându-ne să ne întărească în credinţă, dragoste și răbdare! 


Iulia, 27 de ani 


Acatist evitat 


Aveam obiceiul să citesc, aproape zilnic, câte un acatist și gân- 
dul îmi zicea: 

- Citește pe Sfânta Parascheva! 

Eu, netrebnica, răspundeam: Nu, nu citesc! 

A trecut ceva timp, am uitat ce mi-am zis, dar ne-am trezit cu scabie 
luată de undeva de un copil din cei trei ai mei. 

Timp de șase luni ne-am luptat cu scabia, era pe noi, pe lucruri, 
în toată casa. Foloseam unguente din farmacii, sprayuri, leacuri naturiste. 
După aceste șase luni, nu mai era scabie decât pe mine. Am continuat 
tratamentul, dar dispărea, iar după un timp, reapărea. Deoarece era o 
boală ascunsă (deci nu pe părți vizibile ale corpului meu), mi-am 
făcut îmbrăcăminte adecvată (din moment ce eram educatoare și nu 
doream să știe nimeni, nici să ia scabie de la mine). 

După aproape un an de pătimire, am luat Acatistierul şi, când am 
ajuns la acatistul Sfintei Parascheva, mi-am amintit de gândurile de 
împotrivire. Cu lacrimi amare am rugat-o să mă ierte, am mers și la 
biserica cu hramul Cuvioasei, făgăduindu-i că o voi respecta, citind 
acatistul. 


Maria, Roman 

Prin încercări — cu dârzenia credinței 


Sfânta Parascheva m-a ajutat; i-am simțit puterea în două momente 
cruciale pentru existența mea. 

Primul moment. Am rămas însărcinată în ultimul an de doctorat. 
Menţionez că este vorba de sistemul Bologna — obligatoriu trei ani, 
în cazul contractului meu, fără posibilitatea de prelungire. Managerul 
proiectului mi-a transmis o notă prin care sublinia finalizarea în sep- 
tembrie, fără să țină cont de situaţiile excepționale. 

Aflându-mă într-un asemenea moment, am intrat în panică, am 
avut niște gânduri necreștinești, am făcut și depresie la ideea că acest 
copil vine într-un moment nepotrivit. Cuvintele sunt insuficiente pentru 
a descrie toată gama de sentimente: furie, revoltă, frustrare, teamă, 
neputinţă. La acestea se adăugau și piedicile administrative — aflându-mă 
în concediu de studii fără plată. 

Considerând că nimeni nu mă putea ajuta, am ajuns într-o zi la 
Mitropolie să-mi găsesc liniștea și să pot lucra în continuare. Pe moment, 
n-am simțit mare lucru, dar, încet, am făcut pace cu mine și cu micuța 
din interiorul meu. Cu ajutorul lui Dumnezeu și al Sfintei Paras- 
cheva, am început să percep totul altfel, ca o binecuvântare. 

Am născut-o pe Mălina-Maria aproape de ziua Sfintei Fecioare 
Maria, tot în septembrie am susținut lucrarea în ședința publică. Totul, 
numai cu ajutorul Sfintei Parascheva căreia m-am rugat fierbinte. 

Al doilea moment a fost lupta pentru indemnizaţia copilului, cu 
autoritățile, pentru că m-am izbit de tot felul de contraindicații legislative. 

În ambele momente mi-a fost nespus de greu și cred că n-aş fi 
reuşit dacă n-aș fi fost încurajată de familie, de propria-mi conștiință 
și, mai ales, de Cel de Sus. 

Pentru mine, confesiunea aceasta a fost ca o scrisoare de peni- 
tență, de iertare, pentru ceea ce am gândit în acele clipe grele. 


Irina 

Rugă pe furiş 


Am venit la Sfânta Parascheva să-i mulțumesc pentru tot ajutorul 
pe care mi l-a dat pe parcursul vieții. Am „întâlnit-o” în urmă cu 40 
de ani, pe vremea când ne rugam pe furiș; nu aveam voie, în vremea 
ateiștilor, să spunem ceva din vieţile sfinților. 

Când eram copil, am citit prima oară viața Sfintei și, de-atunci, 
m-am rugat necontenit, așa cum s-a putut, dar, mai ales, așa cum simţeam. 
Am luat-o mereu chezaș în tot ce am făcut. l-am mulțumit adesea. Și 
cum să nu-i mulțumesc că m-a ajutat să aduc pe lume un copil, după 
ani lungi de așteptare și tratamente! 

Apoi, tot la ea m-am rugat să mă întărească de câte ori viața mi-a 
dat câte o grea încercare. 

Mă rog Bunului Dumnezeu să mă ţină sănătoasă, ca să-i pot mulțumi 
îndeajuns. 


Veronica 


Din nou la rugăciune 


Am făcut „Liceul Industrial de Construcţii” în Iași, unde am stat 
în gazdă și la o măicuţă (care fusese dată afară din mănăstire în timpul 
prigoanei comuniste). Deoarece în liceu era mare severitate şi difi- 
cultate în asimilarea cunoștințelor la științele exacte, slabă promo- 
vabilitate, am început să merg zilnic la Sfânta Parascheva (înainte de 
a pleca la şcoală). 

După puțin timp, am observat că Sfânta mă scotea din cele mai dife- 
rite situaţii. Aveam senzaţia că este în preajmă: am absolvit fără difi- 
cultăţi cei cinci ani de liceu; m-a salvat de la accidente de tramvai ș.a. 

M-am angajat ca proiectant la „Institutul de Proiectare și Cerce- 
tare”, m-am căsătorit, dar eu am uitat de sfânta biserică, am căzut în 
patimi diverse, ca urmare, Sfânta m-a lăsat de izbeliște, parcă s-a 
lepădat de mine. 

Am născut un băiat bolnăvicios care s-a dovedit leneş la carte. 
Văzând asta am început împreună să ne rugăm la Sfânta Parascheva 

9 


152 


Binefăcerile Sfintei Cuvioase Parascheva 


și la alte Puteri Cerești, care m-au ajutat: băiatul a terminat liceul, 
facultatea, are serviciu, iar pe mine m-au scos din multe necazuri și 
patimi care păreau de nerezolvat. 

În familie s-a schimbat totul în bine: avem înțelegere, sănătate, 
prosperitate. Toate se datorează Puterilor Cerești cărora nu încetăm 
să le mulțumim. 


Valentina A., Neamţ 


Cinstirea Zilei de vineri 


În urmă cu aproape 20 de ani, eram la mare cu fiica și fiul. Într-o 
clipă de neatenţie l-am pierdut din ochi pe fiul meu, care se juca la 
malul mării. L-am căutat disperată, rugându-mă cu fața înlăcrimată 
Sfintei Parascheva să-l găsesc bine. 

I-am promis Sfintei că toată viața mea voi posti cât voi putea 
vinerea şi voi cinsti această zi. Cu ajutorul Bunului Dumnezeu, al 
Sfintei Parascheva, l-am găsit cu bine pe fiul meu. Așa cum am promis 
am cinstit ziua de vineri cu post, fără a spăla rufe sau a face cusături 
în acea zl. 

Încă n-am reușit să ajung la moaştele cuvioasei pentru a-i aduce 
rugăciuni de mulțumire, dar spre bucuria mea, la biserica unde merg 
duminica, sunt aduse veșmintele Sfintei. Astfel în fiecare duminică 
îmi plec fruntea mulțumind cu recunoștință Cuvioasei Parascheva 
pentru ajutorul dat atunci și în alte câteva încercări din viaţa mea. 


Viorica Avram, Ploiești 


Pelerini la hramul Sfintei Cuvioase Parascheva 


VIII 


Căsnicie. Copilul — un dar 


Icoana Sfintei Cuvioase Parascheva, 
1999, Ptolemaida, Grecia 


RUgă şi promisiune 


În anul 2008, am fost la Schitul Cornet din Rm. Vâlcea, la icoana 
făcătoare de minuni a Cuvioasei Parascheva. M-am rugat să-mi găsesc 
o soţie pe placul lui Dumnezeu. La o săptămână, am întâlnit-o pe Ileana, 
cu care am stat de vorbă doar două-trei zile, apoi am decis să ne 
căsătorim. Mi-a plăcut că mergea la biserică de ani de zile. 

Ne doream copii; de aceea, am mers, împreună, la icoana făcătoare 
de minuni a Sfintei Parascheva care ne-a ajutat. 

În 2011, căutam, de cinci luni, să-mi cumpăr o maşină. După ru- 
găciuni la icoana Cuvioasei, mi s-a împlinit dorința. 

De menţionat că, de fiecare dată când m-am rugat, i-am promis 
Sfintei Parascheva câte ceva și m-am ţinut de cuvânt. 


Dumitru Bîrsan, Rm. Vâlcea 


Reuşită de ziua Cuvioasei 


Am umblat trei luni de zile pentru a întocmi dosarul pentru „Prima 
casă”; aveam deja dat un avans. Se apropia termenul la care trebuia 
să virăm banii proprietarului şi noi nu-i aveam. 

Împreună, am venit și ne-am rugat la Cuvioasa Parascheva și, 
într-o săptămână, mai exact pe 14 octombrie, de ziua Cuvioasei, am 
semnat actele pentru casa noastră. În acea zi de mare sărbătoare pentru 
creştini, ne-am dat seama că Sfânta Cuvioasă Parascheva ne-a ascultat 
rugăciunile. 


Constantin şi Diana 
a a se 


Sfânta ne aşteaptă rugăciunea 


Am 59 de ani. La vârsta de 27 de ani mi s-a arătat în vis Sfânta 
Parascheva. Era o fetiță slabă, plăpândă, nu prea înaltă, îmbrăcată în 
negru, cu o smerenie de nedescris, cu capul plecat şi punând mâna 
pe pieptul ei mic. Mi-a spus: La mine de ce nu te rogi, pentru că vreau 
să te ajut, sunt Sfânta Parascheva?! Acest vis m-a uimit, m-a întărit 
mai mult în credinţă. 

La vârsta de 27 de ani aveam trei copii mici, iar soțul lucra în 
poliție și îmi provoca foarte mari neplăceri. Lucram ca vânzătoare, 
iar o clientă în vârstă m-a dus la biserica cu hramul Sfintei Paras- 
cheva, îndemnându-mă să-i citesc acatistul că-i grabnic ajutătoare. 
Trebuia să citesc șase săptămâni acatistul, dar n-am mai ajuns la final, 
pentru că mă grăbeam, n-aveam timp. De aceea mi-a apărut în vis. 

Din acel an am fost ajutată mereu eu și copiii mei, mai ales după 
vârsta de 35 de ani, când mi-a murit soţul. O rog din suflet pe Sfânta 

Parascheva să nu mă uite în rugăciunile ei, nici pe copiii şi nepoții 
mei. S-ajute toată suflarea. 


Rada Turcu 


Ajutor neaşteptat 


În fiecare vară vin la Iași împreună cu băiatul meu pentru a ne 
închina Sfintei Parascheva. 

Citesc de șapte ani, zilnic, acatistul Cuvioasei. 

Când am început să citesc aveam o problemă în familie: nu ne 
puteam vinde apartamentul, iar băiatul începea şcoala departe de 
unde locuiam noi. 

După șase săptămâni de rugăciuni și așteptare, a venit un cumpărător. 
Așa că am reușit să ne mutăm într-un loc mai bun și aproape de școala 
copilului. 

Această reușită m-a determinat să nu renunţ vreodată la a mă ruga 
în fiecare zi Cuvioasei, mai ales că băiatul este născut pe 14 octombrie. 


Liliana, Timişoara 


Sfânta povătuitoare 


Și pe mine Sfânta Cuvioasă m-a ajutat foarte mult. 

Eram de șase ani într-o relaţie. Ne-am certat și nu știam dacă mai 
are rost să continui. Am făcut un pomelnic și am rugat-o pe Cuvioasa 
să mă ajute: dacă este el pentru mine, să ne apropiem, dacă nu, să ne 
depărtăm unul de altul. 

După două săptămâni m-a sunat el și mi-a spus că trebuie să ne 
despărțim. 

Acum două luni am aflat că el se căsătoreşte. Eu mă simt mai 
liniștită, pentru că știu că Sfânta Parascheva o să aibă grijă de mine. 


Anonimă 

Avem mare ajutor 


Am îngenuncheat de multe ori la moaștele Cuvioasei Parascheva 
și am avut mare ajutor. 

Am născut în ziua de 14 octombrie, al treilea copil, o fetiță care 
mi-a fost salvată prin reanimare pentru că eu intrasem în comă. Acum 
trăiește, este sănătoasă, cuminte și îi place să meargă la biserică. 

Anul trecut am fost și m-am rugat pentru soțul meu, pentru că 
era tare bolnav. Atât de tare am plâns la racla sfântă de nu mă puteam 
controla. Îmi doresc să fim sănătoși, să ne creștem cei patru copii, deși 
ne este foarte greu, dar sper să avem ajutor și milă de la Bunul Dum- 
nezeu și prin rugăciunile Cuvioasei Parascheva. 


Fam. Dranca, Suceava 


Copilul — un dar 


Sunt o mămică din Bârlad. Acum Il ani am stat foarte mult în 
spital la Iași și nu am născut până nu am mers la racla cu sfintele 
moaște ale Cuvioasei. 

De câte ori vin în lași (și nu numai), îi mulțumesc foarte mult, așa 
cum știu cu... 

Să vă ajute Bunul Dumnezeu pe toți! 


Anonimă 


Iconita Cuvioasei 


Nu poate fi ţinută secret o minune care te-a bucurat și te-a salvat. 

Sunt mama a patru copii, daruri prețioase de la Dumnezeu. Încă 
din primele luni de viață, cea mai mică fetiţă, Maria, se îmbolnăvea 
mereu, făcea febră mare, încât aproape în fiecare lună îi dădeam 
antibiotice. 

Într-o zi din mai 2012, Maria plângea foarte mult; făcuse febră 
din nou. În casă aveam o iconită mai mică cu Sfânta Cuvioasă Parascheva 

pe care o primisem de la un preot. Am luat iconița și i-am dat-o Mariei. 
După ce s-a atins de icoană, Maria s-a liniștit și din ziua aceea a început 
să-i scadă febra. 

Am rugat-o pe Sfânta să o vindece promițând că voi veni personal 
să-i mulțumesc pentru tot binele pe care-l primisem. Acum Maria este 
sănătoasă și veselă. 


Elena, Braşov 
XX 


La sfânta raclă a primit întărire 


Sfânta Parascheva mi-a ajutat de multe ori în viață. Cel mai mult 
am simțit ajutorul când eram însărcinată cu primul copil. Mă simțeam 
foarte slăbită, duceam foarte greu sarcina din cauza anemiei mari 
existând iminenţa pierderii copilului. 

Deodată s-a ivit o situaţie: am greșit autobuzul de mers la gară 
spre a merge acasă, la Roman. Am luat alt autobuz și am ajuns în 
zona Mitropoliei. Cunoșteam bine Iașul, iar faptul că am greșit auto- 
buzul n-a fost o întâmplare. Iniţial n-aveam intenția de a merge la 
Mitropolie, pentru că mă simţeam rău. 

În momentul când am atins sfânta raclă, am simţit ca un curent 
care mi-a străbătut tot trupul simțindu-mă deodată întărită și dându-mi 
seama că nu voi mai avea nevoie de doctori, de pastile pentru a duce 
sarcina. Peste câteva zile, acasă, eram mai bine. În acea perioadă 
eram în anul III la 1.S.E. Am născut un băiețel prematur, cu insufi- 
ciență respiratorie, însă datorită rugăciunilor familiei, a Tainei Sfântului 
Botez, copilul s-a vindecat foarte repede. Acum Haralambie are 14 ani 
și ne rugăm Sfintei Parascheva să ne ocrotească. 


Anonimă 


Inocența se roagă 


În martie 2010, soția mea, Mihaela H., a născut prin cezariană, 
înainte de termen, pe fetiţa noastră, Daria. După naștere, fetiţa nu putea 

respira, i s-au pus perfuzii, mască nazală... Timp de câteva zile, medicii 
de la maternitate refuzau să spună dacă fetiţa noastră va fi bine. 

M-am dus la Sfânta Parascheva, m-am rugat pentru salvarea 
vieţii fragede, iar părintele de la sfânta raclă m-a îndemnat la ascul- 
tare faţă de preotul de caritate din maternitate. Preotul m-a sfătuit să 
cer permisiunea doctorilor de a boteza fetița, însă aceștia au refuzat. 

M-am îndreptat spre rugăciune citind acatistul Sfintei Parascheva 
și, a treia zi, fetița noastră a respirat sigură. Acum, are un an și opt 
luni, este sănătoasă și, împreună, ne rugăm seara. Daria rostește frumos 
rugăciunea către sfântul înger păzitor. 


Dorinel Dumitru, laşi 


Mami, unde eşti? 


În anul 2003, de Sfintele Paști, cumnatul meu a anunţat-o pe soție 
că el divorțează pentru că trăieşte cu altă femeie. Divorțul a durat 
două-trei luni, după care fiul lor de 14 ani a fost luat de tată. Anii au 
trecut, iar băiatul evita întâlnirea cu mama. Au fost rare întâlnirile 
lor timp de șapte ani. Eu am dus-o pe sora mea la multe mănăstiri din 
țară şi nici o schimbare. 

În 12 octombrie 2009, ajungem la Iaşi, unde sora mea se roagă 
puternic, în genunchi. Am venit timp de trei zile la Sfânta Parascheva, 
apoi am mers și la Bârnova, cu același sfânt ritual: rugăciune, slujbe. 

În cea de-a treia zi, când eram în drum spre gazda din Iași, surpriză: 
sună telefonul celular al surorii mele şi fiul ei, care nu schimbase 
nici o vorbă timp de şapte ani, o întreabă: 

- Mami, unde ești?... Când vii acasă? 

În cealaltă zi, am mers să-l mulțumim Tatălui Ceresc, Sfintei 
Treimi, Sfintei Fecioare Maria și Sfintei Parascheva pentru această 
sfântă minune! De atunci, fiul ei i-a redat surorii mele rolul de mamă. 


Anonimă, Caraș-Severin 

Sub ocrotirea Sfintei 


Fiica mea nu putea face copii. În urma rugăciunilor la Sfânta 
Parascheva, chiar înainte de ziua Cuvioasei, pe 12 octombrie, fiica mea 
a născut, prin cezariană, un băiețel sănătos şi frumos. A fost o naștere 
cu probleme, însă medicul a intervenit la timp, a ajutat-o, a ocrotit-o. 

Din sufletul meu de mamă mulțumesc lui Dumnezeu pentru aju- 
torul dat! 


Anonimă 


Multumire 


Îi multumesc Cuvioasei că fiind diagnosticată cu mai multe boli 
(rinichi, cardiopatie, colon iritabil, glandă tiroidă, displazie mamară...) 
doctorii mi-au zis să nu dau naștere la copii că voi muri; iar eu am 
rămas însărcinată, m-am rugat și am acum doi băieți. 

N-am murit, pentru că Sfânta Parascheva m-a ajutat. 


Georgeta, Buzău 


Darul Sfintei Parascheva 


Unchiul meu, A. Ene, din București, se bucura de 20 de ani de 
căsnicie, dar se întrista de lipsa unui copil, deși au urmat toate trata- 
mentele vremii. 

Necredincios fiind, a auzit de minunile pe care le face Sfânta 
Parascheva și a plecat la Iași singur, s-a închinat la sfintele moaște 
rugând-o să le dea și lor un copilaș. În următoarea lună, soția sa, 
Zoia, a rămas însărcinată. Acum fiica lor, Cristina are 23 de ani și 
este darul Sfintei Parascheva. 


Georgeta, Buzău 

Copilul — un dar 


La hramul din octombrie 2001 am stat 12 ore la rând pentru a mă 
închina Cuvioasei Parascheva. Trebuia să stau multe ore, dar n-am 
mai avut putere de a ajunge la racla Sfintei, am dat la biserică acatistele 
unui preot şi am plecat. Încărcată de regret la întoarcere, în tren m-am 
rugat Sfintei să mă ajute să mi se-mplinească dorinţa de a rămâne 
însărcinată, promițând că anul viitor, chiar și însărcinată fiind, mă 
voi duce să-i mulțumesc. 

În octombrie 2002 eram însărcinată în două luni şi Jumătate, era 
o sarcină bună, fără probleme, totuși nu m-am dus să-i mulțumesc 
Sfintei chiar dacă-i făgăduisem. Sfânta Cuvioasă m-a așteptat până la 
data de 17 octombrie, dar văzând că n-am ajuns a încercat să-mi spună 
că nu am procedat corect, deoarece în acea zi era să pierd sarcina. 

Mi-am adus aminte de faptul că nu mă ținusem de cuvânt, m-am 
rugat Bunului Dumnezeu, am alergat la medic și am reușit să țin acea 
sarcină. Astăzi am un băiat de 8 ani și-l mulţumesc lui Dumnezeu, 
mulțumesc Cuvioasei Parascheva pentru această minune de copil. 

Dumnezeu să ne ajute tuturor! 


Lenuta Postelnicu, Târgovişte 


O mare binecuvântare 


Sunt profesoară de vioară, nu am fost niciodată căsătorită. Mi-am 
dorit foarte mult să am un copil. Am luat o fetiță de la orfelinat, după 
ce am cerut sfatul duhovnicului meu. Prin haina Sfântului Botez i-am 
devenit mamă duhovnicească. 

Am venit la Sfânta Parascheva și m-am rugat să pot adopta copilul. 
Procedura legală este foarte grea, anevoioasă, fiindcă legea actuală 
nu permite dezlegarea copiilor de vechea familie, deși aceasta nu se 
implică în creşterea lor. 

Însă, minunea s-a întâmplat: rugăciunea mi-a împlinit-o Sfânta 
chiar de ziua ei, 14 octombrie 2010, când am obținut hotărârea legală 

de adoptare a fetiţei. I-am dat numele Sedonia-Maria, spre bucuria 
mea și a ei. E o mare binecuvântare de la Dumnezeu, prin sfinții care 
mijlocesc pentru dezlegarea minunată a problemelor lumești, tocmai 
pentru a ne întări credința în lumea veșniciei. 


Georgia, 36 de ani, București 


Dumnezeu lucrează prin oameni 


Știu că Sfânta e printre noi; ne gândim la ea ca la un sprijin, ca la 
o speranță. La racla ei, ne încărcăm cu energie pozitivă, ieşim din 
dileme, ni se luminează mintea. 

Am avut o copilărie presărată cu lipsuri, neînţelegeri ale părinților, 
dar cele mai mari aveau loc de Paște, de Crăciun, tocmai când trebuia 
să domnească liniştea, bunăvoința, ceea ce m-a determinat să-mi caut 
pacea interioară departe de zbuciumul din familie. 

Părinţii mei sunt de condiţie modestă, ne-au susținut la facultate, 
sunt mândri de reușita copiilor, însă noi am suportat greu nepotrivirea 
lor de caracter. Astfel, sătulă de certuri, am plecat departe de locul 
natal, mi-am găsit liniștea în lași alături de un soţ care mă iubește, 
dar mai ales lângă Sfânta mea care mă ajută în tot ceea ce fac. Am 
ajuns într-o familie cu frică de Dumnezeu, m-au tratat ca pe fiica lor. 
Mă întreb dacă au murit. Cert este că m-am rugat, deseori, să-mi 
găsesc bărbatul potrivit şi să nu-mi pierd timpul cu indivizi neserioși. 

Ne-am căsătorit după ce am rămas însărcinată. Am născut la Tg. 
Mureş un băiețel cu care am întâmpinat dificultăți de sănătate în 
primele luni de viață: pneumonie, operaţie pe cord, dar acum este 
bine, crește și este frumos. 

Cu voia lui Dumnezeu, cu rugăciuni, agheasmă, ulei sfințit de la 
Sfântul Nectarie, de la Sfânta Parascheva, am trecut peste grelele 
momente ale operației (care a fost transmisă și la televizor). Am înțeles 
că totul e rânduit de la Dumnezeu, şi încercările grele și bucuriile, că 
nici un doctor nu e mai presus de EI, nici o tehnologie, că EI este singura 
speranță în mântuire, în lumina veşnică. 

Cred cu tărie că Dumnezeu lucrează prin oameni. li mulțumesc 
că am întâlnit în viață doar oameni buni: părinţi, frați, colegi de fa- 
cultate, de serviciu şi prieteni. 


Anca T., 27 de ani, laşi 


Cer senin în familie 


Avem trei fete şi încercăm, modest, să le oferim o educaţie bună 
în această societate plină de tot felul de probleme. 

De câţiva ani ne străduim să venim în fiecare lună octombrie la 
Sfânta Parascheva, pentru că numai așa mai domolim dificultățile şi 
trecem mai ușor peste ele. Citim, adesea, în familie, cărți de folos pentru 
suflet, așa cum este cartea pr. N. Tănase referitoare la prietenie, iubire, 
căsătorie, apoi „Filocalia” din care noi reținem expresii ce ne alină 
sufletul. 

Ne rugăm mereu să avem cer senin în familie, la serviciu, în 
călătorie, ori când lucrăm în străinătate, peste tot. 

Fiica noastră, Paula, a venit să se roage Sfintei Cuvioase Paras- 
cheva pentru ajutor la școală, acasă și să nu facă nimic fără voia 
părinților. 


Gheorghe şi Maria, Roman 


Nu L-am trădat pe Hristos 


În octombrie 2009, o creştină milostivă m-a adus la Iaşi fără a-mi 
cere vreun ban. M-a călăuzit Dumnezeu, în chip minunat, către Prea- 
cuvioasa Maică Parascheva. Eram bolnavă: de greșeli, mari păcate și 
de argint viu. La fel, şi fiul meu, Alexandru. Cu greu puteam merge, 
căci mă dureau îngrozitor picioarele. Viaţa îmi era un mare chin. Nu 
am cârtit, ci m-am rugat cu umilință și speranță, mulțumind pentru 
chinuri și mari încercări. 

La sfintele moaște m-am rugat cu lacrimi. O frică mare, ca un 
cutremur, mi-a străbătut trupul. Eram derutată, dar cred că duhurile 
rele din interiorul meu s-au înspăimântat. Bunul Dumnezeu și Maica 
Parascheva mi-au călăuzit paşii către un preot care mi-a recomandat 
un preparat din plante prin care s-a eliminat tot mercurul. Nădejdea 
a fost în rugăciuni, foarte multe liturghii și Sfântul Maslu, căci reve- 
nisem puternic la credință cu mult înainte de îmbolnăvire. Toţi îmi 
recomandau să merg la vrăjitoare, apoi mă acuzau că-l las pe băiatul 
de 18 ani să moară. Oricum, noi eram pregătiți de moarte: spovediți 
și împărtășiți. Și nu L-am trădat pe Hristos, având sprijin în toate Puterile 
Cerești. 

Eu am suferit doi ani, iar fiul meu vreo șase ani. Ne-am chinuit 
groaznic, dar, într-o lună, am fost vindecați. 

Astăzi, 31| decembrie 2012, am venit, cu primul tren, de la Ploiești 
la Cuvioasa Parascheva, în timp ce lumea se pregătește de Revelion 
— o deşertăciune... 

Sunt un pic derutată: am venit din dor de Sfânta? Din mare iubire? 
M-a invitat să ne-ntâlnim? 

În noaptea asta mă voi odihni pentru Sfânta Liturghie a Sfântului 
Vasile de mâine, am grâu fiert, deja, pentru coliva răposatului meu 
socru. Soțul lucrează în noaptea de Revelion și-l ştiu cu gândul la 
rugăciunile de aici. 

Sfânta Parascheva m-a ajutat și la nunta fiicei. Din cauza vrăjilor, 
nu puteam finisa curăţenia din apartament. Ce zugrăveam ziua, noaptea 
se strica. În acea dezordine, am chemat preotul, ne-am rugat Cuvioasei, 
iar la nuntă mirii au primit tocmai icoana Sfintei Parascheva care este 
cinstită, mereu, în casă, prin candela aprinsă. 


Beatrice, Ploieşti 


Rdăbdare în încercări 


In mai 2011, am venit la Cuvioasa, cerându-i grabnic ajutor, 
deoarece, de aproape doi ani, ne descurcam foarte greu cu traiul 

zilnic. Doream să vând apartamentul şi să construiesc o casă. M-a 
ajutat Sfânta ca, în scurt timp, să-mi îndeplinesc dorinţa. De atunci, 
cu cu soția și cei trei copii ne descurcăm mult mai bine și dăm slavă 
lui Dumnezeu, în fiecare zi. De asemenea, toată familia se roagă 
Sfintei Cuvioase Parascheva, pentru mântuirea sufletelor. Am simțit 
că suntem călăuziți pe calea mântuirii, chiar dacă mai vin ispite și 
necazuri pe care le primim cu răbdare și mulțumire. 


Florentin, Bacău 


Nu mi-am învățat lecţia 


Am 27 de ani și sunt medic rezident pediatru. În aprilie 2011, 
prietenul meu a vrut să ia o pauză și a plecat de acasă câteva zile. Am 
fost furioasă şi am crezut că pot rezolva totul cu reproșuri și cu 
șantaje. La o lună, după aceea, a vrut să ne despărțim. A stat la o 
colegă (despre care ştiam că e doar colegă). 

În această situaţie am început să îmi pun problema altfel. Am 
fost la biserică, vrând să mă spovedesc, ceea ce nu mai făcusem de 
șapte ani. Era un moment nepotrivit și n-am mai găsit pe nimeni, aşa 
că am tot amânat până când el a venit acasă. 

Pentru că nu mi-am învăţat lecţia, Dumnezeu a vrut să mă aducă 
pe calea cea bună. În august, ne-am despărțit. 

A doua zi, am fost la spovedit, am început să țin post și să merg 
la biserică. În octombrie, am venit la Iași, rugându-mă să se clarifice 
această situaţie. Îmi doream să se întoarcă, pentru că nu mai suportam 
despărțirea. Duminică, eu am ajuns acasă, iar luni el a venit la mine. 

Acum, am venit la Sfânta Parascheva să mă ajute să ne cununăm. 


Ana-Maria, Bucureşti 


Un dar nepretuit 


Sfânta Parascheva m-a miluit de nenumărate ori, m-a scos din ispite 
ȘI din păcate, și învățătura dreaptă a lui Hristos s-a zidit în toată fiinţa mea. 

Îi sunt recunoscător că m-a izbăvit de vrăjmași și de moarte; prin 
ajutorul ei, am deschis ochii sufleteşti ca să primesc ceva după care 
am tânjit toată viaţa: un dar neprețuit, cel al dragostei adevărate. Am 
o soție, așa cum mi-am dorit. Ne iubim cu adevărat și prețuim viața 
pe care o ducem în ocrotirea Bunului Dumnezeu. 


Anonim 


Cununie religioasă 


Mi-am cunoscut soţia în 2006. Peste un an, a plecat, în Italia, să 
muncească. După o lună, am mers și eu acolo. Ne doream să facem 
bani pentru a ne căsători. În mai 2008, l-a născut, acasă, pe băiatul 
nostru, dar n-am făcut decât cununia civilă. Amândoi am mai fost 
plecaţi în străinătate, reușind, doar, să plătim niște datorii și tot n-am 
făcut cununia religioasă. 

În februarie 2011, m-a sunat un verișor din Londra (care ulterior 
mi-a devenit naș) și m-a sfătuit să mă rog la Sfânta Cuvioasă Paras- 
cheva ca să reușesc să ajung la el, pentru că, de fiecare dată când mă 
chema, intervenea câte ceva. 

A doua zi dimineața, parcă m-a trezit cineva din somn și m-am 
îndreptat spre Mitropolie. M-am închinat la sfintele moaște, apoi m-am 
retras să citesc acatistul Cuvioasei. După ce am citit două-trei foi, am 
văzut în fața mea un călugăr care m-a îndemnat să ascult Sfânta 
Liturghie, iar la sfârşitul slujbei i-am dezvăluit dorința mea de a munci 
să-mi fac bani pentru cununia religioasă. M-a chemat și a doua zi la 
Sfânta Liturghie. Seara am plecat cu el la Constanţa unde avea un 
centru pentru îngrijirea bătrânilor. Acolo, după ce am stat la masă, am 
avut bucuria de a discuta multe probleme din viața mea. După ce mi-a 
dat binecuvântarea de a pleca spre Iași, părintele mi-a dăruit un plic. 
Acasă, împreună cu soția mea, am fost uluiți de minunea făcută de 
Cuvioasa Parascheva unor păcătoși care trăiau în desfrânare având și 
un copil: ne-a dat, prin părintele, bani pentru cununia religioasă. 

A doua zi ne-am luat verighetele, apoi ne-a ajutat Dumnezeu să 
ne cununăm religios. 
Slavă Ţie, Doamne! 


A.C., laşi 


Divort 


Sunt recăsătorită de 20 de ani, atunci aveam o fetiță, Teodora, soţul 
meu n-a mai fost căsătorit, dar suferea de mai multe boli ascunse. Am 
trăit frumos din 1991 până în 2005, când din cauza băuturii și a in- 
fluenței mamei lui şi a rudelor, familia s-a destrămat. A plecat la mama 
lui care nu l-a lăsat să participe la căsătoria fetei. Ai lui au rămas datori 
la impozite, asociaţie, curent electric etc. care au fost plătite de mine, 
deşi aveam altă locuinţă. El n-a mai lucrat, s-a îmbolnăvit, iar eu, de 
bună credinţă, l-am dus la doctori, l-am internat, vizitându-l ca pe un 
prieten. 

În martie 2010 m-am trezit cu citaţie de divort. Am fost la mor- 
mântul părintelui Arsenie Boca rugându-l să mă ajute să nu divorțez. 
Soţul a venit acasă, dar din nou a plecat. 

Am venit în 2011 la Cuvioasa Parascheva să-mi ajute în rezolvarea 
situației familiale. Nu peste mult timp, soțul a murit într-un tragic accident, 
acasă, unde a luat foc încăperea. N-am fost primită la înmormântare 
din cauză că am primit amenințări. 

Eu îi fac parastasele şi mă rog Bunului Dumnezeu pentru sufletul 
lui și pentru evoluția mea spirituală. Cred că rugăciunea și credința 
ne îndreaptă spre mântuire. 


Viorica, Oradea 


Relaţie nepotrivită 
Fiul meu avea o relaţie nefericită cu o tânără care îl manipula, în 
sensul că ajunsese să ne urască; ne cerea mereu să-i facem casă spre 

a se putea căsători cu ea. Într-o zi, şi-a luat lucrurile și s-a mutat la 
ca. 

Am venit şi m-am rugat la Sfânta Cuvioasă Parascheva să ne ajute 
să se limpezească situația: dacă este dorinţa Bunului Dumnezeu, să 
rămână cei doi împreună, iar dacă nu este, să se clarifice totul. După 
câteva zile, fiul meu m-a sunat și mi-a spus că se întoarce acasă, 
fiindcă simte că nu poate să mai stea cu acea fată. 


G.S. 


Întoarcere acasă 


Am 37 de ani, sunt căsătorit și avem doi copii. 

Lucrez în Italia și, de câte ori vin în țară, trec prin Iașul copilăriei 
mele, ca să mă închin la Sfânta Parascheva. Ori de câte ori i-am 
cerut câte ceva, Sfânta m-a ajutat. În anul 2000, am luat examenul la 
școala de șoferi, fără nici o problemă. Mi s-au îndeplinit și alte 
cerințe legate de familia mea. 

Mărturisesc sincer că, de câte ori mă rog la sfânta raclă, simt că 
mi se ușurează sufletul. 

Dumnezeu să vă aibă în pază și să aveți grijă de această mare 
Sfântă dăruită nouă! 


Ion și Mihaela 


Închinători la vacla cu moaştele Sfintei Cuvioase Parascheva 
şi la vacla cu moaştele Sfântului Cuvioas Teofil cel nebun pentru Hristos, 
octombrie 2012 


Icoană pictată ae Marius Ghinescu, 
şi donată de Aurelia Gherghe în 2011, 
la împlinirea a 370 de ani 
de la aducerea moastelor 
Sfintei Cuvioase Parascheva la laşi 


Trebuie să mulțumim după fiecare reuşită 


În 2006 am intrat la Facultatea de Economie şi Administrare a 
Afacerilor, deși în timpul liceului am fost un elev de nivel mediu. La 
facultate am constatat că era destul de greu pentru mine, aveam colegi 
care erau foarte bine pregătiți, unii urmau a doua facultate. Am hotărât 
să muncesc și să cer ajutorul Sfintei Cuvioase Parascheva. Nu puteam 
ajunge înaintea examenelor, dar după fiecare reușită mergeam și-i 
mulțumeam Sfintei pentru ajutorul primit. 

S-a întâmplat ca fratele meu să vină din Spania, nu-l văzusem de 
șase ani și deplasându-ne în altă localitate, la părinți, n-am avut timp 

să merg la Mitropolie pentru a-i mulțumi Cuvioasei, așa că examenul 
următor nu l-am promovat nici a treia oară. Mi-am dat seama, cam 
târziu, de ce mi s-a-ntâmplat asta și am îndreptat greșeala. Cu ajutorul 
Sfintei, am sustinut examenul de licenţă în domeniul economic, spe- 
cializarea finanţe și bănci. Pe timpul facultății am mers şi m-am rugat 
și la multe mănăstiri din țară, am participat la câteva sfințiri şi re- 
sfințiri de biserici din diverse localități. Acum, împreună cu soția, mul- 
țumesc Bunului Dumnezeu și tuturor sfinţilor pentru ajutorul primit. 
Dumnezeu să ne ajute pe toți! 


Ilie C., laşi 
e 


Sfânta îţi împlineşte sufletul 


Ca studentă la Facultatea de Medicină, am întâmpinat dificultăți 
în sustinerea unor examene grele. 

Anul acesta, al III-lea, m-am rugat la Sfânta Parascheva, citindu-i 
acatistul. Am primit ajutorul ei și vreau să spun tuturor elevilor și 
studenţilor să aibă încredere în minunile Sfintei. De acum înainte am 
toată nădejdea atât în privinţa terminării cu bine a studiilor, cât și pentru 
tot cursul vieții. Sfânta îți curmă gândurile rele și îți împlinește sufletul. 

Îi sunt recunoscătoare pentru toată viaţa, întrucât am simţit milos- 
tivirea şi ajutorul ei. 


Alexandra-Delia 


Note maxime 


Rugându-ne la Sfânta Cuvioasă Parascheva, am obţinut nota 10 la 
examene și am reușit să intrăm la buget, acolo unde ne-am dorit: Facultatea 
de Medicină și Farmacie, specializarea balneo-fiziokinetoterapie. 

Mulţumim, Sfântă Cuvioasă Parascheva, că te-ai rugat lui Dumnezeu 
pentru noi și ni s-au împlinit dorinţele! 


Alexandra şi Bogdan, Fălticeni 

Cuvioasa Parascheva este Sfânta care are grijă de noi toţi, cei 
care ne rugăm nu doar când avem o problemă, ci de fiecare dată când 
putem și când avem nevoie de liniște. 

Anul acesta, Sfânta m-a ajutat la proba de limba română de la 
bacalaureat. Nu repetasem poezia lui Eminescu, dar, fiindcă m-am 
rugat mult în ultima perioadă, la examen, ideile îmi veneau, parcă 
erau undeva așezate la rând, una după alta, încât am scris trei pagini 
și jumătate, iar notele de 9 și 10. Acestea pot fi considerate adevărate 
minuni pentru care îi mulțumesc Sfintei. 


Ana-Maria, 19 ani 


Emotie 


Eram studentă în anul al III-lea de facultate. Deşi învăţasem la 
examenul planificat, când am ajuns în faţa foii cu subiectele de tratat, m-a 
cuprins o emoție puternică, nu puteam să mă concentrez și m-am blocat. 

Spre finalul timpului, am reușit, pe scurt, să rezolv subiectele, 
dar nu era suficient pentru a promova. Am predat lucrarea, apoi, fără 
să mă uit în dreapta sau în stânga, am plecat. Unde? La Cuvioasa, pe 
care, așa cum m-am priceput, am rugat-o să mă ajute să trec examenul, 
fiindcă nu sunt o ființă rea. Am simţit în momentul acela o pace, o 
senzaţie plăcută, niciodată trăită astfel. A doua zi, eram promovată. 

De atunci, oricând vin în lași, mă simt datoare să-i mulțumesc 
Sfintei Parascheva. 


Manuela, Tg. Mureș 


S-a luminat mintea 


În 1990, fiica mea s-a înscris la Facultatea de Automatică și Calcu- 
latoare din lași. După ce au început examenele, am însoţit-o și, fiindcă 
nu cunoșteam pe nimeni, am mers la Mitropolie s-o rog pe Sfânta 
Parascheva să-i lumineze mintea la examen. 

M-am așezat în genunchi la capul Sfintei, rugând-o, cu lacrimi, 
timp de patru-cinci ore, după care am plecat la facultate să văd ce a 
făcut fetița mea. Era acolo mare agitație între părinți şi copiii care 
discutau despre subiecte foarte grele la matematici. Într-un târziu, 
apare fiica mea spunându-mi: „- Mamă, au fost foarte grele subiectele, 
dar le-am făcut pe toate; la început mi s-a întunecat mintea, însă, 
după un timp, o Putere și o Lumină de sus mi-au luminat mintea și 
am rezolvat toate problemele cu ușurință!”. 

Acum, fiica mea este director în lași, s-a căsătorit, are un băiețel 
și este foarte milostivă. Eu nu încetez a-l mulțumi lui Dumnezeu şi 
sfinților pentru tot ajutorul primit, rugându-mă să ne ajute la mân- 
tuirea sufletelor. 


Costina, Buzău 


Locul meu nu era acolo... 


După terminarea liceului, m-am rugat Sfintei Parascheva ca, atunci 
când voi da la facultate, să mă ajute să intru acolo unde-mi va fi locul. 

Când a venit vremea, am dat admitere la Medicină, crezând că, 
acolo, voi fi împlinit, ajutându-i pe oameni. Spre marea mea deza- 
măgire, nu am reușit să intru la buget, deși am fost foarte aproape. 

După doi ani, mi-am dat seama că, deși îmi doream foarte mult, 
locul meu nu era acolo. Acum sunt la o facultate în care mă simt cu 
adevărat împlinit, am terminat primii doi ani cu media 10. Reușesc 
să mă descurc doar cu banii din bursă, chiar îi mai ajut și pe părinții mei. 

Acum cred cu adevărat că rugăciunile Sfintei au dat roade, căci 
minunile ei nu sunt doar pentru o clipă, ci durează în timp și nu poți 
să-ți dai seama decât atunci când simţi că ai realizat ceva dorit în 
timpul rugăciunii. 

Slavă Tie, Dumnezeule, și Sfinţilor Tăi! 


Vasile 


Binefăcerile Sfintei Cuvioase Parascheva 
Reuşiid prin muncă şi credință 


În vara anului 2011, Dumnezeu mi-a dat răbdare şi putere de a 
munci mult pentru a reuși intrarea la un liceu bun, dorit. În zilele 
examenelor, stresul devenise starea mea obișnuită, dar am rugat-o pe 
mama să mergem la Mitropolie în dimineţile dinaintea desfășurării 
probelor. 

Ajunsă la racla Sfintei, lacrimile au început să-mi curgă vorbindu-i 
de dorința mea și promiţându-i că, dacă mă va lumina la examene, 
voi crede cu tărie și-i voi sfătui pe toți să fie buni creștini, că nu vor fi 
dezamăgiţi. 

Rezultatul este cel așteptat: am luat 10 la ambele examene, astfel, 
cu muncă și credință, dorința mi s-a împlinit... 


Anonimă 


Sc cerem ajutorul Sfintei 


Mereu m-am rugat la Sfânta Fecioară Maria, la Sfânta Parascheva, 
de aceea am avut parte de foarte multe minuni. 

După ce am picat la prima sesiune de bacalaureat, la matematică, 
m-am rugat la Sfânta Cuvioasă, dar am muncit mult având și speranța 
ascunsă în sufletul meu că Sfânta îmi va fi alături. Am mers foarte 
liniștită, fără emoţii și cu foarte multă încredere. Am obținut o notă 
neașteptat de bună. Îi mulțumesc Sfintei în care am avut deplină 
încredere. Important este să muncim, să-i cerem ajutorul și să credem 
cu adevărat în minunile ei. 


Gina-Elena, laşi 
e 


Mulţumiri Sfintei Parascheva 


In cei patru ani de facultate, Sfânta Cuvioasă Parascheva mi-a 
fost mereu sprijin şi mângâiere. Mi-a ajutat la examene, chiar când 
nu mai aveam nici o nădejde în reușită. 

La un examen dificil (o materie pe care nu reușeam s-o asimilez), 
învățasem bine doar un capitol și tocmai acela mi l-a dat. Am trăit 
emoţii, ştiindu-mă incomplet pregătită și cam nesigură pe cele scrise. 
Abia după vreo trei săptămâni, profesorul ne-a adus lucrările și, consi- 
derând că am copiat, m-a verificat. În mod obișnuit, la emoţiile care 
m-au copleșit atunci, n-aș fi reușit să răspund corect la întrebări, dar 
Sfânta, ocrotitoarea mea, mi-a ajutat și am răspuns peste așteptările 
mele. 

Sfânta Cuvioasă mi-a împlinit nu numai rugăciunile, ci și dorinţele 
încă neexprimate. 

O singură dată nu m-a ascultat Sfânta Parascheva, pentru că nu-mi 
era spre folos ceea ce eu ceream, ci ceea ce a urmat după pronia cea 
iubitoare de oameni a lui Dumnezeu și pentru rugăciunile Sfintei 
Parascheva. 

Slavă lui Dumnezeu pentru toate și mulţumiri Sfintei Parascheva! 


Maria, Roman 


Un 10 neaşteptat 


Din frageda copilărie, am crezut în Dumnezeu, deși familia mea 
nu frecventa biserica. Când eram în clasa a VI-a, m-am mutat cu 
familia, de la Roman (orașul natal de care am fost atașată) la Iași. Cu 
toate că m-a tulburat, oarecum, această mutare, totuşi, a venit bucuria 
de a merge să mă închin, mai des, la Cuvioasa Parascheva. 

În clasa a VIII-a, mă pregăteam, intens, pentru admitere la liceu. 
Întâmpinam dificultăți la matematică, dar mă străduiam să fac faţă, 
rugând-o şi pe Cuvioasa Parascheva să mă ajute. Pentru a ne fami- 
liariza cu atmosfera de examen, profesoara de matematică ne-a dat 
teza pe foi sigilate. După desigilarea lor, profesoara a rămas uimită, 
pentru că singura notă de 10 era a mea. 

Am avut un sentiment deosebit pe care nu l-am uitat nici azi, 
pentru că a fost posibil totul datorită ajutorului de la Cuvioasa, la 
moaștele căreia am îngenuncheat cu dragoste și multă încredere. 

Sfânta ne-a ajutat, apoi, la liceu, la facultate, unde am luat licența 
cu nota 9, pe timpul regimului comunist, când se învăţa cu adevărat. 

De atunci, merg, aproape zilnic, la Cuvioasa, rugându-mă cu copiii 
mei care au rezultate mai bune decât mine la învăţătură. 

În toate problemele de viață, de sănătate, cerem ajutorul Sfintei 
Parascheva. Acum patru ani, aveam niște tulburări care-mi dădeau 
senzaţia că sunt foarte suferindă, dar, cu ajutorul rugăciunilor, am 
scăpat doar cu produse naturiste. 

Deci Cuvioasa Parascheva este grabnic ajutătoare! 


Iulia-Silvia, laşi 
ae e sk 


Sfânta Parascheva — ocrotitoarea elevilor merituoşi 


Depun mărturie la sfintele moaște că Sfânta Parascheva îi ocrotește 
pe elevii şi studenţii merituoși ori nedreptățiți. 

Fiul meu, Mihail-Eugen, s-a calificat în 2006 la Olimpiada de 
Matematică de la Iași, iar rezultatele i-au permis să participe la barajele 
pentru Balcaniada de Matematică. Fiind în concediu, am venit la Iași, 
m-am rugat pentru el la moaștele Sfintei, deoarece a fost ponegrit 
public. Atunci n-am știut ceea ce am aflat peste câțiva ani, că în anul 
anterior a fost depunctat intenționat pentru a nu se califica pe ţară. 
Ulterior în concurs a luat medalia de aur. 

În anul 2009 am trecut special prin Iași să-i mulțumesc Sfintei, 
cu o floare. Când m-am întors am aflat că fiica mea, Ruxandra-Paula, 
studentă la Arhitectură, a primit bursa Erasmus, de un an, la o Facultate 
de Arhitectură din Barcelona. Are talent, munceşte mult, dar nu credeam 
că va fi aleasă ea şi nu unul dintre copiii unor familii de arhitecti. 

Cred că studenții și elevii pot fi la un examen într-o dispoziție 
mai slabă ori mai inspirată. Dacă într-adevăr merită, prin rugăciune 
către Sfânta Parascheva, vor fi mai puternici și mai inspirați, iar 
nedreptăţile vor fi compensate. 


Ioan-Cristian Dumitrescu, Bucureşti, septembrie 2011 
e kk 

Binefăcerile Sfintei Cuvioase Parascheva 
Mădicuţa dragă 


Măicuţa Parascheva m-a ajutat la lucrarea de disertaţie la care 
am muncit mult. Profesoara nu voia să-mi accepte lucrarea, am întâmpinat 
mari dificultăți în comunicarea cu ea. 

După ce m-am rugat la moaștele Sfintei Parascheva, a fost posibilă 
acceptarea lucrării mele. 

Îţi mulţumesc din suflet pentru tot ajutorul, măicuța dragă! 


Violeta, 25 de ani 
e ok a 


Sfânta Parascheva ne veghează mereu 


Am terminat un liceu cu profil umanistic la Brașov ca șefă de 
promoție. Apoi am fost repartizată să lucrez undeva şi să fac naveta 
zilnic. Dorind să urmez o facultate cu profil real din Iași, am învăţat 
mult pentru admitere. Făcând o pauză de la învăţat, am căutat o biserică 
pentru a mă reculege. Pașii mi i-au călăuzit Maica Domnului și Bunul 
Dumnezeu exact la Mitropolie. 

Era pe înserat şi moaștele Sfintei mi-au dat putere și îndrumarea 
să pot reține foarte multe informaţii în timp foarte scurt. Am reușit la 
examenul de admitere, apoi de-a lungul anilor veneam la sfintele moaște 
să mă rog. 

Am terminat printre primii facultatea, iar Sfânta a continuat să 
mă ajute. Și fiul meu a studiat tot aici informatica. 

Simţim cum Sfânta Parascheva ne veghează mereu. 


Anonimă 


O atingere ocrotitoare 


Sfânta Parascheva m-a ajutat într-un moment în care aveam 
nevoie de Puterea divină. Venisem să mă rog pentru reuşita la examenul 
de admitere la liceu. 

În timp ce stăteam toți în genunchi, cu capetele plecate urmărind 
atenți rugăciunile preotului şi murmurând sau spunând în gând și noi 
rugăciunile, am simţit o energie care mă încălzea și o atingere pe 
creștetul capului. 

Sigur că nu era nimeni în picioare în jurul meu, nimeni nu m-ar 
fi putut atinge în acel moment. Puțin uimită m-am uitat în Jur, dar 
am realizat că nu poate fi decât Sfânta care ne ocrotește şi ne aude 
rugăciunile. 

Știu că Sfânta m-a ajutat, fiindcă mulțumită ei am reușit la examen 
cu succes. 


Ozana-Maria 


Reuşităd la examene 


Eram într-o perioadă foarte dificilă, aveam foarte multe și grele 
examene, se apropia licenţa. Au fost zile de stres și nopţi nedormite. 

Într-o zi, câteva colege îmi propun să mergem la Mitropolie la 
Sfânta Parascheva. 

Îmi doream de mult timp să ajung, dar parcă mă oprea cineva. M-am 
hotărât să merg indiferent de circumstanţe. M-am închinat rugându-mă 
pentru reușită, iar Sfânta mi-a îndeplinit dorința: am trecut cu foarte 
bine examenele, mi-am luat licenţa. 


M.C. 


Sfânta de la Iaşi — grabnic ajutătoare 


A vorbi despre numeroasele minuni săvârșite de Sfânta Cuvioasă 
Parascheva este cea mai nobilă misiune ce îmi revine, pentru că eu 
am simțit deseori ajutorul ei minunat. Un lucru este sigur: „Sfânta de 
la lași” — cum este cunoscută în popor, este grabnic ajutătoare dacă 
rugăciunile noastre sunt stăruitoare. 

i 

Binefăcerile Sfintei Cuvioase Parascheva 


În 2001, fiind student în anul I, n-am prins cazare în cămin. N-am 
rezistat la prima gazdă, ne-am îndreptat pașii spre Mitropolie, unde 
am cerut insistent ajutorul Cuvioasei. Am simţit o pace lăuntrică după 
acatistul Sfintei și după stropirea cu agheasmă. Mama a oprit la 
întâmplare o doamnă, care, zâmbind, ni l-a recomandat tocmai pe 
fratele ei, pensionar în lași. Sunt sigur că Sfânta Parascheva ne-a 
adus-o în cale pe această doamnă, pentru că ne-am înţeles de minune 
până la sfârșitul facultăți. 

În iulie 2009 a avut loc o altă mare minune, când am dat examenul 
de titularizare în învățământ. Deşi mă pregătisem conştiincios la toate 
materiile, aveam mari emoţii, pentru că eram 106 candidaţi înscriși 
pe doar două posturi. Cu toate acestea, m-am rugat din răsputeri la 
picioarele Sfintei, făcând niște promisiuni. Înainte de a intra în sala 
de examen, am citit Acatistul Sfintei Cuvioase Parascheva și al 
Sfântului Mare Mucenic Gheorghe — purtătorul de biruință. 

Odată cu venirea subiectelor, cu ajutorul Cuvioasei, orice emoție 
a dispărut şi am simțit atâta putere, încât am scris timp de 4 ore — 24 de 
pagini. Am ieșit îmbujorat și cu adâncă recunoștință față de Sfânta, 
mai ales că era într-o şi de vineri, ziua ei. 

Duminică m-a sunat o colegă spunând cu uimire că am luat 9,50, 
a doua notă pe județ. Am izbucnit în plâns de bucurie. Am obținut 
postul dorit și mărturisesc că și ulterior s-au văzut minunile Sfintei în 
viața mea: la vreme de necaz, de boală, de întristare, de transfer. 

Nu-mi rămâne decât să mă alătur îndemnului Sfântului Apostol 
Iacov rostind: „Apropiaţi-vă de Dumnezeu şi Se va apropia și El de 
voi. Curățiţi-vă mâinile, păcătoşilor, și sfințiți-vă inimile, voi cei 
îndoielnici” (Iacov 4, 8). 


T. Gabriel-Dumitru, Pașcani 


Emoția întâlnirii cu Sfânta 
Eram în clasa a V-a când am ajuns în lași, venind dinspre Fălticeni, 


la prima întâlnire cu Sfânta Cuvioasă Parascheva. Eram la vârsta lipsită 

de griji, când bunica mea mă îndruma pe calea bisericii, făcându-mi 
cunoștință cu tainele credinţei. 

Înainte de a păși în Mitropolie, am auzit că, atunci când ne întâlnim 
cu Sfânta, să ne punem o dorință. Aveam atâtea dorințe, încât nu le 
puteam cerne pentru a-mi rămâne vreuna mai importantă. 

Cu cât mă apropiam mai mult de sfânta raclă, inima galopa, pentru 
că niciodată nu mai întâlnisem un sfânt. 

Ajunsă lângă sfânta raclă, asupra mea se statornicise o adâncă 
liniște sufletească. Simţeam blândeţe, mângâiere, iar inima își potolise 
goana și gândurile s-au limpezit. I-am spus, simplu, dorința: să mă 
îndrumi spre o facultate pentru a avea un loc de muncă decent. Fiind 
de la ţară, participam, adesea, la munca de câmp, iar mama îmi spunea, 
mereu, să învăţ bine ca să nu trudesc, din răsputeri, pe ogoare. Resursele 
materiale erau, şi ele, limitate. 

Anii s-au scurs, am absolvit liceul, apoi am decis să mă pregătesc 
pentru Facultatea de Farmacie. Eram conștientă că trebuie să intru la 
buget, pentru că altfel nu-mi permiteam, mai bine zis, nu mi-aș fi 
lăsat părinţii la atâtea cheltuieli. 

Cu o zi înaintea examenelor, am mers la a doua întâlnire cu 
Sfânta, cerându-i ajutor. După ce am predat teza, împreună cu o colegă, 
am început să fac autoevaluarea. Îmi ieşea doar 8,94, media unui test 
grilă care mi se părea că-mi deschide un lung drum spre dezamăgire, 
pentru că nu puteam atinge pragul bugetului. Lumea parcă se întun- 
eca pentru mine, orice vis părea distrus. Ajunsă acasă, părinții mă 
susțineau și apărea o sclipire de speranță. 

A venit şi ziua verdictului: obținusem 9,19 și eram ultima persoană 
de la buget. Am plâns de bucurie, dar a fost cea mai fericită zi, de 
fapt o primă minune din viaţa mea. Unii ar crede că-i o banalitate, 
dar nu este așa, pentru că am simţit ajutor de Sus, pentru care mulțu- 
mesc enorm. 

Sunt convinsă: fără Dumnezeu nimic nu-i posibil! 


Anonimă 

Binefăcerile Sfintei Cuvioase Parascheva 
Rememorare a „clipei” în Nava Sfântă 


Astăzi, 5 iulie 2012, de ziua mea, a rânduit Bunul Dumnezeu să 
fiu în acest sfânt lăcaș, care, pentru mine, reprezintă Nava Sfântă în 
parcurgerea „clipei” pe acest pământ. 

Mă văd aici, cu peste 30 de ani în urmă, cu o vălijoară în mână și 
cu speranţa reușitei la examenul de admitere la facultate. N-aveam 
unde găzdui, dar pașii mei au fost purtaţi aici. Am fost întâmpinată 
de o măicuţă care m-a luat, cu dragoste, în „casa” ei. La examen, am 
reuşit a cincea pe listă; parcă mi se deschideau toate în jur. Am avut 
de puţine ori în viață sentimentul plutirii pe norul cel luminos, ca 
atunci. 

Nu cred să fie cineva care să nu vină cu dragoste și smerenie la 
sfintele moaște, nădejdea noastră a tuturor. 


Eugenia, Suceava 

Baldachinul, racla și iconostasul Sfintei Cuvioase Parascheva, 
din Catedrala Mitropolitană — laşi 

